
Esipuhe 


Ei ole lainkaan vähäpätöinen taito säilyttää hyväntuuli- 
suutensa synkeän ja suunnattoman vastuullisen asian 
parissa: ja mikä silti olisi iloisuutta tarpeellisempaa? Mi- 
kään sellainen ei onnistu, mihin ei liity hivenen verran 
riehakkuutta. Vasta voiman ylenpalttisuus on todiste voi- 
masta. — Kaikkien arvojen uudelleenarviointi, niin musta 
ja valtaisa kysymysmerkki, että se luo varjoja esittäjänsä 
ylle, — tällainen kohtalokas tehtävä pakottaa juoksemaan 
yhtenään auringonpaisteeseen ravistamaan harteilta ras- 
kaaksi, aivan liian raskaaksi käyneen vakavuuden. Siihen 
ovat kaikki keinot oikeita, kaikki »sattumat» onnensattu- 
mia. Ennen muuta sota. Sota on aina ollut kaikkien liian 
sisäisiksi, liian syvällisiksi käyneiden henkien suurta vii- 
sautta; jopa haavoittuminenkin parantaa. Eräs sanan- 
parsi, jonka alkuperän jätän paljastamatta uteliaille op- 
pineille, on jo kauan ollut tunnuslauseeni: 


Increscunt animi, virescit volnere virtus. 


Toisenlainen toipuminen, jota joskus vielä hartaam- 
min haluan, on epäjumalien kuulostelu... Maailmassa 
on enemmän epäjumalia kuin totuuksia: se on minun 
paha silmäni, jonka kohdistan tähän maailmaan, niin 
myös »paha korvani»... Se, että tässä kohden saa esittää 
kysymyksiä vasaralla ja kuulla vastaukseksi tuon kuului- 
san onton äänen, joka kielii pullistuneista sisuskaluista 
-mikä riemu sille, jolla on korvat vielä korvienkin takana, 
- minulle, vanhalle psykologille ja rotanpyydystäjälle, 

jolle juuri sen, mikä haluaisi pysyä vaiti, on pakko käydä 
äänekkääksi... 

Tämäkin kirjoitelma — jo nimi sen ilmoittaa — on en- 
nen kaikkea viihdettä, auringonläiskä, syrjähyppy psy- 
kologin joutilaisuudessa. Ehkä myös uusi sota? Ja kuu- 
lostellaanko nyt uusia epäjumalia?... Tämä pikku kirjoi- 
tus on suuri sodanjulistus; tällä kertaa oman aikakau- 
temme epäjumalat saavat jäädä rauhaan, ja sen sijaan 
ikuisiin epäjumaliin kajotaan vasaralla kuin ääniraudal- 
la ikään, — ei ole ylipäätään vanhempia, vakuuttuneem- 
pia, pullistuneempia epäjumalia... Eikä ontompia... Siitä 
huolimatta niihin uskotaan hartaimmin; eikä kuului- 
simmassa tapauksessa edes käytetä sanaa epäjumala... 


Torinossa 30. syyskuuta 1888, päivänä, jolloin Kaik- 
kien arvojen uudelleenarvioinnin ensimmäinen kirja 


valmistui. 


FRIEDRICH NIETZSCHE 


Aforismeja ja nuolia 





1 Joutilaisuus on kaiken psykologian alku ja juuri. 
Mitä? Olisiko psykologia — paha? 


2 Meistärohkeimmallakin on vain harvoin rohkeutta 
siihen, mitä hän oikeastaan tietää... 


3 Yksinelämiseen tarvitaan eläin tai jumala 
-sanoo Aristoteles. Kolmas tapaus puuttuu: 
pitää olla molempia - filosofi... 


4 »Kaikkitotuudet ovat yksinkertaisia.» 
- Eikö siinä ole jo kaksinkertainen valhe? 


5 Onpaljon, mitä en kerta kaikkiaan halua tietää. 
-Viisaus piirtää tiedollekin rajat. 


6 Hurjaluontoisuus parantaa ihmisen parhaiten hänen 
luonnottomuudestaan, hänen henkisyydestään... 


7 Mitä? Onko ihminen vain jumalan erehdys? 
Vai jumala vain ihmisen erehdys? — 


8 Elämän sotakorkeakoulusta. — Mikä ei minua tapa, 
se vahvistaa minua. 


9 — Autaitseitseäsi: sitten sinua auttavat kaikki. 
Lähimmäisenrakkauden periaate. 

Miksei ihminen heittäydy tekojaan kohtaan raukka- 
maiseksi? Miksei hän jätä niitä jälkeenpäin pulaan? 
- Omantunnontuskat ovat säädyttömiä. 


Voiko aasi olla traaginen? — Että joku sortuu taakkaan, 
jota ei voi sen paremmin kantaa kuin heittää seläs- 
täänkään? ... Filosofin tapaus. 


Jos meillä on elämän miksi, on meistä siedettävä 
miltei mikä tahansa miten. — Ihminen ei pyri onneen; 
niin tekee vain englantilainen. 


Mies loi naisen — mutta mistä? 
Jumalansa, — vihanteensa» — kylkiluusta... 


Mitä? Etsitkö sinä? Tahtoisitko kymmenkertaistaa, 
satakertaistaa itsesi? Etsitkö kannattajia? 
- Etsi nollia! - 


Ennen aikojaan syntyneet ihmiset — kuten minä — 
saavat osakseen vähemmän ymmärrystä kuin 
ajankohtaiset, mutta heitä kuullaan paremmin. 
Tarkemmin: meitä ei milloinkaan ymmärretä 

-ja siitä johtuu arvovaltamme... 


Naisten kesken. — »Totuusko? 
Voi, ettekö tunne totuutta? Sehän on hyökkäys 
meidän kaikkia pudeur'ejamme kohtaan!» — 


Jos minä taiteilijaa rakastan, niin sellaista, 
jonka tarpeet ovat vaatimattomia: hän tahtoo 
oikeastaan vain kahta, leipäänsä ja taidettaan, 
— panem et Circen... 

Joka ei osaa panostaa tahtoaan asioihin, sijoittaa 
niihin ainakin mielekkyyden: hän siis uskoo, että 
niissä on tahto jo valmiina (»uskon» periaate). 


Mitä? Olette valinneet hyveen ja röyhistetyn rinnan 
ja samalla kadehditte niiden nauttimia etuja, jotka 

elävät vaarattomasti? 

— Mutta hyveen myötähän ihminen luopuu »veduis- 
ta»... (viestiksi erään antisemiitin ovelle). 


Täydellinen nainen suhtautuu kirjallisuuteen kuin 
pikku syntiin: kokeeksi, ohimennen ja vilkuillen 
ympärilleen nähdäkseen, huomaako kukaan ja 
jotta joku huomaisi... 


Pitää antautua vain sellaisiin tilanteisiin, joissa ei 
voi turvautua näennäisiin hyveisiin, vaan joissa 
nuorallatanssijan tavoin joko romahtaa tai seisoo 
-tai livistää... 


»Pahoilla ihmisillä ei ole lauluja.» 
— Miten sitten venäläisillä on lauluja? 


»Saksalainen henkevyys»: jo kahdeksantoista vuoden 
ajan contradictio in adjecto. 


Jos ihminen etsii ilmiöiden alkua, hänestä tulee rapu. 
Historioitsija näkee takaperin; lopulta hän uskookin 
takaperin. 


Tyytyväisyys varjelee jopa vilustumiselta. 

Onko kuunaan sellainen nainen kylmettynyt, 
joka on tiennyt olevansa hyvinpuettu? 

— Oletan, että hänellä oli vaatteita tuskin nimeksi. 

Suhtaudun epäluuloisesti kaikkiin systemaatikkoi- 
hin ja vältän heitä. Pyrkimys systeemiin on rehelli- 
syyden puutetta. 


Naista pidetään syvänä — miksi? 
Koska hänen pohjaansa ei koskaan tavoiteta. 
Nainen ei ole edes lattea. 


Jos naisella on miehisiä hyveitä, 

on syytä juosta karkuun; 

ja jos hänellä ei miehisiä hyveitä ole, 
lähtee hän itse livohkaan. 


»Kuinka paljon omallatunnolla olikaan ennen 
vanhaan purtavaa! Kuinka hyvät hampaat sillä 
olikaan! Entä tänään? Mitä siltä puuttuu?» 

- Hammaslääkärin kysymys. 


Ihminen syyllistyy harvoin pelkkään harkitsematto- 
maan tekoon. Hätäillessään ensi kerran hän tekee 
aina liikaa. Juuri siksi hän hätiköi toisenkin kerran 
-ja silloin hän tekeekin liian vähän... 


Tallattu mato käpertyy kiemuralle. Sellaista on sen 
viisaus. Siten se vähentää mahdollisuutta joutua 
uudelleen tallatuksi. 

Moraalin kielellä sanottuna: nöyryys. — 


On valheeseen ja harhautukseen kohdistuvaa vihaa, 
joka johtuu herkästä kunniantunnosta; 

on samankaltaista vihaa, jonka syynä on raukkamai- 
suus, mikäli jumalan käsky on kieltänyt valheen. 
Liian raukkamainen valehtelemaan... 

Kuinka vähän tarvitaankaan onneen? 
Säkkipillin sointi. 

-Ilman musiikkia elämä olisi erehdys. 
Saksalaisten mielestä jumalakin lauleskelee. 


On ne peut penser et écrire guassis. (G. Flaubert). 
— Sainpas sinut, nihilisti! Istumalihasten kestävyys 
on synti pyhää henkeä vastaan. Vain kävellen 
hankituilla ajatuksilla on arvoa. 


On tapauksia, jolloin me psykologit olemme kuin 
levottomia hevosia: näemme omien varjojemme 
tanssivan edessämme. Psykologin on katsottava 
poispäin itsestään nähdäkseen yleensä ollenkaan. 


Vahingoitammeko me immortalistit hyvettä? 

-Yhtä vähän kuin anarkistit ruhtinaita. Vasta kun 
heitä on ammuttu, he istuvat jälleen lujasti valtais- 
tuimellaan. Opetus: moraalia on ammuttava. 


Juoksetko edellä? — Teetkö sen paimenena? 
Vai poikkeuksena? Kolmas mahdollisuus olisi 
karkuri... Ensimmäinen omantunnon kysymys. 


Oletko aito? Vai pelkkä näyttelijä? Edustaja? 
Vaiko itse edustettu? Viimein olet enää näyttelijän 
jäljitelmä... Toinen omantunnon kysymys. 


Pettynyt puhuu. — Minä etsin suuria ihmisiä, mutta 
löysin vain heidän ihanteensa apinat. 


Oletko sivustakatsoja? Vai ryhdytkö töihin? 


- Vai katsotko toisaalle ja kuljet ohi? 
+.. Kolmas omantunnon kysymys. 

Tahdotko kulkea seurana? Vai ohitse? Vai yksiksesi? ... 
Pitää tietää, mitä tahtoo ja että tahtoo. 
— Neljäs omantunnon kysymys. 


He olivat minulle askelmia, nousin heidän ylitseen, 
- sen tähden minun piti ohittaa heidät. Mutta hei- 
dän mielestään minä halusin asettua lepäämään 
heidän päälleen... 


Välikö sillä, osoitetaanko minun olevan oikeassa? 
Minähän olen liiankin oikeassa. 

- Ja joka tänään parhaiten nauraa, se myös viimeksi 
nauraa. 


Onneni kaava: kyllä, ei, suora viiva, päämaali... 


Sokrateen ongelma 


1 


Viisaimmat ovat kautta aikojen langettaneet elämälle 
saman tuomion: se ei kelpaa mihinkään... Aina ja kaik- 
kialla heidän suustaan on kuultu sama laulu — täynnä 
epäilystä, synkeyttä, väsymystä elämään, elämänvastai- 
suutta. Itse Sokrates lausui kuollessaan: »Elämä — se on 
pitkä sairaus: olen vapahtaja Asklepiokselle kukon vel- 
kaa». Sokrateskin oli saanut tarpeekseen. — Mitä se osoit- 
taa? Mihin se viittaa? — Muinoin olisi sanottu (- voi, sa- 
nottiinkin, varsin kovaäänisesti ja ennen muita meidän 
pessimistimme!): »Tässä kaikessa on joka tapauksessa 
pakko olla jotakin totta. Consensus sapientium vahvistaa 
totuuden.» — Vieläkö nyt puhumme näin? Saammeko? 
»Tässä kaikessa on joka tapauksessa oltava jotakin sai- 
rasta» - me vastaamme: näitä kaikkien aikojen viisaim- 
pia pitäisi ensin tutkia tarkemmin! Ovatko he ehkä kaikki 
tyynni olleet horjuvia? Myöhäisiä? Epävarmoja? Deka- 
dentteja? Ilmestyykö kenties viisaus maan päälle korppi- 
na, jota hienoinen haaskan haju kiihottaa?... 

Itselleni tämä epäkunnioittava ajatus, että suuret viisaat 
ovat rappiotyyppejä, paljastui ensi kerran nimenomaan 
tilanteessa, jossa moista käsitystä oppineiden ja oppi- 

mattomien ennakkoasenne ankarimmin vastustaa: oival- 
sin Sokrateen ja Platonin olevan rappion oireita, Kreikan 
hajoamisen välineitä, valekreikkalaisia, kreikkalaisvas- 
taisia (Tragedian synty 1872). Tuo consensus sapientium 
— käsitin sen yhä paremmin - todistaa vähiten heidän ol- 
leen oikeassa siinä missä olivat yhtä mieltä: sitävastoin 
se osoittaa, että he itse, nämä viisaimmat, olivat joten- 
kin fysiologisesti yhdenkaltaisia voidakseen suhtautua 
samalla tavoin kielteisesti elämään, — jotta heidän täytyi 
siten suhtautua. Elämään kohdistuvat arvostelmat, arvo- 
arvostelmat, puolesta tai vastaan, eivät voi viime kädessä 
olla tosia; niillä on arvoa vain oireina, vain oireina ne tu- 
levat kysymykseen, — sinänsä moiset kannanotot ovat tyh- 
myyksiä. On kerta kaikkiaan ojennettava sormensa ja koe- 
tettava käsin koskettaa tätä ällistyttävää finessiä, ettei elä- 
män arvoa voi arvioida. Elävä ei voi sitä tehdä, koska hän 
on jäävi, jopa kiistan aihe eikä tuomari; eikä kuollut, sat- 
tuneesta syystä. — Jos filosofi siis näkee ongelman elämän 
arvossa, se on suorastaan muistutus häntä vastaan, ky- 
symysmerkki hänen viisauttaan kohtaan, viisauden puu- 
tetta. — Mitä? Eivätkä kaikki nämä suuret viisaat — olisi ol- 
leet vain dekadentteja, vaan he eivät olisi olleet edes vii- 
saita? —- Mutta palaan Sokrateen ongelmaan. 

Syntyperältään Sokrates kuului alhaisimpaan kansaan: 
Sokrates oli rahvasta. Tiedetään, nähdään vielä omin sil- 
min, miten ruma hän oli. Mutta rumuus, joka jo itsessään 
on huomautuksen aihe, on kreikkalaisten parissa miltei 
hylkäystuomio. Oliko Sokrates ylipäätään kreikkalainen? 
Rumuus kielii varsin usein risteytyksestä, risteytyksen eh- 
käisemästä kehityksestä. Muissa tapauksissa se todistaa 

rappeutuvasta kehityksestä. Ne rikostutkijat, jotka ovat 
samalla antropologeja, tietävät kertoa, että tyypillinen 
rikollinen on ruma: monstrum in fronte, monstrum in 
animo. Mutta rikollinen on dekadentti. Oliko Sokrates 
tyypillinen rikollinen? Ainakaan sen kanssa ei olisi ristirii- 
dassa tuo kuuluisa fysiognomin arvio, joka kuulosti Sok- 
rateen ystävistä niin vastenmieliseltä. Ulkomaalainen, 
joka osasi tulkita kasvoja, sanoi Ateenan läpi kulkiessaan 
Sokrateelle vasten naamaa, että tämä oli hirviö, — että 
häneen kätkeytyivät kaikki ilkeät paheet ja himot. Ja 
Sokrates vastasi vain: »Hyvä herra, te tunnette minut!» — 

Sokrateen dekadenssiin ei viittaa vain hänen vaistojensa 
tunnustettu autius ja anarkia: samaan suuntaan osoittaa 
myös hänelle ominainen ylenpalttinen logiikka ja okainen 
häijyys. Liioin ei sovi unohtaa niitä kuuloharhoja, jotka 
tulkittiin uskonnollisesti ja saivat nimen »Sokrateen dai- 
monion». Hänessä kaikki on liioiteltua, buffoa, karikatyy- 
riä, kaikki on samalla salattua, taka-ajatusta, maanalais- 
ta. -Yritän ymmärtää, mistä kummallisuudesta on lähtöi- 
sin tuo sokraattinen samastus: järki = hyve = onni; tuo yh- 
tälöistä vääristynein, jota erityisesti vanhempien hellee- 
nien kaikki vaistot vastustivat. 

Sokrateen myötä kreikkalaisten maku muuttuu dialekti- 
seen suuntaan: mitä silloin oikeastaan tapahtuu? Ennen 
kaikkea siinä voitetaan ylevämpi maku; rahvas pääsee 

dialektiikan avulla niskan päälle. Ennen Sokratesta dia- 
lektiset maneerit torjuttiin paremmissa piireissä: niitä 
pidettiin huonona käytöksenä, ne nöyryyttivät. Niistä va- 
roitettiin nuorisoa. Herätti myös epäluuloa, jos joku esitti 
sillä tavoin syitään. Kunniallisten ihmisten tavoin eivät 
kunnialliset asiatkaan esittele perustelujaan aivan avoi- 
mesti. On säädytöntä läiskäistä kaikki korttinsa pöytään. 
Sellainen ei ole suuriarvoista, mikä pitää todistaa. Kaik- 
kialla missä arvovalta kuuluu vielä hyviin tapoihin, missä 
ei »perustella» vaan käsketään, dialektikko on eräänlai- 
nen pelle: hänelle nauretaan eikä häntä oteta vakavasti. 
- Sokrates oli pelle, joka pakotti suhtautumaan itseensä 
vakavasti: mitä silloin oikeastaan tapahtui? — 

Dialektiikka valitaan vain muiden keinojen puutteessa. 
Tiedetään, että se herättää epäluuloa ja että se vakuuttaa 
huonosti. Mitään ei ole helpompi pyyhkäistä pois kuin 
dialektikon aikaansaamaa vaikutusta: sen osoittaa kaik- 
kien sellaisten yhteisöjen kokemus, joissa harrastetaan 
puhumista. Se voi olla vain hätävara niiden käsissä, joil- 
la ei ole enää muita aseita. Jollei ihminen joudu tappele- 
maan oikeuksistaan, dialektiikasta ei ole hyötyä. Tästä 
syystä juutalaiset olivat dialektikoita; samoin oli Reineke 
Fuchs: Mitä? Oliko Sokrateskin? — 

- Ilmaiseeko Sokrateen ironia kapinaa? Rahvaan kaunai- 
suutta? Nauttiiko hän sorrettuna omasta hurjuudestaan 

saadessaan iskeä syllogismin puukolla? Kostaako hän 
yleville, joita hän kiehtoo? — Dialektikolla on hallussaan 
armoton työväline; sillä voi esittää tyrannia; voittaja 
nöyryyttää voitetun. Dialektikko sälyttää vastustajalleen 
todistustaakan siitä, ettei tämä ole idiootti: hän raivos- 
tuttaa ja tekee samalla avuttomaksi. Dialektikko tyhjen- 
tää vastustajansa älyn voimattomaksi. — Mitä? Onko dia- 
lektiikka Sokrateelle vain eräs koston muoto? 

Olen selittänyt, miten Sokrates osasi olla vastenmielinen: 
sitä tärkeämpää on selittää se, että hän kiehtoi ihmisiä. 
— Yksi syy on, että hän keksi uudenlaisen agowin ja hä- 
nestä tuli sen alan ensimmäinen miekkailumestari Atee- 
nan yläluokalle. Hän ihastutti, koska hän vetosi hellee- 
nien agonaaliin tarpeeseen, — hän kehitti muunnelman 
nuorten miesten ja nuorukaisten painista. Sokrates oli 
myös suuri erootikko. 

Mutta Sokrates aavisti enemmänkin. Hän näki ylevien 
ateenalaistensa taakse; hän käsitti, ettei hänen tapauk- 
sensa, hänen eriskummallinen tapauksensa ollut enää 
poikkeus. Samanlaatuinen degeneraatio kypsyi salaa 
kaikkialla: vanha Ateena kulki kohti loppuaan. — Ja Sok- 
rates ymmärsi, että hän oli koko maailmalle tarpeellinen, 
— hän ja hänen keinonsa, kuurinsa, omalaatuinen itse- 
säilytyksensä... Kaikkialla vallitsi vaistojen anarkia; kaik- 
kialla oltiin ylettömyyden partaalla; monstrum in animo 

oli yleinen vaara. »Vietit pyrkivät tyranneiksi; pitää kek- 
siä vastatyranni, joka on vahvempi»... Kun tuo fysio- 
gnoomikko oli paljastanut, mikä Sokrates oli, kaikkien 
ilkeiden himojen luola, lausui suuri ironikko vielä yhden 
sanasen, joka antaakin avaimen hänen ymmärtämi- 
seensä. Hän sanoi: »Pitää paikkansa, mutta minusta on 
tullut niiden kaikkien herra.» Miten Sokrateesta tuli oma 
herransa? — Hänen tapauksensa oli pohjimmaltaan vain 
ääritapaus, vain silmiinpistävin niistä, joista tuolloin 
alkoi kehkeytyä yleinen onnettomuus: ettei kukaan enää 
hallinnut itseään, että vaistot kääntyivät toisiaan vas- 
taan. Tällaisena äärimmäisyytenä hän kiehtoi — hänen 
kauhistuttava rumuutensa kieli siitä kaikille: itsestään 
selvää on, että hän ihastutti vielä väkevämmin, koska oli 
olevinaan vastaus, ratkaisu, näennäinen parannuskeino 
tälle samaiselle sairaudelle. — 

Jos on välttämätöntä tehdä järjestä tyranni, kuten Sok- 
rates teki, on olemassa melkoinen vaara, että jokin muu 
ryhtyy tyranniksi. Siihen aikaan järkevyyttä pidettiin pe- 
lastajana; Sokrates sen paremmin kuin hänen »sairaan- 
sakaan» eivät olleet vapaasti järkeviä, — se tapahtui de 
rigueur, se oli heidän viimeinen keinonsa. Fanaattisuus, 
jolla koko kreikkalainen ajattelu heittäytyy järkevyyden 
varaan, kertoo hätätilasta: vaara oli suuri, valinnan varaa 
ei ollut: piti joko tuhoutua tai olla — mielettömän järke- 
vä... Kreikkalaisten filosofien moralismi Platonista läh- 
tien on patologisperäistä; samoin heidän dialektiikan 
arvostuksensa. Järki = hyve = onni merkitsee vain: Sok- 
ratesta on jäljiteltävä ja torjuttava synkeitä viettejä pysy- 
vällä, kirkkaalla päivänvalolla — järjen päivänvalolla. On 

oltava älykäs, selkeä, kirkas hintaan mihin hyvänsä: jos 
vain annat myöten vaistoille, tiedostamattomalle, vievät 
ne syöveriin... 

Olen selittänyt, mikä Sokrateessa kiehtoi: hän oli muka 
lääkäri, vapahtaja. Onko vielä tarpeen osoittaa, millainen 
erehdys häneltä oli uskoa »järkevyyteen hintaan mihin hy- 
vänsä»? — Filosofit ja moralistit syyllistyvät itsepetokseen 
kuvitellessaan vapautuvansa dekadenssista julistamalla 
sodan sitä vastaan. Vapautuminen ei ole heidän vallas- 
saan: heidän valitsemansa välikappaleet, pelastuskeinot 
ovat vain ilmausta samaisesta dekadenssista - he muut- 
tavat sen ilmenemistapaa, mutta eivät poista sitä itseään. 
Sokrates oli väärinkäsitys; koko parannusmoraali, myös 
kristillinen, on ollut väärinkäsitystä... Mitä räikein päi- 
vänvalo, järkevyys hintaan mihin hyvänsä, eläminen kirk- 
kaana, kylmänä, varovaisesti, tietoisesti, vailla vaistoja, 
kaikkia vaistoja vastustaen on ollut vain sairaus, toinen 
sairaus ~ eikä missään tapauksessa paluu »hyveeseen», 
»terveyteen», onneen... Se, että täytyy taistella vaistoja 
vastaan — se on dekadenssin kaava: niin kauan kuin elä- 
mällä on nouseva suunta, onni on yhtä kuin vaisto. — 

-Ymmärsikö hän sitä edes itse, tuo itsensäpettäjistä ove- 
lin? Sanoiko hän sen itselleen viimeiseksi, kuolemanroh- 
keutensa viisaudessa?... Sokrates tahtoi kuolla: — ei Atee- 
na, hän itse ojensi itselleen myrkkypikarin, hän pakotti 

Ateenan myrkkypikariin... »Fi Sokrates ole lääkäri, hän 
sanoi hiljaa itsekseen: tässä vain kuolema on lääkäri... 
Sokrates itse on vain ollut kauan sairaana...» 

»Järki» filosofiassa 


1 


Kysyttekö, millaisia omituisuuksia filosofeilla on?... Esi- 
merkiksi heidän puuttuva historiallisuuden tajunsa, 
heidän vihansa, kun vain ajatellaankin kehkeytymistä, 
heidän egyptiläisyytensä. He luulevat kunnioittavansa 
ilmiötä poistaessaan siltä historiallisuuden, sub specie 
aeterni, — kun he muovaavat siitä muumion. Kaikki asi- 
at, joita filosofit ovat vuosituhansien mittaan käsitelleet, 
ovat olleet käsitemuumioita; mitään todellista ei ole hei- 
dän käsistään elävänä päässyt. He tappavat, he täyttävät 
ruumiita, nämä herrat käsite-epäjumalanpalvelijat, kun 
palvovat, — palvoessaan he käyvät kaikelle hengenvaa- 
rallisiksi. Kuolema, muutos, vanhuus, samoin kuin syn- 
nytys ja kasvu ovat heille vastaväitteen, jopa hylkäämi- 
sen aiheita. Mikä on, ei kehkeydy, ja mikä kehkeytyy, sitä 
ei ole... Silti he kaikki uskovat epätoivoon asti olevaiseen. 
Mutta kun he eivät tavoita sitä, he etsivät syitä, miksi 
se evätään heiltä. »Siihen täytyy liittyä harhaa, petosta, 
että me emme havaitse olevaista: missä se petturi piiles- 
kelee?» — Saimme sen kiinni», he huudahtavat ikion- 
nellisina, »se on aistimus! Nämä aistit, jotka muuten 
ovatkin niin epämoraalisia, salaavat meiltä todellisen 
maailman. Opetus: irtautukaamme aistien petoksesta, 
kehkeytymisestä, historiasta, valheesta, — historia on silk- 
kaa uskoa aisteihin, uskoa valheeseen. Opetus: sano- 
kaamme ei kaikelle, mikä uskoo aisteihin, koko muulle 
ihmiskunnalle: se on kaikki tyynni ;kansaa,>, Olkaamme 
filosofeja, muumioita, esittäkäämme monotono-teismiä 

haudankaivajan mimiikalla! — Ja pois ennen kaikkea 
ruumis, tämä surkea aistien idée fixe! joka on täynnä 
kaikkia mahdollisia loogisia virheitä, kumottu, jopa 
mahdoton, vaikka onkin niin röyhkeä, että teeskentelee 
todellista!»... 


2 


Suuresti kunnioittaen asetan erilleen Herakleitoksen ni- 
men. Kun muu filosofiväki hylkäsi aistien todistuksen, 
koska ne osoittivat moninaisuutta ja muutosta, hän puo- 
lestaan torjui niiden todistuksen, koska ne esittivät oliot 
ikään kuin niillä olisi jatkuvuus ja ykseys. Herakleitos- 
kin oli aisteille epäoikeudenmukainen. Ne eivät valehtele 
siten kuin elealaiset uskovat, eivätkä kuten hän uskoi, 

—— ne eivät valehtele ensinkään. Vasta se, miten me tulkit- 
semme niiden antaman todistuksen, synnyttää valheen, 
esimerkiksi valheen ykseydestä, valheen aineellisuu- 
desta, substanssista, jatkuvuudesta... »Järki» on syy siihen, 
että me vääristämme aistien todistuksen. Sikäli kuin ais- 
tit osoittavat kehkeytymistä, tuhoutumista, muuttumis- 
ta, ne eivät valehtele... Mutta siinä mielessä Herakleitos 
on ikuisesti oikeassa, että oleminen on tyhjä fiktio. »Nä- 
ennäinen» maailma on ainoa: »tosi» maailma on vain 
valehdeltu sen oheen... 

— Ja miten hienoja havaintovälineitä meidän aistimme 
ovatkaan! Esimerkiksi nenä, josta vielä yksikään filosofi 
ei ole puhunut kunnioittavasti ja kiitollisena, on välistä 

jopa herkin instrumentti, mikä käytettävissämme on: se 
pystyy toteamaan vähäisimpiäkin liike-eroja, joita edes 
spektroskooppi ei havaitse. Nykyään meillä on tarkalleen 
niin paljon tiedettä kuin olemme päättäneet luottaa ais- 
tien todistukseen, — siinä mitassa kuin niitä vielä olemme 
oppineet terävöittämään, aseistamaan ja ajattelemaan 
loppuun asti. Kaikki muu on keskosta eikä vielä tiedettä: 
toisin sanoen metafysiikkaa, teologiaa, psykologiaa, tie- 
toteoriaa. Tai muodollista tiedettä, merkkioppia: kuten 
logiikka ja sovellettu logiikka, matematiikka. Niissä ei 
esiinny laisinkaan todellisuutta, ei edes ongelmana; yhtä 
vähän kysymyksenä, mitä arvoa yleensä on sellaisella 
merkkisopimuksella kuin logiikka. — 


4 


Filosofien toinen omalaatuisuus ei ole vaarattomampi; 
se juontaa juurensa siitä, että viimeinen ja ensimmäinen 
sekoitetaan keskenään. He asettavat sen, mikä kuuluu 
loppuun - paha kyllä, sillä sen ei kuuluisi lainkaan olla! 
— »korkeimmat käsitteet», siis yleisimmät, tyhjimmät kä- 
sitteet, haihtuvan todellisuuden viimeisen savukiehku- 
ran, alkuun alkuna. Tämä on jälleen ilmausta heidän 
tavastaan kunnioittaa: korkeampi ei saa kasvaa alemmas- 
ta, ei ole ylipäänsä saanut kasvaa... Opetus: kaiken ensi- 
arvoisen pitää olla causa sui. Jokin muu alkuperä on vas- 
taväite ja arvon epäilemistä. Kaikki korkeimmat arvot ovat 
ensiarvoisia, kaikki korkeimmat käsitteet, olevainen, eh- 
doton totuus, hyvä, tosi, täydellinen — tuo kaikki ei ole 
voinut kehkeytyä, vaan sen on siten oltava causa sui. 
Tuo kaikki ei liioin voi olla keskenään eriarvoista, ei kes- 
kenään ristiriitaista... Siitä he saavat typerryttävän kä- 
sitteensä »jumala»... Viimeinen, ohuin, tyhjin asetetaan 

ensimmäiseksi, syyksi itsessään, ens realissimumiksi... 
Voi että ihmiskunnan on pitänyt suhtautua vakavasti sai- 
raiden seitinkutojien aivovammoihin! - Ja kalliin hinnan 
se on siitä saanut maksaa!... 

— Sijoittakaamme viimein tätä taustaa vastaan se erilai- 
nen tapa, jolla me ( — sanon kohteliaasti me...) mielläm- 
me erehdyksen ja näennäisyyden ongelman. Ennen van- 
haan muutosta, vaihtumista, kehkeytymistä ylipäätään 
pidettiin todisteena näennäisyydestä, osoituksena siitä, 
että on oltava jotakin, mikä johtaa meitä harhaan. Nyky- 
ään näemme päinvastoin olevamme tietyssä mielessä 
sotkeutuneita erehdykseen, pakotettuja erehdykseen, 
tarkalleen siinä määrin kuin järki-ennakkoluulo vaatii 
meitä olettamaan ykseyden, samuuden, jatkuvuuden, 
substanssin, syyn, esineellisyyden, olemisen; niin var- 
moja kuin lienemmekin tarkan laskelmoinnin nojalla, 
että kyseessä on erehdys. Tilannetta voidaan verrata au- 
ringon liikkeisiin: niiden kohdalla erehdys on saanut 
pysyvästi valtaansa silmämme, tässä taasen kielemme. 
Syntyperänsä nojalla kieli kuuluu psykologian alkeelli- 
simpaan aikakauteen: kun perehdymme kielimetafysii- 
kan eli selvemmin sanottuna järjen perusedellytyksiin, 
törmäämme karkeaan fetisismiin. Se näkee kaikkialla 
tekijöitä ja tekemistä; se uskoo tahdon olevan ylipäänsä 
syy; se uskoo »minään», minään olemisena, minään 
aineellisena ja heijastaa uskon minä-aineeseen kaikkiin 
olevaisiin — vasta siten se luo käsitteen »olevainen»... 
Kaiken syyksi kuvitellaan oleminen, sullotaan se kaiken 
alle; -minä»-käsitteen johdannaisena seuraa käsite 
»oleminen»... Alussa on se suuri, kohtalokas erehdys, 

että tahto on jotakin mikä vaikuttaa, — että tahto on ky- 
ky... Nykyään tiedämme, että se on pelkkä sana... Paljon 
myöhemmin, tuhannesti valistuneemmassa maailmas- 
sa varmuus, subjektiivinen varmuus järkikategorioiden 
hallinnasta pulpahti yllättäen filosofien tajuntaan: he 
päättelivät, etteivät ne voineet olla lähtöisin kokemuk- 
sesta, — olihan koko kokemus niiden kanssa ristiriidassa. 
Mistä ne sitten ovat peräisin? — Ja Intiassa kuten Kreikas- 
sakin syyllistyttiin samaan virheeseen: »Me olemme var- 
masti jo kerran asustaneet jossakin korkeammassa maa- 
ilmassa (- eikä siis paljon alemmassa: mikä olisi ollut to- 
tuus!), olemme varmasti jumalallisia, sillä meillä on hal- 
lussamme järki!»... Millään ei tosiaankaan ole tähän asti 
ollut yksinkertaisempaa vakuuttamiskykyä kuin olemi- 
seen liittyvällä erheellä, sellaisena kuin sen esimerkiksi 
elealaiset muotoilivat: sitähän puoltaa joka ikinen sana, 
joka ikinen lausumamme virke! — Elealaisten vastustajat- 
kin sortuivat vielä heidän olemis-käsitteensä viettelyk- 
seen: muiden muassa Demokritos, kun hän keksi atomin- 
sa... Kielen »järki»! Oi mikä vanha, petollinen naisihmi- 
nen! Pelkäänpä, ettemme pääse eroon jumalasta, koska 
uskomme yhä kielioppiin... 

Minulle ollaan kiitollisia, kun tiivistän näin oleellisen, näin 
uuden oivalluksen neljään väittämään: siten helpotan 
ymmärtämistä ja pakotan ristiriitaisuuden esiin. 

Ensimmäinen väittämä. Syyt, joiden nojalla »tätä» 
maailmaa väitetään näennäiseksi, todistavatkin sen todel- 
lisuuden, — muunlainen todellisuus on täysin mahdoton 
todistettava. 

Toinen väittämä. Tuntomerkit, jotka on annettu ole- 

vaisten »tosiolevaisuudelle», ovat olemattomuuden, tyh- 
jyyden tuntomerkkejä, — »tosi maailma» on rakennettu oi- 
kean maailman kanssa vallitsevan ristiriidan varaan: to- 
siaankin näennäinen maailma, sikäli kuin se on vain mo- 
raalis-optinen harha. 

Kolmas väittämä. Ei ole järkeä satuilla muusta» maa- 
ilmasta kuin tästä, edellyttäen että meissä ei vallitse elä- 
män kieltämisen, kutistamisen ja moittimisen vaisto: vii- 
memainitussa tapauksessa me kostamme elämälle unen- 
omaisella näyllä »toisesta», vparemmasta» elämästä. 

Neljäs väittämä. Jos maailma jaetaan »todelliseen» 
ja »näennäiseen», joko kristinuskon tapaan tai Kantin ta- 
paan (oikeastaan vain piilokristityn tapaan —) se vihjaa 
vain dekadenssista, — on rappeutuvan elämän oire... Tätä 
väittämää ei kumoa se, että taiteilija arvostaa näennäi- 
syyttä enemmän kuin todellisuutta. Sillä »näennäisyys» 
merkitsee tässä samaista todellisuutta, jota on vain vali- 
koitu, vahvistettu ja korjailtu... Traaginen taiteilija ei ole 
pessimisti, — hänhän on juuri sanonut kyllä kaikelle ky- 
seenalaiselle ja pelottavallekin, hän on dionyysinen... 

Miten »tosi maailma» viimein 
muuttui taruksi 


Erään erehdyksen historia 


l. 


Tosi maailma, jonka viisas, hurskas ja hyveellinen ta- 
voittaa, — hän elää siinä, hän on yhtä sen kanssa. 
(Vanhin idean muoto, suhteellisen älykäs, yksinker- 
tainen, vakuuttava. Muunnelma lauseesta »minä, Pla- 
ton, olen totuus».) 


Tosi maailma, jota juuri nyt ei voida tavoittaa, mutta 
joka on luvattu viisaalle, hurskaalle ja hyveelliselle 
(»katuvaiselle syntiselle»). 

(Idea etenee: se käy hienommaksi, viekoittelevam- 
maksi, käsittämättömämmäksi, — siitä tulee nainen, 
siitä tulee kristillinen...) 


Tosi maailma, saavuttamaton, jota ei voida todistaa 
eikä luvata, mutta joka jo ajateltuna on lohtu, velvoi- 
te, imperatiivi. 

(Pohjimmaltaan vanha aurinko, mutta usvan ja epäi- 
lyksen läpi nähtynä; idea on käynyt vaikeammin 
tavoitettavaksi, kalvakkaaksi, pohjoiseksi, königs- 
bergiläiseksi.) 


Tosi maailma — saavuttamatonko? Joka tapauksessa 
sitä ei ole saavutettu. Näin ollen se on myös tunte- 
maton. Niinpä se ei ole myöskään lohdullinen, vapah- 

tava eikä velvoittava: miksi jokin tuntematon voisi 
meitä velvoittaa?... 

(Harmaa aamu. Järjen ensi haukotus. Positivismin 
kukonkiekaisu.) 


» Tosi» maailma- idea, joka ei enää kelpaa mihinkään, 
ei enää edes velvoita, — hyödytön kapistus, turhaksi 
käynyt idea, siispä torjuttu idea: heittäkäämme se 
pois! 

(Kirkas päivä; aamiainen; bon sens'in ja iloisuuden pa- 
luu; Platonin häpeänpuna; kaikkien vapaiden henki- 
en pirullinen häly.) 


Olemme syrjäyttäneet toden maailman: mikä maail- 
ma on jäänyt jäljelle? Ehkä näennäinen?... Ei sitten- 
kään! Toden maailman mukana olemme hävittäneet 
näennäisenkin! 

(Keskipäivä; lyhyimmän varjon hetki; pisimmän ereh- 
dyksen loppu; ihmiskunnan kohokohta; INCIPIT 
ZARATHUSTRA.) 


Moraali luonnonvastaisuutena 

Kaikilla kiihkeillä tunteilla on aika, jolloin ne ovat ainoas- 
taan kohtalokkaita, jolloin ne vetävät uhrinsa syvyyteen 
tyhmyyden painolla, — ja myöhäisempi, paljon myöhäi- 
sempi, jolloin ne avioituvat hengen kanssa, »henkisty- 
vät». Ennen tällaisia tunteita vastaan jopa sodittiin nii- 
hin sisältyvän tyhmyyden vuoksi: niiden tuhoamiseksi sol- 
mittiin salaliittoja, — kaikki vanhat moraalihirviöt ovat 
yksimielisiä siitä, että »il faut tuer les passions». Tämän 
periaatteen kuuluisin kaava löytyy uudesta testamentis- 
ta, niin sanotusta vuorisaarnasta, jossa sivumennen sa- 
nottuna asioita ei suinkaan tarkastella korkeuksista kä- 
sin. Siellä kehotetaan esimerkiksi seksuaalisuuteen vih- 
jaten: »Jos sinun silmäs pahentaa sinun, niin puhkaise se 
ulos»: onneksi yksikään kristitty ei toimi tämän ohjeen 
mukaan. Se että kiihko ja vietit tuhotaan vain, jotta väl- 
tyttäisiin niiden typeryydeltä ja typeryyden epämiellyt- 
täviltä seuraamuksilta, näyttää meistä nykyään vain akuu- 
tilta tyhmyyden muodolta. Emme enää ihaile sellaisia 
hammaslääkäreitä, jotka kiskovat hampaat pois, jotta 
niitä ei enää särkisi... Toisaalta on varsin helppo myön- 
tää, että sillä maaperällä, josta kristinusko versoi esiin, 
»kiihkon henkistymistä» ei laisinkaan voitu käsittää. Ku- 
ten tunnettua, alkukirkkohan taisteli välyllisiä» vastaan 
»hengellisesti vaivaisten» hyväksi: miten siltä saisi odot- 
taa älykästä sotaa kiihkoa vastaan? — Kirkko vastustaa 
kiihkoa kaikenlaisin leikkauksin: sen praktiikka, sen 
»hoito» on kastraatio. Se ei koskaan kysy: »Miten vietin 

voihenkistää, kaunistaa, jumalaistaa?» — kirkon kurin pai- 
nopiste on kautta aikojen ollut kitkemisellä (joka kohdis- 
tuu aistillisuuteen, ylpeyteen, vallanhimoon, ahneuteen, 
kostonhimoon). — Mutta jos kiihkeiden tunteiden juurien 
kimppuun hyökätään, hyökätään samalla elämän juuri- 
en kimppuun: kirkon praktiikka on elämälle vihamielistä... 

Saman keinon: leikkaamisen, kitkemisen valitsevat vais- 
tomaisesti vietin kanssa kamppaillessaan ne, jotka ovat 
liian heikkotahtoisia, liian rappeutuneita, pystyäkseen 
sitä hillitsemään: ne luonteet, jotka tarvitsevat vertaus- 
kuvallisesti (ja kirjaimellisesti) la Trappea, jonkinlaista 
lopullista vihollisuuden julistusta, rotkoa itsensä ja kiih- 
keän tunteen väliin. Radikaalit keinot ovat tarpeen vain 
degeneroituneille; heikkotahtoisuus eli tarkemmin sa- 
noen kyvyttömyys olla reagoimatta ärsykkeeseen on it- 
sessään vain toinen degeneraation muoto. Radikaali vi- 
hamielisyys, verivihollisuus aistillisuutta kohtaan on 
aina arveluttava oire: se oikeuttaa olettamuksiin tällai- 
sen äärihenkilön yleistilasta. — Tuo vihollisuus, viha nou- 
see muuten huipulleen vasta kun sellaisilla luonteilla ei 
itsellään ole enää kylliksi lujuutta radikaalihoitoon, luo- 
pumiseen »paholaisestaan». Tarkasteltakoon koko pap- 
pien ja filosofien historiaa, taiteilijat mukaanlukien: 
myrkyllisimmät lausumat aisteja vastaan eivät ole läh- 
töisin askeettien suusta, vaan mahdottomien askeettien, 
sellaisten, joiden olisi kuulunut olla askeetteja... 

Aistillisuuden henkistyminen on nimeltään rakkaus: se 
on suuri voitto kristinuskosta. Toinen riemuvoitto on se, 
että me henkistämme vihollisuuden. Se tapahtuu niin, 
että ymmärrämme syvällisesti, miten arvokasta on, että 
meillä on vihollisia: lyhyesti sanoen, että tehdään ja pää- 
tellään päinvastoin kuin ennen tehtiin ja pääteltiin. Kirk- 
ko on kautta aikojen halunnut vihollistensa tuhoutumis- 
ta: me taasen, me immoralistit ja antikristityt koemme 
edulliseksi, että kirkko säilyy... Politiikan alallakin vihol- 
lisuus on nyttemmin käynyt henkisemmäksi — paljon vii- 
saammaksi, harkitsevammaksi, säästävämmäksi. Miltei 
jokainen puolue ymmärtää olevan eduksi säilymiselleen, 
ettei vastapuolue kokonaan uuvu; sama pätee suurpoli- 
tiikkaan. Varsinkin uusi luomus, kuten uusi Reich, tarvit- 
see kipeämmin vihollisia kuin ystäviä: vastakkainaset- 
telu saa sen tuntemaan itsensä tarpeelliseksi, tekee sen 
tarpeelliseksi... Samaan tapaan suhtaudumme »sisäiseen 
viholliseen»: tässäkin olemme henkistäneet vihollisuu- 
den, tässäkin olemme käsittäneet sen arvon. Hedelmäl- 
lisyyden hintana on runsas ristiriitaisuus; nuorena säi- 
lyy vain, jos sielu ei ojentaudu pitkäkseen ja kaipaa rau- 
haa... Mikään ei ole käynyt meille vieraammaksi kuin 
tuo muinoinen toive »sielunrauhasta», kristillinen toive; 
mikään ei herätä meissä vähemmän kateutta kuin mo- 
raalilehmä ja hyvän omantunnon lihava onni. Ihminen 
hylkää suuren elämän, jos hän hylkää sodan... Useissa 
tapauksissa »sielunrauha» on tosin vain väärinkäsitys, 
— jotakin muuta, joka vain ei keksi itselleen kunnialli- 
sempaa nimeä. Muitta mutkitta ja asenteitta pari tapaus- 
ta. »Sielunrauha» voi olla esimerkiksi rikkaan animaali- 
suuden pehmeää säteilyä moraalin (tai uskonnon) alu- 
eelle. Tai väsymyksen alkua, ensi varjo, jonka ilta, mikä 

tahansa ilta langettaa. Tai merkki siitä, että ilma on kos- 
teaa ja etelätuulet lähestyvät. Tai tiedostamatonta kii- 
tollisuutta onnistuneesta ruoansulatuksesta (jota joskus 
sanotaan myös »ihmisrakkaudeksi»). Tai toipilaan hil- 
jentymistä, jolle kaikki maut ovat uusia ja joka odottaa... 
Tai tila, joka seuraa vallitsevan halumme täydellistä tyy- 
dytystä, harvinaisesta kylläisyydestä johtuva hyvänolon- 
tunne. Tai tahtomme, halujemme, paheidemme vanhuu- 
denheikkoutta. Tai laiskuutta, jota turhamaisuus on hou- 
kutellut pystyttämään moraalisen julkisivun. Tai var- 
muuden ilmaantuminen, jopa pelottavan varmuuden, 
epävarmuudesta johtuneen pitkällisen jännityksen ja pii- 
nan jälkeen. Tai kypsyyden ja mestarillisuuden osoitus te- 
kemisen, luomisen, vaikutuksen ja tahtomisen tuoksinas- 
sa, rauhallinen hengitys, saavutettu »tahdonvapaus»... 
epäjumalten hämärä: mene ja tiedä, kenties sekin on 
vain eräänlainen »sielunrauha»... 

- Muotoilen periaatteesta kaavan. Kaikkinainen moraa- 
lin naturalismi, siis jokainen terve moraali, on elämän- 
vaiston hallitsema, — jokin elämän käsky toteutuu mää- 
rätyllä »pitää»- ja »ei pidä» -kaanonilla, ja siten syrjäy- 
tetään jonkinlainen este ja vihamielisyys elämän tieltä. 
Luonnonvastainen moraali, siis miltei kaikki moraali, jo- 
ta tähän asti on opetettu, kunnioitettu ja saarnattu, kään- 
tyy taasen nimenomaan elämänvaistoja vastaan, — siinä 
nämä vaistot tuomitaan, välistä salaa, välistä äänekkääs- 
ti ja röyhkeästi. Sanoessaan »jumala näkee sydämeen» se 
sanoo ei elämän alimmille ja ylimmille haluille ja asettaa 
jumalan elämän viholliseksi... Pyhimys, johon jumala on 

mielistynyt, on ihanteellinen kuohilas... Elämä päättyy 
siihen, missä »jumalan valtakunta» alkaa... 

Jos olemme ymmärtäneet, millaista rienausta tällainen 
elämänvastainen kapina on - jonka kristillinen moraali 
on julistanut miltei pyhäksi — olemme onneksi käsittä- 
neet samalla jotain muutakin: sellaisen kapinan hyödyt- 
tömyyden, harhaisuuden, mielettömyyden, valheelli- 
suuden. Jos elävä olento tuomitsee elämän, on se lopul- 
takin vain tietynlaisen elämän oire: siinä ei lainkaan ky- 
sytä, onko se oikeutettua vai ei. Meidän pitäisi voida aset- 
tua elämän ulkopuolelle ja toisaalta tuntea se niin hyvin 
kuin joku, monet, kaikki ovat sen kokeneet, saadaksem- 
me yleensä kajota elämän arvon ongelmaan: näiden syi- 
den nojalla tajuamme riittävän hyvin, että tämä ongelma 
on meille luoksepääsemätön. Puhuessamme arvoista pu- 
humme elämän inspiraation, taittuneen valon alaisina: 
elämä itse pakottaa meitä punnitsemaan arvoja; elämä 
itse arvottaa meidän kauttamme, kun me määritämme 
arvoja... Siitä seuraa, että myös se moraalin luonnonvas- 
taisuus, joka ymmärtää jumalan elämän vastakkaiskä- 
sitteeksi ja tuomioksi, onkin vain elämän arvoarvostelma 
- minkä elämän? minkälaatuisen elämän? — Mutta johan 
minä vastasin: alaspäin painuvan, heikentyneen, väsy- 
neen, tuomitun elämän. Moraali sellaisena kuin se on tä- 
hän asti ymmärretty — kuten sen viimeksi vielä Schopen- 
hauer muotoili »elämäntahdon kieltämiseksi» — on itse 
dekadenssivaisto, joka esiintyy imperatiivina: se komen- 
taa: » Tuhoudu!» — se on tuomittujen langettama tuomio... 

Miettikäämme lopuksi, miten naiivia on ylipäätään sa- 
noa: »ihmisen pitää olla tietynlainen!» Todellisuus näyt- 
tää meille elähdyttävän tyyppien rikkauden, tuhlailevan 
muotojen leikin ja muuntelun ylenpalttisuuden: ja joku 
säälittävä nurkassa nyhjöttävä moralisti sanoo siihen: 
»Ei! Ihmisen pitää olla toisenlainen!»... Hän tietää peräti, 
millainen hänen kuuluisi olla, tuo surkimus; hän maalaa 
itsensä seinälle ja julistaa: »Ecce homo)... Mutta silloin- 
kin, kun moralisti kääntyy vain yksilön puoleen ja sanoo 
hänelle: »Sinun pitää olla sellainen ja sellainen!» hän 
heittäytyy jatkuvasti naurunalaiseksi. Ihmisyksilö on lä- 
pikotaisin osa ennaltamäärättyä elonkehää, yksi laki li- 
sää, vielä yksi välttämättömyys kaikelle, mikä tulee ja on 
oleva. Jos hänelle sanotaan »muutu», on se sama kuin 
vaadittaisiin, että kaikki muuttuisi, ja vieläpä taanneh- 
tivasti... Ja on todellakin ollut johdonmukaisia mora- 
listeja, he ovat tahtoneet ihmisen olevan toisenlainen, 
nimittäin hyveellinen, he ovat halunneet hänestä oman 
kuvansa, nimittäin jörön hurskastelijan: siksi he ovat 
kieltäneet maailman! Fi lainkaan vähäistä hulluutta! Fi 
lainkaan vähäpätöistä vaatimattomuutta!... Sikäli kuin 
moraali tuomitsee absoluutisti eikä siis suhteessa elä- 
mään, se on spesifinen erehdys, jota ei pidä laisinkaan 
sääliä, degeneroituneiden idiosynkrasia, joka on saanut 
aikaan sanomattomasti vahinkoa!... Me muut, me im- 
moralistit taas olemme avanneet sydämemme apposel- 
leen kaikkinaiselle ymmärtämiselle, käsittämiselle, hy- 
väksymiselle. Me emme helposti kiellä, meille on kun- 
nia-asia olla myönteisiä. Yhä paremmin olemme oivalta- 
neet sen ekonomian, joka vielä tarvitsee ja osaa hyö- 
dyntää kaikkea sitä, minkä papin pyhä tyhmyys, papin 
sairas järki hylkää, tuon elämänlain taloudellisuuden, 

joka löytää etunsa jopa hurskastelijan, papin, vasten- 
mielisestä lajista, - minkä edun? — Mutta me itse, me 
immoralistit olemme vastaus tähän... 

Neljä suurta erehdystä 


1 


Erehdys, joka sekoittaa toisiinsa syyn ja vaikutuksen. — Ei 
ole vaarallisempaa erehdystä kuin se, että sekoitetaan 
syy ja seuraus: nimitän sitä järjen varsinaiseksi tärviöksi. 
Siitä huolimatta tämä erhe kuuluu ihmiskunnan vanhim- 
piin ja tuoreimpiin tapoihin: olemme jopa pyhittäneet 
sen, sillä on sellaisia nimiä kuin »uskonto» ja »moraali». 
Jokainen uskonnon ja moraalin muotoilema väittämä si- 
sältää tuon erehdyksen; papit ja moraaliset lainsäätäjät 
ovat saaneet aikaan järjen turmeltumisen. — Tarjoan esi- 
merkin. Kaikki tuntevat kuuluisan Cornaron kirjan, jossa 
hän suosittaa niukkaa ruokavaliotaan reseptiksi pitkälle 
ja onnelliselle — ja myös hyveelliselle — elämälle. Harvoja 
kirjoja luetaan niin paljon, yhäkin sitä painetaan Englan- 
nissa joka vuosi tuhansia kappaleita. Fi epäilystäkään, et- 
tei yksikään kirja (tietysti raamattua lukuunottamatta) ole 
saanut aikaan niin paljon pahaa, lyhentänyt niin paljon 
elämää kuin tämä hyvää tarkoittava kuriositeetti. Selitys: 
syyn ja vaikutuksen sekoittaminen. Kelpo italialainen näki 
dieetissään pitkän ikänsä syyn: kun todellisuudessa pit- 
kän iän edellytys, epätavallisen hidas aineenvaihdunta, 
niukka kulutus, oli hänen karun ruokavalionsa syy. Hä- 
nen vallassaan ei ollut syödä vähän tai runsaasti, hänen 
niukkuutensa ei ollut »vapaata tahtoa»: hän sairastui, jos 
söi enemmän. Mutta ellet ole karppi, sinulle ei ole vain 
terveellistä vaan välttämätöntä syödä tukevasti. Nykyajan 
oppinut, jolla on nopea hermoenergian kulutus, tuhoutui- 
si ilman muuta Cornaron ruokavaliolla. Crede experto. — 

Yleisin kaava, joka on kaikkien uskontojen ja moraalien 
pohjana, kuuluu: »Tee niin ja niin, älä tee näin ja näin 
— silloin tulet onnelliseksi! Tai muuten...» Jokainen mo- 
raali, jokainen uskonto on tämä imperatiivi, — sanon sitä 
järjen suureksi perisynniksi, kuolemattomaksi järjettö- 
myydeksi. Minun suussani kaikki kaavat muuttuvat vas- 
takohdikseen — ensimmäinen esimerkki minun »kaikki- 
en arvojen uudelleenarvioinnistani»: onnistuneen, »on- 
nellisen» ihmisen täytyy toimia tietyllä tavalla, ja hän 
kaihtaa vaistomaisesti muunlaisia tekoja; hän tuo konk- 
reettisen olemuksensa ja toimintatapansa mukaan niihin 
suhteisiin, joita hänellä on ihmisiin ja olevaiseen ylipää- 
tään. Kaavan muodossa: hänen hyveensä on hänen on- 
nensa vaikutusta... Pitkä ikä, runsas jälkeläisten määrä 
ei ole hyveen palkka, vaan hyve itse on tuota aineenvaih- 
dunnan hidastumista, jonka seurauksena on muun mu- 
assa myös pitkä ikä ja monilapsisuus, lyhyesti sanottuna 
cornarismi. — Kirkko ja moraali julistavat: »Sukupolvi, 
kansa ajautuu perikatoon paheen ja ylellisyyden vuoksi». 
Minun ennallistettu järkeni lausuu: kun kansa tuhou- 
tuu, degeneroituu fyysisesti, niin siitä seuraa pahe ja 
ylellisyys (eli tarve saada yhä voimakkaampia ja tihe- 
ämpiä ärsykkeitä, jotka jokainen veltostunut luonne tun- 
tee). Tämä nuori mies käy ennen aikojaan kalpeaksi ja 
kuihtuneeksi. Hänen ystävänsä sanovat: siihen on syynä 
se ja se sairaus. Minä sanon: se, että hän sairastui, se, että 
hän ei vastustanut sairautta, oli jo seurausta köyhtynees- 
tä elämästä, perinnöllisestä veltostumisesta. Sanoma- 
lehden lukija sanoo: tämä puolue sortuu tuon virheen 
vuoksi. Minun korkeampi politiikkani vastaa: puolue, 
joka syyllistyy sellaiseen virheeseen, on kypsä sortumaan 
~ sillä ei ole enää vaistojen varmuutta. Kaikkinaiset vir- 

heet ovat seurausta vaistojen rappiosta, tahdon hajoami- 
sesta: se on miltei määritelmä sanalle huono. Kaikki 
hyvä on vaistoa — ja sen vuoksi helppoa, välttämätöntä, 
vapaata. Vaivalloisuus on epäilyttävää, jumala eroaa 
sankarista jo tyyppinsä puolesta (minun kielelläni: keve- 
ät jalat ovat jumalaisuuden ensimmäinen ominaisuus). 

Väärän syysuhteisuuden erehdys. — Kautta aikojen on us- 
kottu tiedetyn, mikä on syy: mutta mistä olemme saaneet 
tietomme, tarkemmin sanoen uskon, että juuri tämän 
asian tiedämme? Kuuluisien »sisäisten tosiasioiden» alu- 
eelta, joista yksikään ei ole tähän mennessä osoittautunut 
todeksi. Olemme uskoneet olevamme jopa tahtomisen 
syy: kuvittelimme ainakin saavamme syysuhteisuuden 
kiinni itse teosta. Samaten emme epäilleet sitä, että kaik- 
ki teon edeltäjät, sen syyt, olivat löydettävissä tajunnasta 
ja löytyisivät sieltä uudelleen etsittäessä — »motiiveina»: 
muutenhan emme olisi niihin vapaita emmekä niistä 
vastuussa. Kenpä olisi viimein kiistänyt, että ajatuksella 
on syynsä? että minä aiheuttaa ajatuksen?... Näistä kol- 
mesta »sisäisestä tosiasiasta», jotka näyttivät todistavan 
syysuhteisuuden, ensimmäinen ja vakuuttavin koskee 
tahtoa syynä: käsitys tajunnasta (»hengestä») syynä ja vie- 
lä myöhemmin minästä (»subjektista») syynä ovat vain 
jälkikäteen syntyneitä, kun tahto oli osoittanut syysuh- 
teisuuden annetuksi, empiiriseksi... Sittemmin olemme 
ymmärtäneet asian paremmin. Nykyään emme usko sa- 
naakaan tuosta kaikesta. »Sisäinen maailma» on täynnä 
harhakuvia ja virvatulia: tahto on yksi niistä. Tahto ei enää 
liikuta mitään eikä siis enää selitäkään mitään - se esiin- 

tyy vain ilmiöiden ohella tai voi puuttuakin. Niin sanottu 
»motiivi»: siinä toinen erehdys. Pelkkä tajunnan pintail- 
miö, teon kylkiäinen, joka ennemmin peittää jonkin teon 
antecedentiat kuin esittää ne. Entäpä sitten minä! Siitä 
on tullut satu, fiktio, sanaleikki: se on kokonaan lakannut 
ajattelemasta, tuntemasta ja tahtomasta!... Mitä siitä seu- 
raa? Ei ole lainkaan henkisiä syitä! Kaikki niiden otak- 
sutut empiiriset perusteet ovat lentäneet hornan tuuttiin! 
Se siitä seuraa! — Ja olimme harjoittaneet noilla »empiiri- 
sillä perusteilla» kohteliasta väärinkäyttöä, olimme niiden 
nojalla luoneet maailman syymaailmaksi, tahtomaail- 
maksi, henkimaailmaksi. Tässä vaikutti maailman vanhin 
ja pisin psykologia, muuta se ei ole tehnytkään: sille kaik- 
ki tapahtuminen oli tekemistä, kaikki tekeminen tahdon 
seurausta, maailma kävi sille tekijöiden moninaisuudek- 
si, ja tekijä (»subjekti») asettui kaiken tapahtumisen poh- 
jalle. Ihminen heijasti ulkopuolelleen kolme »sisäistä to- 
siasiaansa», sen mihin lujimmin uskoi, tahdon, hengen, 
minän, -hän johti olemis-käsitteen vasta minä-käsittees- 
tä, hän mielsi »oliot» olevaisiksi oman kuvansa mukaan, 
oman käsityksensä nojalla, joka väittää minää syyksi. Eipä 
ihme, että hän löysi olevaisista aina vain sitä, mitä itse oli 
niihin pannut. — Olevainen itse, sanottakoon se vielä ker- 
ran, olevais-käsite on vain sen uskon refleksi, joka pitää 
minää syynä... Ja vieläpä teidän atominne, hyvät herrat 
mekanistit ja fyysikot, kuinka paljon erhettä, kuinka pal- 
jon alkeellista psykologiaa on vielä jäänyt teidän atomiin- 
ne! — Puhumattakaan »oliosta itsessään», metafyysikoi- 
den horrendum pudendumtista! Siinä on sekoitettu syyk- 
si luultu henki todellisuuden kanssa! Ja korotettu todelli- 
suuden mitaksi! Ja nimetty jumalaksi! — 

Kuvitteellisten syiden erehdys. —- Lähtekäämme liikkeelle 
unesta: tiettyyn aistimukseen, vaikkapa etäisen tykinlau- 
kauksen aiheuttamaan, liitetään jälkeenpäin syy (usein 
kokonainen pienoisromaani, jossa juuri unennäkijä on 
pääosassa). Sillä välin aistimus jatkuu, eräänlaisena reso- 
nanssina: se odottaa samalla, kunnes syyntarve sallii sen 
astua etualalle, — eikä enää sattumana, vaan »merkityk- 
senä». Tykinlaukaus astuu kuvaan syysuhteisella tavalla, 
niin että aika kääntyy näennäisesti toisinpäin. Myöhem- 
pi osuus, motivointi, koetaan ensimmäiseksi, usein sa- 
doin yksityiskohdin varustettuna, jotka kiitävät ohi ikään 
kuin salamassa, ja laukaus seuraa myöhemmin... Mitä on 
tapahtunut? Tietyn olotilan aiheuttamat mielteet ym- 
märretään virheellisesti sen syiksi. — Itse asiassa teem- 
me samoin valveillakin. Useimmat arkituntemuksemme 
— kaikkinainen estäminen, paine, jännite, purkautumi- 
nen elinten toiminnoissa ja reaktioissa, erityisesti ner- 
vus sympathicus'issa — herättävät meidän syysuhteen 
tarpeemme: tahdomme syyn sille, että tunnemme näin, 
— että voimme huonosti tai hyvin. Pelkkä asiaintilan to- 
teaminen, että tunnemme niin tai näin, ei milloinkaan 
meille riitä: kelpuutamme tosiasian — tulemme siitä tie- 
toisiksi — vasta kun olemme antaneet sille jonkinlaisen 
motivaation. — Muisti, joka tällaisessa tapauksessa ryhtyy 
tietämättämme toimimaan, tuo esiin aiempia saman- 
kaltaisia tiloja ja niihin kiinnikasvaneita kausaalitulkin- 
toja — ei niiden todellista syysuhteisuutta. Tosin se usko, 
että mielteet, niihin liittyvät tajunnan tapahtumat ovat 
olleet syitä, kytkeytyy mukaan muistikuvaan. Näin syn- 
tyy totunnaisuus määrättyyn syytulkintaan, joka tosi- 
asiassa estää syiden tutkimisen ja jopa sulkee sen koko- 
naan pois. 

Äskeisen psykologinen selitys. — Se, että voi johdattaa 
jonkin tuntemattoman johonkin tuttuun, helpottaa, rau- 
hoittaa, tyydyttää ja suo sitä paitsi vallantunteen. Tun- 
tematon tuo muassaan vaaran, rauhattomuuden, mur- 
heen, — alkeellisin vaisto pyrkii poistamaan nämä piinal- 
liset olotilat. Ensimmäinen lauselma: jokin selitys on pa- 
rempi kuin ei mikään. Koska pohjimmaltaan kyseessä on 
vain halu päästä eroon painostavista mielteistä, ei irti- 
pääsyn keinojen suhteen olla turhan tarkkoja: ensimmäi- 
nen mielle, joka selittää tuntemattoman tutuksi, tuntuu 
niin hyvältä, että »sitä pidetään totena». Todistus mieli- 
hyvästä (voimasta») totuuden kriteerinä. — Syyn tarpeen 
synnyttää ja herättää siis pelontunne. Jos suinkin mah- 
dollista, selityksen »miksi?» ei pidä niinkään esittää syy- 
tä itsensä vuoksi kuin määrätynlainen syy — rauhoittava, 
vapauttava, helpottava syy. Tämän tarpeen ensimmäi- 
nen seuraus on, että syyksi mainitaan jokin tunnettu, en- 
nen koettu, muistiin kirjautunut seikka. Uutta, ennenko- 
kematonta, vierasta ei syyksi kelpuuteta. — Siispä ei etsitä 
vain jonkinlaisia selityksiä syiksi, vaan valikoituja ja suo- 
sittuja selityksiä, niitä, jotka nopeimmin ja useimmiten 
hälventävät tunteen oudosta, uudesta, ennen kokemat- 
tomasta, — tavallisimpia selityksiä. Seuraus: yksi syyn- 
määritys käy yhä vallitsevammaksi, tiivistyy systeemiksi 
ja astuu vihdoin esiin hallitsevana, eli yksinkertaisesti sul- 
kee pois muut syyt ja selitykset. — Pankinjohtaja ajattelee 
heti vafääriä», kristitty »syntiä», neitonen mielitiettyään. 

Koko moraalin ja uskonnon alue kuuluu tämän kuvit- 
teellisten syiden käsitteen alaisuuteen. — Epämiellyttävien 
yleistunteiden »selitys». Niitä aiheuttavat olennot, jotka 
ovat meille vihamielisiä (pahat henget: tunnetuin tapaus 
— hysteerikkojen väärinymmärtäminen noidiksi). Niitä 
aiheuttavat teot, joita ei voi hyväksyä (»synnintunto», 
»syntisyys» fysiologisen epämukavuuden perusteena — 
ihminen löytää aina syitä olla itseensä tyytymätön.) Ne 
mielletään rangaistuksiksi, hyvitykseksi jostakin, mitä 
emme olisi saaneet tehdä, mitä emme olisi saaneet olla 
(tämän Schopenhauer yleisti häikäilemättä yhdeksi väit- 
tämäksi, jossa moraali näyttäytyy sellaisena mitä onkin, 
todellisena elämän myrkynsekoittajana ja solvaajana: 
»Jokainen suuri tuska, niin ruumiillinen kuin henkinen- 
kin, ilmaisee sen, mitä me ansaitsemme: sillä se ei pää- 
sisi meihin käsiksi, ellemme sitä ansaitsisi». (Maailma tah- 
tona ja mielteenä II, 666 [Julius Frauenstädtin painos, 
suom. huom.]). Ne mielletään harkitsemattomien, epä- 
onnistuneiden tekojen seurauksiksi ( — affekteja, aisteja 
pidetään syynä, »velkana»; fysiologiset hätätilat tulki- 
taan muiden hätätilojen avulla »ansaituiksi»). — Mielui- 
sien yleistunteiden selitys». Niitä aiheuttaa luottamus 
jumalaan. Niitä aiheuttaa tietoisuus hyvistä töistä (niin sa- 
nottu »hyvä omatunto», fysiologinen tila, joka muistuttaa 
niin suuresti hyvää ruoansulatusta, että toisinaan sekoi- 
tetaan siihen). Niitä aiheuttaa hankkeiden onnistuminen 
(- naiivi virhepäätelmä: jonkin hankkeen onnellinen lop- 
putulos ei tuota luulosairaalle tai pascalille laisinkaan 
miellyttävää yleistunnetta). Niitä aiheuttavat usko, rak- 
kaus, toivo - kristilliset hyveet. — Todellisuudessa kaikki 
nämä otaksutut selitykset ovat seuraustiloja ja ikään kuin 
ilon- tai suruntunteiden käännöksiä väärälle murteelle: 

ihminen kykenee toivomaan, koska fysiologinen perus- 
tunne on jälleen luja ja rikas; hän luottaa jumalaan, koska 
runsauden ja voiman tunne suo rauhan. — Moraali ja us- 
konto kuuluvat kokonaan erehdyksen psykologian piiriin: 
jokaisessa yksittäistapauksessa sekoitetaan syy ja vaiku- 
tus; tai todellisuus sekoitetaan todeksi uskotun asian vai- 
kutukseen; tai jotakin tajunnan tilaa luullaan samaisen 
tilan aiheuttajaksi. 

Vapaan tahdon erehdys. - Nykyään emme enää suvaitse 
käsitettä »vapaa tahto»: tiedämme liiankin hyvin, mitä 
se on — teologien pahamaineisin temppu, jonka tarkoi- 
tuksena on saattaa ihmiskunta »vastuuseen» heidän tar- 
koittamassaan merkityksessä, toisin sanoen tehdä ihmi- 
set heistä riippuvaisiksi... Esitän tässä vain vastuullista- 
misen psykologian. — Kaikkialla, missä vastuuta haetaan, 
on hakijana yleensä rankaisemisen ja tuomitsemisen vais- 
to. Kehkeytymiseltä on riistetty sen viattomuus, kun tie- 
tynlaatuinen oleminen johdetaan tahdosta, tarkoituksis- 
ta, vastuullisista teoista: tahtoteorian alkuperäinen tar- 
koitus on pääosin rankaiseminen, eli siis se, että tahdo- 
taan löytää syyllisiä. Koko vanhan psykologian, tahtopsy- 
kologian lähtökohta on, että sen laatijat, papit, halusivat 
luoda vanhan yhteisön huipulla itselleen oikeuden lan- 
gettaa rangaistuksia tai tahtoivat antaa jumalalle samai- 
sen oikeuden... Ihmisiä pidettiin »vapaina», jotta heitä 
voitaisiin tuomita, rangaista — jotta heistä voisi tulla syyl- 
lisiä: siksi jokainen teko piti kuvitella tahdotuksi, jokai- 
sen teon alkuperäksi piti kuvitella tajunta (- jolloin perin- 
pohjaisin rahanväärennös in psychologicis tehtiin psy- 
kologian periaatteeksi...) Nykyään, kun olemme kulke- 

neet päinvastaiseen suuntaan, jolloin etenkin me immo- 
ralistit pyrimme kaikin voimin poistamaan maailmasta 
syyllisyys- ja rangaistuskäsitteen ja puhdistamaan niistä 
psykologian, historian, luonnon, yhteiskunnalliset insti- 
tuutiot ja sanktiot, ei meidän silmissämme ole radikaa- 
limpia vastustajia kuin teologit, jotka yhä vain tartuttavat 
kehkeytymisen viattomuuteen ruton »siveellisen maail- 
manjärjestyksen» käsitteellä käyttäen »rangaistusta» ja 
syyllisyyttä». Kristinusko on pyövelin metafysiikkaa... 

Mikä yksin voi olla meidän oppimme?-— Ettei kukaan an- 
na ihmiselle hänen ominaisuuksiaan, ei jumala eikä yh- 
teiskunta, eivät hänen vanhempansa eivätkä esi-isänsä 
eikä hän itse (-Kant on opettanut viimeksi torjuttua mie- 
letöntä käsitystä nimellä »intelligiibeli vapaus», kenties 
sitä opetti jo Platon). Kukaan ei ole vastuussa siitä, että 
yleensä on olemassa, että on tietynlainen, että elää näis- 
sä oloissa ja tässä ympäristössä. Hänen olemukseensa si- 
sältyvää kohtaloa ei voi irrottaa kaiken sen kohtalokkuu- 
desta, mikä on ollut ja on oleva. Hän eiole seurausta mis- 
tään tarkoituksesta, tahdosta, päämäärästä, hänessä ei 
yritetä saavuttaa »ihmisihannetta» tai onnen ihannetta» 
tai »moraalin ihannetta», — on mieletöntä, jos tahdotaan 
sälyttää hänen olemuksensa jonkin tarkoituksen niskoil- 
le. Me olemme keksineet käsitteen »tarkoitus»: todelli- 
suudessa tarkoitusta ei ole olemassakaan... Me olemme 
välttämättömiä, me olemme kappale kohtaloa, me kuu- 
lumme kokonaisuuteen, me olemme kokonaisuudessa, 
— ei ole mitään, mikä voisi olemustamme tuomita, mita- 
ta, verrata, arvostella, koska se olisi sama kuin tuomittai- 
siin, mitattaisiin, verrattaisiin ja arvosteltaisiin kokonai- 

suutta... Mutta kokonaisuuden ulkopuolella ei ole mitään! 
- Se, ettei ketään enää nimetä vastuulliseksi, ettei olemi- 
sen laatua saa johdattaa johonkin causa primaan, ettei 
maailma ole ykseys sensoriumina eikä »henkenä», se vas- 
ta on suuri vapautus, — vasta siten ennallistetaan kehkey- 
tymisen viattomuus... Tähän asti käsite )jumala» on ollut 
raskain moite olemassaoloa kohtaan... Me kiellämme ju- 
malan, jumalassa me kiellämme vastuullisuuden: vain 
siten me vapautamme maailman. — 

Ihmiskunnan »parantajat» 


1 


Tiedetään, mitä minä vaadin filosofeilta: asettumista 
hyvän ja pahan tuolle puolen, — ja niin, että moraalisen 
tuomion illuusio jää heidän alapuolelleen. Nämä vaati- 
mukset lähtevät oivalluksesta, jonka minä olen ensim- 
mäisen kerran muotoillut: että moraalisia tosiasioita ei 
ole lainkaan olemassa. Moraalisella arvostelmalla on 
kristillisen kanssa yhteistä se, että se uskoo olemattomiin 
realiteetteihin. Moraali on vain tiettyjen ilmiöiden tul- 
kintaa, täsmällisemmin sanottuna virhetulkintaa. Mo- 
raalinen arvostelma, kuten kristillinenkin, kuuluu sellai- 
selle tietämättömyyden asteelle, josta puuttuu vielä jopa 
käsite reaalinen, ero todellisen ja kuvitteellisen välillä: 
niin että tällaisella asteella »totuus» tarkoittaa vain sel- 
laisia asioita, joita nykyään nimitämme »kuvitelmiksi». 
Näin ollen moraalista arvostelmaa ei pidä käsittää sanan- 
mukaisesti: sellaisenaan se sisältää aina vain mielettö- 
myyttä. Mutta semiotiikkana sen arvo säilyy arvaamat- 
toman suurena: ainakin asioista perillä olevalle se paljas- 
taa arvokkaimmat tosiseikat kulttuureista ja sisäisistä il- 
miöistä, jotka eivät ole tienneet riittävästi vymmärtääk- 
seen» itseään. Moraali on vain merkkipuhetta, vain oire- 
oppia: jotta siitä hyötyisi jotakin, on jo ennalta tiedettävä, 
mistä siinä on kysymys. 

Ensimmäinen esimerkki pikaiseksi johdannoksi. Kautta 
aikojen on ihmisiä haluttu »parantaa»: moraali tarkoitti 
ennen muuta tätä. Mutta samaan sanaan kätkeytyy täy- 
sin toisenlainen tendenssi. Sekä ihmis-eläimen kesyttä- 
mistä että tietynlajisen ihmisen jalostamista on sanottu 
»parantamiseksiv: vasta nämä eläinopilliset termit ilmai- 
sevat realiteetteja, — tosin sellaisia, joista tyypillinen »pa- 
rantaja», pappi, ei tiedä rahtuakaan — ei tahdokaan tie- 
tää... Jos eläimen kesyttämistä sanotaan sen »parantami- 
seksi», se kuulostaa meidän korvissamme miltei pilkan- 
teolta. Joka tietää, mitä eläintarhoissa tapahtuu, ei usko 
alkuunkaan, että eläin »paranee» siellä. Sitä heikenne- 
tään, sen vahingollisuutta vähennetään, siitä tehdään 
masentavalla pelkoaffektilla, tuskalla, haavoittamisella, 
nälällä sairaalloinen eläin. — Aivan samoin on laita kesy- 
tetyn ihmisen, jonka pappi on »parantanut». Varhaiskes- 
kiajalla, jolloin kirkko todellakin oli ennen kaikkea eläin- 
tarha, kaikkialla metsästettiin »vaalean petoeläimen» 
kauneimpia yksilöitä, — esimerkiksi yleviä germaaneja 
»parannettiin». Mutta miltä sitten myöhemmin näytti täl- 
lainen »parannettu», luostariin houkuteltu germaani? 
Ihmisen irvikuvalta, epäsikiöltä: hänestä oli tullut »syn- 
tinen», hän kyyhötti häkissä, hänet oli vangittu pelkkien 
kauhistuttavien käsitteiden taakse... Siinä hän nyt kö- 
kötti, sairaana, murheellisena, itseään inhoten: täynnä 
vihaa elämänpyrkimyksiä kohtaan, täynnä epäluuloja 
kaikkea sitä kohtaan, mikä oli vielä voimakasta ja onnel- 
lista. Lyhyesti sanoen: »kristittynä»... Fysiologisesti ilmais- 
ten: pedon kanssa taisteltaessa sairastuttaminen on ainoa 
mahdollinen keino sen heikentämiseksi. Tämän kirkko 
ymmärsi: se tärveli ihmisen, se heikensi hänet, — mutta 
se väitti opparantaneensa» hänet... 

Tarkastelkaamme toista niin sanotun moraalin tapausta, 
joka koskee tietyn rodun ja lajin jalostamista. Suuren- 
moisimman esimerkin tarjoaa intialainen moraali, joka 
»Manun lain» muodossa sanktioitiin uskonnoksi. Täällä 
on ollut tehtävänä jalostaa yhtaikaa peräti neljä rotua: 
pappi, soturi, kauppias ja maanviljelijä sekä viimein pal- 
velijarotu, sudrat. Emme selvästikään ole enää eläinten- 
kesyttäjien parissa: edellytyksenä on sata kertaa lempe- 
ämpi ja järkevämpi ihmislaji, jotta tällainen jalostus olisi 
yleensä kuviteltavissa. Päästämme helpotuksen huokauk- 
sen astuessamme kristillisestä sairashuoneen ja tyrmän 
ilmasta tähän terveempään, korkeampaan, laajempaan 
maailmaan. Kuinka surkea onkaan vuusi testamentti» 
verrattuna Manuun, miten pahalta se haiseekaan! ~- Mut- 
ta tämänkin organisaation oli pakko olla pelottava, — ei 
kuitenkaan taisteltaessa petoa vastaan, vaan torjuttaessa 
sen vastakäsitettä, jalostamatonta ihmistä, sekasotku- 
ihmistä, tshandalaa. Eikä taaskaan ollut muuta keinoa 
tehdä häntä vaarattomaksi ja heikoksi kuin sairastutta- 
malla hänet, — tämä oli taistelua »suurta joukkoa» vas- 
taan. Ehkäpä mikään ei ole meidän tunteillemme vas- 
tenmielisempää kuin nämä intialaisen moraalin varotoi- 
menpiteet. Esimerkiksi kolmas julistus (Avadana-Sastra D), 
joka koskee »epäpuhtaita kasviksia», määrää, että ainut 
tshandalalle luvallinen ravinto on kynsilaukka ja sipuli, 
koska pyhät kirjoitukset kieltävät luovuttamasta heille 
viljaa tai siementäviä hedelmiä tahi vettä ja tulta. Sama 
julistus määrää, että heidän tarvitsemaansa vettä ei saa 
ammentaa virroista eikä lähteistä eikä lammikoista, vaan 
ainoastaan rämeiden partaalta ja kuopista, jotka ovat 
jääneet eläinten sorkanpainalluksista. Niin ikään heitä 
kielletään pesemästä pyykkiään ja itseään, koska heille 

armosta myönnetty vesi on tarkoitettu vain janon sam- 
muttamiseen. Viimein kielletään sudranaisia avusta- 
masta tshandalanaisia synnytyksessä, eivätkä viimemai- 
nitutkaan saa avustaa toisiaan... - Tällainen terveyspoli- 
tiikka tuotti onnistuneita tuloksia: tappavia kulkutauteja, 
kammottavia sukupuolisairauksia ja lisäksi vielä »puu- 
kon lain», joka määräsi poikalapsille ympärileikkauksen, 
tytöille pienten häpyhuulten poiston. — Manu itse sanoo: 
»Tshandalat ovat huoruuden, sukurutsan ja rikoksen he- 
delmiä (— joka on välttämätön seuraus jalostuskäsittees- 
tä). Vaatteina heillä olkoon vain kuolleilta ruumiilta riis- 
tettyjä lumppuja, astioina rikkonaisia ruukkuja, koruina 
vanhoja raudanpaloja, jumalanpalveluksena pahoja hen- 
kiä; rauhattomina on heidän vaellettava paikasta toiseen. 
Heidän ei ole lupa kirjoittaa vasemmalta oikealle eikä 
käyttää kirjoittamiseen oikeaa kättä: oikean käden käyttö 
ja vasemmalta oikealle kirjoittaminen on varattu vain 
hyveellisille, ihmisille, jotka ovat oikeaa rotua.» — 

Nämä määräykset ovat sangen opettavaisia: niissä meillä 
on kerrankin arjalainen ihmisyys täysin puhtaana, täysin 
alkuperäisenä, - opimme, että »puhtaan veren» käsite 
on kaikkea muuta kuin harmiton. Toisaalta käy selväksi, 
missä kansassa viha, tshandala-viha tätä »ihmisyyttä» 
vastaan on ikuistunut, jossa siitä on tullut uskonto, geni- 
us... Tältä näkökannalta evankeliumit ovat ensiarvoinen 
asiakirja, vieläkin suuremmalla syyllä Heenokin kirja. — 
Kristinusko, joka on lähtöisin juutalaisesta juuresta ja 
ymmärrettävä vain tämän maaperän kasvina, edustaa 
vastaliikettä kaikkinaiselle jalostuksen, rodun, etuoikeu- 
den moraalille: — se on arjalaisvastainen uskonto par ex- 

cellence: kristinoppi on kaikkien arjalaisten arvojen nu- 
rinkääntämistä, tshandala-arvojen voitto, köyhien evan- 
keliumi, jota saarnataan alhaisille, kaikkien sorrettujen, 
kurjien, epäonnistuneiden, huonosti luontuneiden yh- 
teinen kapina »rotua» vastaan, — kuolematon tshandala- 
viha rakkauden uskontona... 

Jalostuksen moraali ja kesytyksen moraali ovat molem- 
mat täysin samanarvoisia, mitä tulee keinoihin, joilla 
ne ajavat tahtonsa läpi: voimme määrittää ylimmäksi 
väittämäksemme, että moraalin laatimiseksion tietoises- 
ti tahdottava sen vastakohtaa. Tämä on suuri, kauhistut- 
tava ongelma, jota olen pisimpään tutkinut: ihmiskun- 
nan »parantajien» psykologia. Pieni ja pohjimmiltaan vä- 
häpätöinen seikka, niin sanottu pia fraus, antoi minulle 
ensimmäisen avaimen tähän ongelmaan: hurskas petos, 
kaikkien ihmiskuntaa »parantaneiden» filosofien ja pap- 
pien perintökalu. Fi Manu, ei Platon, ei liioin Kungfutse 
eivätkä juutalaiset ja kristilliset opettajat ole koskaan ky- 
seenalaistaneet oikeuttaan valehdella. On muitakin oi- 
keuksia, joita he eivät liioin ole epäilleet... Kaavana ilmais- 
ten voisi sanoa: kaikki keinot, joiden tarkoituksena on 
ollut tehdä ihmiskunnasta moraalinen, ovat pohjimmal- 
taan olleet epämoraalisia. — 

Mitä saksalaisilta puuttuu 


1 


Saksalaisten parissa ei pelkkä henkevyys enää riitä: se 
pitää vielä ottaa haltuunsa ja olla kyllin julkea henke- 
vyyteen... 

Ehkäpä tunnen saksalaiset, ehkäpä saan jopa lausua 
heille pari totuutta. Uusi Saksa edustaa suurta periyty- 
neen ja hankitun kuntoisuuden määrää, niin että sillä on 
varaa jonkin aikaa jopa tuhlailla kertynyttä voimavaras- 
toa. Sen myötä ei valtaan ole päässyt korkea kulttuuri ja 
vielä vähemmän hienostunut maku, ylevä aistien »kau- 
neus»; vaan miehekkäämmäthyveet kuin millään muulla 
Euroopan maalla. Paljon hyväntuulisuutta ja omanarvon- 
tuntoa, runsaasti varmuutta kanssakäymisessä, velvoit- 
teiden vastavuoroisuudessa, paljon työteliäisyyttä ja kes- 
tävyyttä — ja perinnöllinen kohtuullisuus, joka kaipaa pi- 
kemminkin kannustusta kuin jarrua. Lisään, että täällä yhä 
totellaan niin, ettei totteleminen nöyryytä... Eikä kukaan 
halveksi vastustajaansa... 

Kuten huomataan, tahdon olla oikeudenmukainen 
saksalaisia kohtaan: tässä suhteessa en haluaisi olla it- 
selleni epärehellinen, — siispä minun on esitettävä heille 
myös muistutukseni. Valtaan pääsystä saa maksaa kal- 
liisti: valta tyhmistää... Saksalaisia — sanottiin aikoinaan 
ajattelijoiden kansaksi: ajattelevatko he enää yleensä lain- 
kaan? Henkevyys pitkästyttää nykyään saksalaisia, poli- 
tiikka nielee kaiken vakavuuden todella henkisiin asioi- 
hin nähden — »Deutschland, Deutschland über alles», pel- 
käänpä, että siihen loppui saksalainen filosofia... »Onko 

olemassa saksalaisia filosofeja? Onko saksalaisia runoili- 
joita? Onko hyviä saksalaisia kirjoja?» — Näin minulta ky- 
sellään ulkomailla. Minä punastun; mutta rohkeudella, 
joka on minulle ominainen myös epätoivoisissa tilanteis- 
sa, vastaan: »On, Bismarck!» — Saisinko ensinkään myön- 
tää, mitä kirjoja nykyään luetaan?... Kirottu keskinker- 
taisuuden vaisto! — 

— Kukapa ei olisi jo synkeästi pohdiskellut, mitä saksa- 
lainen henki voisi olla? Mutta tämä kansa on tyhmistä- 
nyt itseään tahallaan, jo melkein tuhannen vuoden ajan: 
missään muualla ei ole kahta suurta eurooppalaista huu- 
metta, viinaa ja kristinuskoa, käytetty paheellisemmin. 
Äskettäin niihin liittyi vielä kolmas, joka yksistään voi 
panna pisteen kaikelle hengen hienolle ja pelottomalle 
notkeudelle, musiikki, meidän ummetusta poteva, um- 
mettava saksalainen musiikkimme. — Kuinka paljon äre- 
ää raskasmielisyyttä, velttoutta, kosteutta, aamutakkia, 
kuinka paljon olutta onkaan saksalaisessa älymystössä! 
Miten on oikeastaan mahdollista, että nuoret miehet, 
jotka omistavat elämänsä mitä henkisimmille päämää- 
rille, eivät tunne itsessään ensimmäistä henkisyyden 
vaistoa, hengen itsesäilytysvaistoa — vaan ryystävät kal- 
jaa?... Oppineen nuorison alkoholismi ei ehkä vielä ole 
kysymysmerkki heidän oppineisuuteensa nähden — suu- 
rikin tiedemies voi olla vailla henkevyyttä-, mutta muis- 
sa suhteissa se on pysyvä ongelma. Sitä löytyy vähän kaik- 
kialta, tuota hienoista degeneroitumista, jota olut saa ai- 
kaan henkisyydessä. Eräässä melkeinpä kuuluisassa ta- 
pauksessa olen osoittanut sormella tällaista rappeutumis- 
ta — kuinka meidän ensimmäinen saksalainen vapaa- 

ajattelijamme, viisas David Strauss, rappeutui kapakka- 
evankeliumin ja »uuden uskon» kirjoittajaksi... Ei hän 
suotta rustannut runoa »suloisen ruskeaverikön» kunni- 
aksi — uskollisuutta kuolemaan asti... 

~ Puhuin saksalaisesta henkisyydestä: että se käy kar- 
keammaksi, että se latistuu. Riittääkö tämä? — Pohjim- 
maltaan jokin aivan muu hirvittää minua: miten saksa- 
lainen vakavuus, saksalainen syvyys, saksalainen kiihke- 
ys henkisissä asioissa painuu maan rakoon. Paatos on 
muuttunut, ei yksistään älyllisyys. — Tuolloin tällöin jou- 
dun tekemisiin saksalaisten yliopistojen kanssa: millai- 
nen ilma vallitseekaan niiden tiedemiesten parissa, mi- 
ten autio, omahyväinen ja haalea henkisyys! Olisi paha 
väärinkäsitys tarjota saksalaista tiedettä tässä kohden 
vastaväitteeksi — ja sitä paitsi osoitus siitä, ettei minua 
ole luettu sanankaan vertaa. Seitsemääntoista vuoteen 
en ole väsynyt paljastamaan nykyisten tiedehankkei- 
demme henkeä vahingoittavaa vaikutusta. Kova helootin 
osa, johon tieteiden valtaisa laajuus on nykyään tuomin- 
nut jokaisen yksilön, on tärkein syy siihen, etteivät ehe- 
ämmät, rikkaammat, syvemmin suuntautuneet luonteet 
enää saa heille soveltuvaa opetusta ja opettajia. Kulttuu- 
rimme ei pahemmin kärsi muusta kuin liian runsaasta 
määrästä vaateliaita tyhjäntoimittajia ja ihmisen pirsta- 
leita; meidän yliopistomme ovat vastoin tahtoaankin oi- 
keita kasvihuoneita, joissa vallitsee tällainen henkisen 
vaiston kuihtuminen. Ja sen käsittää jo koko Eurooppa 
- suurpolitiikka ei petä ketään... Aina suuremmalla syyllä 
Saksaa voi sanoa Euroopan alamaaksi. — Yhä etsin sel- 
laista saksalaista, jonka kanssa voisin olla omalla taval- 

lani vakava, — ja sitäkin hartaammin sellaista, jonka pa- 
rissa saisin iloita! — Epäjumalten hämärä: ah, kenpä kä- 
sittäisi nykyään, miten vakavasti filosofi tässä rentoutuu! 
— Meissä iloisuus on käsittämättömintä... 

Suorittakaamme pikainen yhteenveto: on ensinnäkin 
päivänselvää, että saksalainen kulttuuri rappeutuu, ja 
siihen on myös riittäviä perusteita. Viime kädessä kukaan 
ei voi luovuttaa enempää kuin omistaa: — näin on laita 
yksilöiden, samoin kansojen. Jos joku antautuu vallalle, 
suurpolitiikalle, talouselämälle, maailmankaupalle, par- 
lamentarismille, sotilasasioille, — jos hän luovuttaa omis- 
tamansa määrän ymmärrystä, vakavuutta, tahtoa, itsen- 
sävoittamista tälle suunnalle, jää toinen puoli vajaaksi. 
Kulttuuri ja valtio — tässä kohden ei saa pettää itseään — 
ovat toisilleen vastakkaisia ilmiöitä: »kulttuurivaltio» on 
vain moderni ajatus. Toinen elää toisesta, toinen menes- 
tyy toisen kustannuksella. Kaikki kulttuurin suuret kau- 
det ovat poliittisen alennustilan aikoja: se mikä on suur- 
ta kulttuurisesti, on ollut epäpoliittista, jopa politiikan 
vastaista... Goethen sydän avautui Napoleon-ilmiölle, 
— se sulkeutui »vapaussodille»... Samana hetkenä jolloin 
Saksa astuu esiin suurvaltana, Ranskan merkitys kult- 
tuurivaltana kasvaa. Jo tänään on runsaasti uutta an- 
taumusta, uutta hengen paloa siirtynyt Pariisiin; esimer- 
kiksi pessimismin kysymystä, Wagnerin kysymystä, mil- 
tei kaikkia psykologisia ja taiteellisia kysymyksiä punni- 
taan siellä verrattomasti hienommin ja perusteellisem- 
min kuin Saksassa, — tällaiseen vakavuuteen saksalaiset 
ovat peräti kyvyttömiä. — Euroopan kulttuurihistoriassa 
»Reichin» synty merkitsee ennen kaikkea yhtä seikkaa: 

painopisteen siirtymistä. Kaikkialla se jo tiedetään: pää- 
asian suhteen - ja sitä kulttuuri on — saksalaisia ei enää 
voi ottaa huomioon. Kysytään: eikö teillä ole esittää edes 
yhtä Euroopalle merkittävää henkeä? sellaista kuin oli- 
vat teidän Goethenne, Hegelinne, Heinrich Heinenne, 
Schopenhauerinne?— Ihmettelystä ei tahdo tulla loppua, 
kun käy ilmi, ettei enää ole yhtään ainoaa saksalaista 
filosofia. — 

Koko Saksan korkeampi opetuslaitos on menettänyt pää- 
asian: niin päämäärän kuin keinotkin sen saavuttami- 
seksi. Koulutus, sivistys on itsessään päämäärä — eikä 
»Reich» —, tähän tarkoitukseen tarvitaan kasvattajia — eikä 
lyseonlehtoreita eikä yliopiston tiedemiehiä — se on unoh- 
dettu... Sellaiset kasvattajat ovat tarpeen, joita itseään on 
kasvatettu, ylhäisiä, yleviä henkiä, jotka todistavat taus- 
tansa joka hetki puheellaan ja vaikenemisellaan, ma- 
keiksi kypsyneitä kulttuureja, — ei niitä oppineita retkuja, 
joita lyseot ja yliopistot nykyään tarjoilevat nuorisolle 
»korkeampina imettäjinä». Poikkeusten poikkeuksia lu- 
kuunottamatta kasvattajat, koulutuksen ensimmäinen 
edellytys, puuttuvat: ja siitä johtuu saksalaisen kulttuu- 
rin alamäki. — Eräs noista kaikkein harvinaisimmista poik- 
keuksista on kunnioitettava ystäväni Jacob Burckhardt 
Baselissa: häntä Basel saa ensinnä kiittää johtavasta ase- 
mastaan humanistisissa tieteissä. — Saksan »korkeampi- 
en oppilaitosten» todellinen saavutus on brutaali opetus, 
jonka tarkoituksena on mahdollisimman lyhyessä ajassa 
tehdä runsaasta joukosta nuoria miehiä valtion virkoi- 
hin hyödyllisiä, hyödynnettäviä. »Korkeampi koulutus» ja 
runsas joukko — siinä on jo valmiiksi sisäinen ristiriita. 

Kaikkinainen korkeampi koulutus kuuluu vain poikke- 
uksille: pitää olla etuoikeutettu saadakseen oikeuden niin 
korkeaan privilegioon. Korkeat ja kauniit asiat eivät kos- 
kaan voi olla yhteisomaisuutta: pulchrum est paucorum 
hominum. -Mikä on syynä Saksan kulttuurin rappioon? — 
Se, ettei »korkeampi koulutus» ole enää etuoikeus — »ylei- 
sen», rahvaanomaiseksi muodostuneen sivistyksen demo- 
kraattisuus... Ei pidä unohtaa, että sotilaille myönnetyt 
erivapaudet pakottavat korkeakoulut muodollisesti liial- 
liseen opiskelijamäärään, siis niiden tuhoon. — Nykyises- 
sä Saksassa ei kenenkään vallassa ole antaa lapsilleen 
ylhäistä kasvatusta: meidän »korkea»-koulumme on kaik- 
ki tyynni järjestetty mitä viheliäisimmän keskinkertai- 
suuden mukaan, niin opettajat, opetussuunnitelmat kuin 
koulutuspäämäärätkin. Ja kaikkialla vallitsee säädytön 
kiire, ikään kuin jotakin olisi laiminlyöty, kun 23-vuotias 
nuori mies ei vielä ole »valmis», ei vielä tiedä vastausta 
»pääkysymykseen»: minkä ammatin valitset? Korkeam- 
man laatuinen ihminen, luvalla sanoen, ei rakasta »kut- 
sumuksia» juuri sen tähden, että hän osaa itse kutsua it- 
seään... (sanaleikki: Beruf / sich berufen...] Hänellä on 
aikaa, hän varaa itselleen aikaa, hän ei ajattelekaan »val- 
mistumista», - kolmikymmenvuotiaana ihminen on, kor- 
keakulttuurin tarkoittamassa merkityksessä, vasta-alkaja, 
lapsi. — Meidän täpötäydet lyseomme, meidän ylikuor- 
mitetut, typerrytetyt lyseonlehtorimme ovat skandaali: 
siihen, että tällaista asiaintilaa puolustellaan, kuten äs- 
kettäin Heidelbergin professorit ovat tehneet, on kukaties 
selityksiä, - mutta kunnon perusteita ei alkuunkaan. 

- Jotta en poikkeaisi tavastani, joka on myöntävä ja vain 
pakon edessä riitainen ja kriittinen, esitän heti ne kolme 
tehtävää, joihin tarvitaan kasvattajia. On opittava näke- 
mään, on opittava ajattelemaan, on opittava puhumaan 
ja kirjoittamaan: kaikkien kolmen päämäärä on ylhäinen 
kulttuuri. — Oppia näkemään — totuttaa silmä rauhalli- 
suuteen, kärsivällisyyteen, antamaan ilmiöiden saapua 
luokseen; lykätä arvostelmaa, oppia kiertelemään ja tun- 
nustelemaan yksittäistapausta kaikilta puolilta. Tämä on 
ensimmäistä valmennusta henkisyyteen: ettei heti rea- 
goida ärsykkeeseen, vaan otetaan käyttöön hillitsevät, 
eristävät vaistot. Näkemään oppiminen kuten minä sen 
ymmärrän on miltei samaa, jota epäfilosofinen puheta- 
pa kutsuu lujatahtoisuudeksi: siinä on oleellista juuri 
se, ettei ntahdota», että pystytään lykkäämään ratkaisua. 
Kaikkinainen hengettömyys, rahvaanomaisuus johtuu ky- 
vyttömyydestä vastustaa ärsykettä: — on pakko reagoida, 
noudatetaan jokaista päähänpistoa. Monessa tapaukses- 
sa tällainen pakko on jo sairaalloisuutta, rappiota, veltos- 
tumisen oire, — miltei kaikki mitä epäfilosofisen karkeas- 
ti sanotaan »paheeksi» on vain tätä fysiologista kyvyttö- 
myyttä olla reagoimatta. — Eräs sovellutus siitä, että on 
oppinut näkemään: oppiessamme käymme ylipäätään 
hitaiksi, epäluuloisiksi ja vastahakoisiksi. Lähestymme 
kaikenlaista vierasta ja uutta lähinnä tylyn rauhallisesti, 
- vedämme kätemme sen tieltä pois. Se, että pitää ovet 
selkosen selällään, heittäytyy rähmälleen jokaisen pikku- 
seikan eteen, on myötäänsä valmiina hyppäämään, syök- 
symään mukaan yhteen jos toiseenkin, lyhyesti sanoen 
nykyaikainen »objektiivisuus» on huonoa makua, se on 
epäylhäistä par excellence. — 

Oppia ajattelemaan: meidän kouluissamme ei ole enää 
siitä mitään käsitystä. Jopa yliopistoissa, vieläpä varsi- 
naisten filosofiantutkijoiden parissa logiikka alkaa kuol- 
la sukupuuttoon teoriana, käytäntönä, käsityönä. Luet- 
takoon saksalaisia kirjoja: ei enää etäisintäkään muistoa 
siitä, että ajatteluun tarvitaan tekniikka, opetussuunni- 
telma, tahto mestaruuteen, — että ajattelu pitää oppia sa- 
moin kuin tanssiminenkin pitää oppia, eräänä tanssi- 
misen lajina... Kuka saksalainen vielä tuntee kokemuk- 
sesta tuon hienoisen väristyksen, joka virtaa kaikkiin li- 
haksiin henkisyyden keveistä jaloista! — Jäykkä tökeröys 
henkisissä riennoissa, kömpelö käsi tarttumaan — tämä 
on siinä määrin saksalaista, että ulkomailla sitä yleensä- 
kin luullaan saksalaisten olemukseksi. Saksalaisella ei 
ole sormia vivahde-eroja tuntemaan... Se, että saksalai- 
set ovat yleensä sietäneet filosofejaan, ennen kaikkea tuo- 
ta epämuodostuneinta käsiteraajarikkoa joka kuunaan 
on elänyt, suurta Kantia, antaa varsin hyvän käsityksen 
saksalaisesta suopeudesta. — Kaikenmuotoista tanssimis- 
ta ei nimittäin voi erottaa ylhäisestä kasvatuksesta, että 
osaa tanssia jaloillaan, käsitteillä, sanoilla: pitääkö mi- 
nun vielä sanoa, että pitää osata tanssia myös kynällä, 
— että pitää oppia kirjoittamaan? — Mutta tässä kohden 
minusta tulisi saksalaisille lukijoille jo täydellinen arvoi- 
tus... 

Aikaansa sopeutumattoman 
vaelluksia 

Minun mahdottomani. — Seneca: eli hyveen härkätaiste- 
lija. — Rousseau: eli takaisin luontoon in impuris natu- 
ralibus. Schiller: eli Säckingenin moraalitorvensoittaja. 
- Dante: eli hyeena, joka runoilee haudoissa. — Kant: eli 
cant intelligiibelinä luonteena. — Victor Hugo: eli majak- 
ka järjettömyyden meren rannalla. — Liszt: eli sorminäp- 
päryyden koulu — naisten parissa. George Sand: eli lac- 
tea ubertas, nykykielellä: »kaunistyylinen» lypsylehmä. 
— Michelet: eli into, joka riisuutuu paitahihasilleen. Car- 
lyle: eli pessimismi kurkkuun pulpahtaneena päivälli- 
senä. John Stuart Mill: eli loukkaava selkeys. — Goncourt- 
veljekset: eli kaksi Aiasta taistelemassa Homerosta vas- 
taan. Taustamusiikista vastaa Offenbach. Zola: eli »haise- 
misen ilo». — 

Renan. - Teologia, eli järjen tärveltyminen »perisynnistä» 
(kristinusko). Todistuksena Renan, joka aina uskaltau- 
tuessaan lausumaan yleisluontoisemman myönnön tai 
kiellon retkahtaa sivuasiaan piinallisen säännöllisesti. 
Hän haluaisi esimerkiksi yhdistää la science'n ja la nob- 
lesse'n: mutta la science kuuluu demokratiaan, sehän on 
kouriintuntuvaa. Hän haluaa varsin kunnianhimoisesti 

edustaa hengen aristokratismia: mutta samalla hän on 
polvillaan sen vastakkaisopin eli evangile des humbles'in 
edessä, eikä vain polvillaan... Mitä auttaa kaikkinainen 
vapaa-ajattelu, modernisuus, iva ja käenpiian notkeus, 
kun ihminen on sisikuntaansa myöten jäänyt kristityksi, 
katolilaiseksi ja vieläpä papiksi! Renanin koko kekseliäi- 
syys, aivan kuin jesuiitalla ja rippi-isällä, piilee viettely- 
taidossa; hänen henkisyydestään ei puutu leveää papin 
myhäilyä, — kuten kaikki papit, hän käy vaaralliseksi vas- 
ta kun hän rakastaa. Kukaan ei pysty palvelemaan ju- 
malaa hengenvaarallisemmalla tavalla... Tämä Renanin 
henki, herpaannuttava henki, on vielä yksi kohtalo li- 
sää sairaalle, tahdoltaan sairaalle Ranska-paralle. — 

Sainte-Beuve. — Ei miehestä jälkeäkään; täynnä pikku- 
maista kaunaisuutta kaikkia miehekkäitä henkiä koh- 
taan. Häälyy sinne tänne arkana, uteliaana, ikävystynee- 
nä, kuulostellen, — pohjimmaltaan naisihminen, jolla on 
naisen kostonhimo ja naisen aistillisuus. Psykologina 
mödisance'n nero, omaa loppumattomasti keinoja siihen; 
kukaan ei taitavammin osaa sekoittaa ylistykseen myrk- 
kyä. Alimmilta vaistoiltaan plebeijimäinen, sukua Rous- 
seaun kaunalle: niin ollen romantikko, - sillä kaiken ro- 
mantismin alla möyryää ja himoitsee Rousseaun koston- 
vaisto. Kumouksellinen, mutta siedettävästi pelon hillit- 
semä. Vailla vapautta kaiken voimakkaan edessä (yleisen 
mielipiteen, akatemian, hovin, jopa Port-Royalin). Katke- 
roitunut kaikkia suuria ihmisiä ja asioita kohtaan, kaik- 
kia, jotka uskovat itseensä. Riittävästi runoilija ja puolit- 
tainen nainen tunteakseen suuruuden vielä vallaksi; ali- 
tuiseen kiemuralla kuin sananlaskun mato, koska tuntee 

koko ajan itsensä tallatuksi. Arvostelijana vailla mitta- 
puuta, kohtuutta ja selkärankaa, hänellä on moninaisia 
lörpöttävä kosmopoliittisen libertiinin kieli, mutta häneltä 
puuttuu rohkeus edes tunnustaa samainen libertinage. 
Historioitsijana vailla filosofiaa, vailla filosofisen katseen 
valtaa, -siksi hän kieltäytyy tuomarin osasta kaikissa pää- 
asioissa ja käyttää naamiona »objektiivisuutta». Toisin hän 
suhtautuu ilmiöihin, joiden korkein aste on hienostunut, 
kokenut maku: silloin hän todella uskaltaa olla itsensä, 
iloita itsestään, — silloin hän on mestari. — Eräissä suhteis- 
sa Baudelairen esimuoto. — 

Imitatio Christi kuuluu niihin kirjoihin, joita en voi pi- 
tää kädessäni tuntematta fyysistä vastenmielisyyttä: siitä 
haiskahtaa iäti-naisellisen parfyymi, jota varten pitää 
olla ranskalainen — tai wagnerilainen... Tämä pyhimys 
puhuu rakkaudesta tavalla, joka herättää jopa pariisitta- 
rien uteliaisuuden. — Minulle kerrotaan, että tuo viisain 
jesuiitta, A. Comte, joka halusi johdattaa ranskalaisensa 
Roomaan tieteen kiertotietä, olisi saanut innoituksensa 
tästä kirjasta. Sen minä uskon: »sydämen uskonto»... 

G. Eliot. — Olette päässeet eroon kristillisestä jumalasta 
ja uskotte, että teidän on sitäkin tiukemmin pidettävä 
kiinni kristillisestä moraalista: tämä on englantilaista 
johdonmukaisuutta, emme tahdo syyttää siitä moraali- 
tätejä à la Eliot. Aina kun Englannissa on hiukan vapau- 

duttu teologiasta, kunnia pitää palauttaa kauhistutta- 
valla moraalisella fanaattisuudella. Sellainen katumus- 
uhri siellä pitää suorittaa. — Toisin on laita meidän mui- 
den. Kun ihminen luopuu kristillisestä uskosta, hän luo- 
puu samalla oikeudestaan kristilliseen moraaliin. Tämä 
ei ole ilman muuta itsestään selvää: tätä seikkaa on eng- 
lantilaisten lättäpäiden uhallakin jatkuvasti valotettava. 
Kristinoppi on systeemi, läpikotaisin mietitty ja kokonai- 
nen näkemys asioista ja ilmiöistä. Jos siitä murretaan irti 
pääkäsite, usko jumalaan, hajotetaan samalla kokonai- 
suus: käsiin ei jää enää mitään välttämätöntä. Kristinus- 
ko edellyttää, ettei ihminen tiedä, ei voikaan tietää, mikä 
on hänelle hyvästä, mikä pahasta: hän uskoo jumalaan, 
joka yksin sen tietää. Kristillinen moraali on käsky; sen 
alkuperä on transkendentti; se on tuolla puolen kaiken 
arvostelun, kaiken arvostelun oikeuden; sillä on hallus- 
saan totuus vain, mikäli jumala on totuus, — se seisoo ja 
kaatuu jumalauskon myötä. — Jos englantilaiset tosiaan 
uskovat tietävänsä itse, intuitiivisesti», mikä on hyvää ja 
pahaa, jos he siis olettavat, etteivät enää tarvitse kristin- 
uskoa moraalin takeeksi, niin tämä on itsessään vain 
seurausta kristillisen arvoarvostelman vallasta sekä il- 
maisee tuon vallan voimaa ja syvyyttä: niin että englanti- 
laisen moraalin alkuperä on unohtunut, niin että sen ole- 
massaolon oikeutuksen vahva riippuvuus ei enää tunnu. 
Englantilaiselle moraali ei vielä ole ongelma... 

George Sand. — Luin ensimmäiset Lettres d'un voyageur: 
kuten kaikki mikä on lähtöisin Rousseausta, falskeja, 
teennäisiä, pullistelevia, liioiteltuja. En siedä tätä kirja- 
vaa tapettityyliä; enkä rahvaanomaista pyrkimystä suo- 

peisiin tunteisiin. Pahinta tosin on naisen keimailu mie- 
hen ominaisuuksilla, huonosti kasvatettujen poikien ta- 
voilla. — Kuinka kylmä tämän sietämättömän taiteilijatta- 
ren on täytynytkään näine hyvineen olla! Hän veti itsen- 
sä kuin kellon -ja kirjoitti... Kylmästi kuin Hugo, kuin Bal- 
zac, kuin kaikki romantikot runoillessaan! Ja kuinka itse- 
tyytyväisenä hän silloin on mahtanutkaan loikoilla, tä- 
mä hedelmällinen kirjoituslehmä, jossa oli jotakin saksa- 
laista sanan huonossa merkityksessä, kuten itsessään Rous- 
seaussa, hänen mestarissaan, ja joka kuitenkin oli mah- 
dollinen vain ranskalaisen maun rappeutuessa! - Mutta 
Renan ihailee häntä... 

Moraalia psykologeille. — Kioskikirjallisuuden psykolo- 
giaa ei pidä harjoittaa! Koskaan ei saa tarkkailla tarkkai- 
lun itsensä vuoksi! Siitä syntyy väärä optiikka, karsastus, 
jotakin pakonomaista ja liioiteltua. Kokeminen kokemi- 
sen haluna ei käy laatuun. Kokiessa ei saa vilkuilla takai- 
sin itseensä päin, silloin joka katseesta syntyy »paha 
silmä». Synnynnäinen psykologi varoo vaistomaisesti nä- 
kemästä näkemisen vuoksi; sama koskee synnynnäistä 
maalaria. Hän ei koskaan työskentele »luonnon mukaan», 
— hän jättää vaistonsa, camera obscuransa tehtäväksi 
suodattaa ja ilmaista vasiaintila», luonto», »kokemus»... 
Hänen tietoisuuteensa pääsee vasta yleinen, päätelmä, 
lopputulos: hän ei tunne tuota mielivaltaista abstrahoin- 
tia yksittäistapauksesta. — Mitä on seurauksena, jos me- 
netellään toisin? Jos joku vaikka harjoittaa suurten ja pien- 
ten pariisilaisten romaanikirjailijoiden tapaan kioski- 
kirjojen psykologiaa? Se ikään kuin vakoilee todellisuutta 
ja tuo iltaisin kotiin kourallisen kuriositeetteja... Mutta 

katsokaapa, mitä siitä lopulta seuraa — koko joukko läis- 
kiä, parhaassa tapauksessa mosaiikki, ainakin jotain yh- 
teen ympättyä, rauhatonta, räikeänväristä. Tässä suh- 
teessa pahimpaan ovat yltäneet Goncourtit; he eivät se- 
pitä kolmeakaan lausetta, jotka eivät kerta kaikkiaan 
koskisi silmään, psykologin silmään. — Taiteellisesti arvi- 
oituna luonto ei ole mikään malli. Se liioittelee, se vää- 
ristää, se jättää aukkoja. Luonto on sattuma. Tutkielma 
»luonnon mukaan» on minusta huono merkki: siitä käy 
ilmi alistuneisuus, heikkous, fatalismi, — ei ole eheän tai- 
teilijan arvon mukaista heittäytyä rähmälleen petits 
faits'ien eteen. Se että näkee, mikä on — se kuuluu toi- 
senlaatuisille hengille, epätaiteellisille, tosiasiallisille. 
Ihmisen on tiedettävä, kuka hän on... 

Taiteilijan psykologiasta. — Jotta olisi taidetta, jotta olisi 
jonkinlaista esteettistä toimintaa ja katsantoa, siihen on 
eräs fysiologinen edeilytys välttämätön: huumaantumi- 
nen. Huumauksen on ensin kohotettava koko koneiston 
kiihtyväisyyttä: ennen ei taiteeseen päästä. Siihen pys- 
tyvät kaikki hyvinkin erilaiset huumauksen muodot: en- 
nen kaikkea seksuaalisen kiihotuksen huuma, tämä huu- 
maantumisen vanhin ja alkuperäisin laji. Samaten huu- 
maus, joka seuraa kaikkia suuria haluja, kaikkia suuria 
affekteja: juhlan, kilpailun, bravuurisuorituksen, voiton, 
kaiken äärimmäisen liikkeen huuma; julmuuden huu- 
ma; tuhoamisen huuma; eräiden meteorologisten syiden 
aiheuttama huumaus, esimerkiksi keväthuuma; tai huu- 
meista johtuva tila; viimein tahdonhuuma, liian run- 
saaksi kertyneen ja paisuneen tahdon huuma. - Huuma- 
uksen oleellinen piirre on tunne voiman kohoamisesta 

ja runsaudesta. Tämän tunteen vallassa ihminen antau- 
tuu ilmiöille, hän pakottaa ne ottamaan, hän tekee niille 
väkivaltaa, — tätä menettelyä sanotaan idealisoimiseksi. 
Tässä kohden on syytä sanoutua irti eräästä asenteesta: 
idealisointi ei tarkoita, kuten yleisesti luullaan, vähäis- 
ten seikkojen, pikkuasioiden poistamista ja vähentämis- 
tä. Sitävastoin ratkaisevaa on pääpiirteiden korostaminen, 
niin että muut silloin katoavat. 

Tässä tilassa ihminen rikastuttaa kaikkea omasta run- 
saudestaan: minkä hän näkee, minkä tahtoo, sen hän 
näkee paisuneena, pakottavana, väkevänä, voimantäy- 
teisenä. Tässä tilassa oleva ihminen muuntaa olioita, 
kunnes ne kuvastavat hänen valtaansa, — kunnes ne ovat 
hänen täydellisyytensä kuvajaisia. Tämä täydellistämis- 
pakko on - taidetta. Kaikki sellainenkin, mitä hän ei ole, 
antaa hänelle aiheen nauttia omasta olemuksestaan; 
taiteessa ihminen nauttii itsestään täydellisyytenä. — Voi- 
taisiin kuvitella vastakkainen tila, nimenomainen vais- 
ton taiteenvastaisuus, — olemisen taito, joka tekee kaikes- 
ta köyhää, ohentunutta, keuhkotautista. Ja historia on 
todella täynnä tällaisia antitaiteilijoita, elämän nälkiin- 
tyneitä: joiden on pakko tarttua olioihin, ahmia, laih- 
duttaa niitä. Näin on esimerkiksi laita aidon kristityn, 
vaikkapa Pascalin: kristittyä, joka olisi samalla taiteilija, 
ei ole olemassakaan... Fi nyt heittäydytä lapsellisiksi ja 
tarjoilla minulle vastaväitteeksi Raffaelloa tai jotakin 
1800-luvun homeopaattikristittyä: Raffaello oli myöntei- 
nen, Raffaello toimi myönteisesti, siispä Raffaello ei ollut 
kristitty... 

Mitä tarkoittavat vastakkaiskäsitteet dionyysinen ja 
apolloninen, jotka minä olen luonut estetiikkaan, kun 
molemmat ymmärretään huumauksen lajeiksi? — Apol- 
loninen huume kiihottaa ennen kaikkea silmää, joka saa 
siitä näkövoimaa. Maalari, kuvanveistäjä, eepikko ovat 
näkijöitä par excellence. Dionyysisessa tilassa sitävas- 
toin koko tunnemekanismi on kiihottunut ja väkevöity- 
nyt, niin että se purkaa kerralla kaikki ilmaisuvaransa ja 
pakottaa esiin yhtaikaa esittämisen, jäljittelyn, jalostu- 
misen, muuntautumisen kyvyn sekä kaikenlaatuisen 
mimiikan ja näyttelijäntaidon. Oleellista on metamor- 
foosin helppous, kyvyttömyys olla reagoimatta ( — kuten 
eräillä hysteerikoilla, jotka vähäisimmästäkin vihjauk- 
sesta heittäytyvät rooliin kuin rooliin). Dionyysisen ihmi- 
sen on mahdoton olla tarttumatta pienimpäänkään viit- 
taukseen, häneltä ei jää havaitsematta yksikään kiihke- 
än tunteen merkki, hänellä on mitä korkeatasoisin ym- 
märryksen ja arvaamisen vaisto, samoin kuin erittäin 
korkealaatuinen ilmaisutaito. Hän sukeltaa jokaiseen 
nahkaan, jokaiseen tunteeseen: hän muuntautuu jatku- 
vasti. — Musiikki sellaisena kuin sen nykyään ymmär- 
rämme on myös tunteiden yhteiskiihotusta ja -purkaus- 
ta, mutta silti vain rippeitä paljon täydellisemmästä tun- 
teiden ilmaisumaailmasta, pelkkä dionyysisen histri- 
onismin jäänne. Jotta musiikki olisi mahdollista omana 
taiteenalanaan, on joukko aisteja, ennen kaikkea lihas- 
aisti hiljennetty (ainakin suhteellisesti: sillä tietyssä mää- 
rin kaikkinainen rytmi puhuttelee yhä meidän lihaksi- 
amme): niin että ihminen ei enää heti jäljittele ja esitä 
kaikkea tuntemaansa ruumiillisesti. Siitä huolimatta se 
on varsinainen dionyysinen vakiotila, joka tapauksessa 
alkutila; musiikki on sen hitaasti saavutettu erikoistu- 

minen liki samanluonteisten kykyjen kustannuksella. 


JI 


Näyttelijä, miimikko, tanssitaiteilija, muusikko, lyyrikko 
ovat pohjimmaltaan sukua vaistojensa puolesta ja itses- 
sään yhtä, mutta ovat vähitellen erikoistuneet ja erkaan- 
tuneet toisistaan — aina vastakohtaisuuteen asti. Lyyrikko 
säilyi pisimpään muusikon yhteydessä ja näyttelijä taas 
tanssijan kanssa. — Arkkitehti ei edusta dionyysistä eikä 
apollonista olotilaa: tässä pyrkii taiteeksi suuri tahdon akti, 
tahto joka siirtää vuoria, suuren tahdon huuma. Mahta- 
vimmat ihmiset ovat aina inspiroineet arkkitehteja; ark- 
kitehti on aina ollut vallan alainen. Rakennuksesta pitää 
näkyä ylpeys, voitto painovoimasta, vallantahto; arkki- 
tehtuuri on eräänlaista vallan kaunopuheisuutta muo- 
tokielellä, joka joskus suostuttelee jopa viekoitellen, jos- 
kus vain käskee. Korkein vallan ja varmuuden tunne saa 
ilmauksensa siinä, millä on suurta tyyliä. Valta, joka ei 
enää tarvitse todisteita; joka halveksii miellyttämistä; 
joka ei tarjoa helppoja vastauksia; joka ei tunne ympä- 
rillään todistajia; joka elää tietämättömänä jopa herät- 
tämästään vastustuksesta; joka lepää itsessään, fatalisti- 
sena, lakina lakien joukossa: se puhuu itsestään suurena 


tyylinä. — 

Luin Thomas Carlylen elämäkerran, tuon farssin vastoin 
tahtoa ja tietoa, tuon sankarillis-moraalisen tulkinnan 
ruoansulatusvaivoista. — Carlyle, vahvojen sanojen ja 


69 


asenteiden mies, kaunopuhuja pakosta, jota hätyyttää 
jatkuvasti kaipaus vahvaan uskoon sekä tunne kyvyttö- 
myydestä siihen ( — siinä suhteessa tyypillinen roman- 
tikko!). Pyrkimys lujaan uskoon ei ole todiste lujasta us- 
kosta, pikemminkin päinvastoin. Jos ihmisellä sellainen 
on, hän saa suoda itselleen epäilyksen kauniin ylellisyy- 
den: silloin ihminen on siihen kyllin varma, kyllin luja, 
kyllin sidottu. Carlyle kuurouttaa jotakin itsessään for- 
tissimolla, jolla hän kunnioittaa lujauskoisia ihmisiä ja 
raivolla, jonka hän kohdistaa niihin, jotka eivät ole yhtä 
yksinkertaisia: hän tarvitsee hälyä. Jatkuva, kiihkeä epä- 
rehellisyys itseään kohtaan — se on hänen propriuminsa, 
sillä tavoin hän on ja pysyy mielenkiintoisena. — Englan- 
nissa häntä tosin ihaillaan hänen rehellisyytensä vuok- 
si... Juurise on englantilaista; ottaen huomioon, että eng- 
lantilaiset ovat täydellisen cantin kansaa, jopa päivän- 
selvästi eikä vain ymmärrettävästi. Pohjimmaltaan Car- 
lyle on englantilainen ateisti, joka ylpeilee sillä, ettei si- 
tä ole. 

Emerson. - Paljon valistuneempi, häälyvämpi, monipuo- 
lisempi, hienostuneempi kuin Carlyle, ennen kaikkea on- 
nellisempi... Sellainen, joka käyttää vaistomaisesti ra- 
vinnokseen vain ambrosiaa, joka hylkää ilmiöistä kai- 
ken huonosti sulavan. Carlyleen verrattuna hyvän maun 
edustaja. — Carlyle, joka piti hänestä suuresti, lausui silti 
hänestä: »Hän ei anna meille tarpeeksi purtavaa.» Tämä 
on oikeutetusti sanottu, mutta ei häpeäksi Emersonille. 
— Emersonilla on sitä hyväntahtoista ja henkevää iloi- 
suutta, joka masentaa kaiken totisuuden; hän ei tiedä 
alkuunkaan, kuinka vanha hän jo on ja kuinka nuori hä- 

nestä vielä tulee, — hän voisi sanoa itsestään Lope de Ve- 
gaa lainaten: » Yo me sucedo a mi mismo.» Hänen hengel- 
lään on aina syytä olla tyytyväinen ja jopa kiitollinen; ja 
toisinaan hän lähentelee sen herran hilpeää transken- 
denssia, joka palasi lemmittynsä kohtauspaikalta tam- 
quam re bene gesta. » Ut desint vires», hän sanoi kiitolli- 
sena, »tamen est laudanda voluptas.» — 

Anti-Darwin. — Mitä tulee kuuluisaan »elämäntaisteluun», 
se näyttää minusta toistaiseksi enemmän väittämältä 
kuin tosiasialta. Sitä esiintyy, mutta poikkeuksena; elä- 
män kokonaisaspekti ei ole hädän ja nälän tila, vaan rik- 
kaus, uhkeus, jopa mieletön tuhlaavaisuus, - siellä, missä 
taistellaan, taistellaan vallasta... Malthusta ei pidä se- 
koittaa luontoon. — Jos tällaista kamppailua kuitenkin 
on — ja sitä todella esiintyy —, sen tulos on valitettavasti 
päinvastainen kuin Darwinin koulukunta toivoo, kuin 
ehkä olisi lupa toivoa: nimittäin voimakkaiden, etuoi- 
keutettujen, onnellisten poikkeuksien tappio. Lajit eivät 
kehity kohti täydellisyyttä: heikoista tulee yhä uudelleen 
väkevien valtiaita, — sen saa aikaan heidän monilukui- 
suutensa ja myös nokkeluutensa... Darwin unohti hen- 
gen (-seonenglantilaista!), heikot ovat henkevämpiä... 
Henkisyyden saamiseksi sitä on tarvittava, — se häviää, 
kun se ei enää ole tarpeen. Se jolla on voimaa, luopuu 
henkisyydestä ( — »Ne heidän olkohon!» ajatellaan nykyi- 
sessä Saksassa — »vaan meidän iät' on valtakunta»...) Hen- 
kevyydellä tarkoitan, kuten näkyy, varovaisuutta, kär- 
sivällisyyttä, oveluutta, harhautustaitoa, itsehillintää ja 
kaikkea, mikä on mimicryä (viimemainittuun kuuluu 
suuri osa niin sanottua hyvettä). 

Psykologin kasuistiikkaa. — Tämä on ihmistuntija: miksi 
hän oikeastaan tutkii ihmisiä? Hän haluaa siepata pik- 
ku etuja heihin nähden, tai vaikka suuria, — hän on polii- 
tikko!... Tuokin on ihmistuntija: ja väitätte, ettei hän tah- 
do sen avulla mitään itselleen, että hän on suuri »per- 
soonaton». Katsokaa tarkemmin! Ehkä hän haluaa vielä- 
kin pahemman edun: tuntea ylemmyyttä ihmisiin näh- 
den, saada katsella heitä pitkin nenänvarttaan, pysyä 
heistä erillään. Tämä »persoonaton» on ihmisten halvek- 
sija: ja tuo edellinen on humaanimpi laji, sanokoon ul- 
konäkö mitä hyvänsä. Ainakin hän asettuu samanver- 
taiseksi, hän panee itsensä likoon... 

Saksalaisten psykologinen tahdikkuus on käynyt minul- 
le kyseenalaiseksi erinäisten tapausten nojalla, joiden 
luettelemista vaatimattomuuteni ei salli. Yhdessä tapauk- 
sessa minulla on kuitenkin erinomainen tilaisuus perus- 
tella väittämäni: minua harmittaa, että saksalaiset ovat 
erehtyneet Kantista ja hänen »takaovifilosofiastaan», ku- 
ten sitä nimitän, — hänen tyyppinsä ei edustanut älyllis- 
tä rehellisyyttä. — Toinen, mitä en siedä kuulla, on paha- 
maineinen »ja»-sana: saksalaiset sanovat »Goethe ja 
Schiller», — etteivät vielä sano »Schiller ja Goethe»... Eikö 
tätä Schilleriä vielä tunneta?- On niitä pahempiakin »ja» 
-sanoja; omin korvin, joskin vain yliopiston professorei- 
den parissa, olen kuullut lausuttavan »Schopenhauer ja 
Hartmann»... 

Henkisimmät ihmiset, edellyttäen että ovat rohkeimpia, 
kokevat ehdottomasti myös tuskallisimmat tragediat: 
mutta juuri sen vuoksi he kunnioittavat elämää, että se 
tarjoaa heille ankarimman vihamielisyytensä. 

vÄlyllisestä omastatunnosta». — Mikään ei nykyään näytä 
minusta harvinaisemmalta kuin aito tekopyhyys. Epäilen 
suuresti, että tämä kasvi ei kestä meidän kulttuurimme 
leutoa ilmanalaa. Tekopyhyys kuuluu lujan uskon aika- 
kauteen: vaikka oli pakko teeskennellä toisenlaista uskoa, 
ihminen ei silti luopunut omastaan. Nykyään siitä luo- 
vutaan; tai mikä vielä tavallisempaa, omaksutaan vielä 
toinen sen rinnalle, — rehellisyys säilyy joka tapauksessa. 
Epäilemättä meidän aikanamme huomattavasti useam- 
mat vakaumukset ovat mahdollisia kuin ennen: mah- 
dollisia tarkoittaa samaa kuin sallittuja, samaa kuin vaa- 
rattomia. Siitä syntyy suvaitsevaisuus itseään kohtaan. 
— Itsensä suvaitseminen sallii useampia vakaumuksia: 
ne elävät sovussa — ne varovat nöyryyttämästä toisiaan, 
kuten kaikki tätä nykyä. Mikä nykyään nöyryyttää ih- 
mistä? Se, että hän merkitsee jotakin. Se, että hän kul- 
kee suoraa tietä. Se, että häntä ei voi tulkita viidellä eri 
tavalla. Se, että hän on aito... Suuresti pelkään, että ny- 
kyihminen on liian mukavuudenhaluinen eräisiin pa- 
heisiin: niin että ne suorastaan kuolevat sukupuuttoon. 
Kaikki paha, joka vaatii lujaa tahtoa — eikä mitään pahaa 
ehkä olekaan ilman tahdonlujuutta — rappeutuu meidän 
lauhkeassa ilmanalassamme hyveeksi... Ne harvat teko- 

pyhät, joita olen tuntenut, ovat matkineet tekopyhyyttä: 
he olivat, kuten nykyään miltei joka kymmenes ihminen, 
näyttelijöitä. — 

Kaunis ja ruma. — Mikään ei ole ehdollisempaa, tai sano- 
kaamme rajallisempaa kuin kauneudentajumme. Joka 
haluaisi kuvitella sen irralleen ihmisen mieltymyksestä 
ihmiseen, menettäisi heti jalansijansa. »Sinänsä kaunis» 
on vain sana, ei edes käsite. Kauneudessa ihminen aset- 
tuu täydellisyyden mittapuuksi; erinäisissä tapauksissa 
hän palvoo itseään jumalana. Laji ei voi kerta kaikkiaan 
muulla tavoin sanoa itselleen ja vain itselleen kyllä. Sen 
pohjimmainen vaisto, itsesäilytys ja itsekorostus, pais- 
taa läpi vielä näinkin subliimeista ilmiöistä. Ihminen 
luulee maailman itsensä olevan täynnä kauneutta — ja 
unohtaa olevansa itse kauneuden syy. Yksin hän on lah- 
joittanut sille kauneuden, voi, vain hyvin inhimillisen, 
liian inhimillisen kauneuden... Pohjimmaltaan ihminen 
kuvastelee itseään olevaisista, hän pitää kauniina kaik- 
kea, mistä hänen kuvansa heijastuu: arvostelma »kau- 
nis» on hänen lajinsa turhamaisuutta... Skeptikon kor- 
vaan voi nimittäin pikku epäilys supattaa kysymyksen: 
kaunistuuko maailma tosiaan siitä, että nimenomaan 
ihminen pitää sitä kauniina? Hän on inhimillistänyt sen: 
siinä kaikki. Mutta kerrassaan mikään ei takaa, että juu- 
ri ihminen on kauneuden malli. Ken tietää, miltä hän 
vaikuttaa korkeamman tuomarin silmissä? Kenties us- 
kalletulta? Kenties jopa hupaisalta? kenties hieman mie- 
livaltaiselta? ... »Oi jumalainen Dionysos, miksi vedät 
minua korvista?» kysyi kerran Ariadne erään kuuluisan 
dialogin aikana Naksos-saarella filosofiselta rakastaja]l- 

taan. »Minusta korvasi ovat jollakin tavoin humoristi- 
set, Ariadne: mikseivät ne ole vielä pitemmät?» 

Mikään ei ole kaunista, vain ihminen on kaunis: tähän 
lapsellisuuteen perustuu kaikki estetiikka, se on sen en- 
simmäinen totuus. Lisätkäämme toinen heti perään: mi- 
kään ei ole rumaa paitsi rappeutuva ihminen, — siten on 
esteettisten arvostelmien alue rajattu. — Fysiologisesti voi- 
daan pohdiskella, että kaikkinainen ruma heikentää ja 
synkentää ihmistä. Se muistuttaa häntä rappiosta, vaaras- 
ta, voimattomuudesta; hänen voimiaan hukkautuu sii- 
hen. Rumuuden vaikutusta voidaan mitata dynamomet- 
rillä. Milloin ihmistä yleensä sorretaan, hän vainuaa jota- 
kin »rumaa» olevan lähettyvillä. Hänen vallantunteensa, 
vallantahtonsa, rohkeutensa, ylpeytensä — ne laskevat ru- 
muuden myötä, kohoavat kauneuden siivittäminä... Kum- 
massakin tapauksessa suoritamme yhden ja saman pää- 
telmän: sen premissit ovat kertyneet vaistoihin pelotta- 
van runsaina. Ruma ymmärretään vihjaukseksi ja oireek- 
sirappiosta: mikä etäisimminkin muistuttaa rappiosta, se 
saa meissä aikaan arvostelman »ruma». Kaikki osoitukset 
veltostumisesta, raskasmielisyydestä, vanhuudesta, väsy- 
myksestä, kaikkinainen epävapaus kramppeina, lamau- 
tumisena, ennen kaikkea hajoamisen, mätänemisen haju, 
väri, muoto, vaikkapa sitten viimeisenä ohentumisena 
symboliksi — tuo kaikki herättää saman reaktion, arvoar- 
vostelman »ruma». Siitä herää viha: mitä ihminen vihaa? 
Sehän on selvää: tyypin luhistumista. Silloin hänen vi- 
hansa kumpuaa lajin syvimmästä vaistosta; tässä vihassa 
on kauhua, varovaisuutta, syvyyttä, kaukokatseisuutta, 
-syvempää vihaa ei ole. Sen vuoksi taide on syvää... 

Schopenhauer. — Schopenhauer, viimeinen jotakin mer- 
kitsevä saksalainen (— joka on eurooppalainen ilmiö ku- 
ten Goethe, Hegel, Heinrich Heine, ei pelkästään »kan- 
sallinen»), on psykologille ensiarvoinen tapaus: nimit- 
täin häijyn nerokkaana yrityksenä, jonka tarkoituksena 
oli hyödyttää nihilististä elämän kokonaisarviointia tuo- 
malla näyttämölle sen vastakkaisilmiöt eli »velämäntah- 
don» suuret itsensämyönnöt, elämän ylenpalttisimmat 
muodot. Hän tulkitsi vuoron perään taiteen, sankaruuden, 
nerouden, kauneuden, suuren säälin, tajunnan, totuuden- 
tahdon ja tragedian »tahdon kieltämiseksi» tai kieltämis- 
tarpeeksi — historian suurin psykologinen rahanväären- 
nös kristinuskoa lukuun ottamatta. Lähemmin tarkas- 
tellen hän on siinä vain kristillisen tulkinnan perillinen: 
tosin siten, että hän pystyi hyväksymään kristinuskon 
torjumat asiat, ihmiskunnan suuret kulttuuriasiat kristil- 
lisessä eli siis nihilistisessä merkityksessä ( — nimittäin 
tienä »vvapahdukseen», sen esimuotoina, »vapahduksen» 
tarpeen kiihokkeina...) 

Esitän yksittäistapauksen. Schopenhauer puhuu kauneu- 
desta raskasmielisen hehkuvasti, — miksi oikeastaan? 
Koska hän näkee siinä sillan, jota pitkin ihminen pääsee 
eteenpäin tai janoaa päästä eteenpäin... Hänelle se on 
hetkellinen vapautus »tahdosta» — se houkuttelee ikui- 
seen vapautukseen... Erityisesti hän ylistää sitä vapaut- 
tajana »tahdon polttopisteestä», seksuaalisuudesta, — kau- 
neudessa hän näkee suvunjatkamisvietin kumottuna... 

Ihmeellinen pyhimys! Jokin on kanssasi eri mieltä, pel- 
käänpä että se on luonto. Miksi yleensä on kauneutta luon- 
non äänissä, väreissä, tuoksuissa, rytmisessä liikkeessä? 
Mikä pakottaa kauneuden esiin? — Onneksi muuan filo- 
sofikin on hänen kanssaan eri mieltä. Fi vähäisempi auk- 
toriteetti kuin jumalainen Platon ( — joksi Schopenhauer 
häntä itse kutsuu) kannattaa toisenlaista näkemystä: että 
kaikkinainen kauneus kiihottaa suvunjatkamiseen, — että 
juuri tämä on sen vaikutuksen proprium, aistillisimmas- 
ta henkisimpään... 

Platon menee pitemmälle. Hän sanoo viattomuudella, 
johon tarvitaan kreikkalainen eikä »kristittyä», ettei pla- 
tonista filosofiaa olisi olemassa, jollei Ateenassa olisi 
niin kauniita nuorukaisia: vasta heidän näkemisensä saa 
filosofin sielun eroottisen huuman valtaan eikä jätä 
häntä rauhaan, ennen kuin hän on istuttanut kaikkien 
korkeiden asioiden siemenen niin kauniiseen maape- 
rään. Siinä toinen ihmeellinen pyhimys! — ei tahdo uskoa 
korviaan, vaikka uskoisikin Platonia. Ainakin huoma- 
taan, että Ateenassa filosofoitiin toisin, ennen kaikkea 
julkisesti. Mikään ei ole vähemmän kreikkalaista kuin se, 
että erakko kutoo käsitteiden seittiä, amor intellectualis 
dei Spinozan tapaan. Platonin mukainen filosofia olisi 
määriteltävä eroottiseksi kisailuksi, vanhan agonaalin 
voimailun ja sen edellytysten kehitykseksi ja sisäistymi- 
seksi... Mitä viimein kasvoi esiin tästä Platonin filosofi- 
sesta erotiikasta? Uusi kreikkalaisen agonin taidemuoto, 
dialektiikka. — Muistutan vielä, Schopenhaueria vastaan 
ja Platonin kunniaksi, että myös koko klassisen Ranskan 
korkeampi kulttuuri ja kirjallisuus on versonut sukupuo- 

lisen intressin maaperästä. Sieltä voi kaikkialta etsiä ga- 
lanteriaa, aistillisuutta, sukupuolikisailua, »naista», — eikä 
koskaan joudu etsimään turhaan... 

Lart pour l’art. — Kun taiteessa taistellaan päämäärä- 
hakuisuutta vastaan, siinä pyritään torjumaan taiteen 
moralisoivaa tendenssiä, sen alistamista moraalin val- 
taan. Lart pour l’art tarkoittaa: »Piru vieköön moraalin!» 
— Mutta tämä vihamielisyyskin kielii asenteellisuuden 
ylivallasta. Jos taiteesta on suljettu pois moraalin saar- 
naamisen ja ihmisten parantamisen tarkoitus, ei siitä 
vielä suinkaan seuraa, että taide olisi ylipäätään pää- 
määrätöntä, vailla mieltä, lyhyesti sanoen l'art pour l'art 
- häntäänsä pureva mato. »Parempi, ettei tarkoitusta ole 
lainkaan kuin että se on moraalinen!» — näin puhuu puh- 
das kiihkeys. Psykologi taasen kysyy: mitä kaikkinainen 
taide tekee? Eikö se ylistä? Eikö se kaunistele? Eikö se 
valikoi? Eikö se korosta? Tämän kaiken myötä se vahvis- 
taa tai heikentää eräitä arvostuksia... Onko tämä vain 
sivuasiaa? Sattumaa? Jotakin, johon taiteilijan vaistolla 
ei olisi lainkaan osuutta? Taikka: eikö tämä ole edellytys 
sille, että taiteilija osaa... ? Liittyykö hänen pohjimmainen 
vaistonsa taiteeseen vai sittenkin taiteen merkitykseen, 
elämään? Elämän toivottavuuteen? — Taide on suuri elä- 
män kiihoke: miten sen voisi käsittää tarkoituksetto- 
maksi, päämäärättömäksi, taiteeksi taiteen vuoksi? - Yksi 
kysymys jää jäljelle: taide tuo esiin myös paljon rumia, 
kovia, kyseenalaisia elämän ilmiöitä, — eikö se siksi tym- 
päänny elämään? - Ja on tosiaan ollut filosofeja, jotka 
ovat antaneet sille tämän merkityksen: »tahdosta irtau- 
tumisen» opetti Schopenhauer taiteen yleistarkoituk- 

seksi, »virittymistä alistumiseen» hän kunnioitti trage- 
dian suurena hyötynä. — Mutta tämä — kuten olen anta- 
nut ymmärtää — on pessimistin optiikkaa ja »pahaa sil- 
mää» - : täytyy vedota taiteilijoihin itseensä. Mitä traa- 
ginen taiteilija ilmaisee itsestään? Eikö hän osoitakin 
juuri pelottomuutta pelottavan ja arveluttavan edessä? 
- Tällainen tila on mitä toivottavin; ken sen tuntee, kun- 
nioittaa sitä suuresti. Hän ilmaisee sen, hänen on pakko 
ilmaista se, edellyttäen että hän on taiteilija, ilmaisun 
nero. Tunteen urheus ja vapaus mahtavan vihollisen 
edessä, ankarien vaikeuksien tai kauhua herättävän on- 
gelman kohdatessa ~ tämän voitokkaan tilan traaginen 
taiteilija valitsee, sitä hän ylistää. Tragedian kohdatessa 
sielumme sotainen puoli juhlii saturnaalioitaan; joka on 
tottunut kärsimykseen, joka etsii kärsimystä, sankarilli- 
nen ihminen ylistää tragediassa olemassaoloaan, — yksin 
hänelle traagikko ojentaa tämän suloisimman julmuu- 
den juoman. — 

Se, että sopeutuu ihmisiin, pitää sydämensä oven avoin- 
na, on liberaalia, mutta se on ainoastaan liberaalia. On 
helppo tunnistaa sydämet, jotka kykenevät ylhäiseen 
vieraanvaraisuuteen, monista verhotuista ikkunoista ja 
suljetuista luukuista: he pitävät parhaat huoneensa tyh- 
jillään. Miksi? — Koska he odottavat vieraita, joihin ei 
tarvitse sopeutua... 

Emme enää arvosta kylliksi itseämme, kun ilmaisemme 
itsemme. Varsinaiset kokemuksemme eivät kerta kaikki- 
aan ole suulaita. Ne eivät pystyisi viestimään itsestään 
vaikka tahtoisivatkin. Niiltä näet puuttuu siihen sopiva 
sanavarasto. Olemme jo ohittaneet sen, mille meillä on 
sanoja. Kaikessa puheessa on hitunen halveksuntaa. 
Näyttää siltä, että kieli on keksitty vain keskivertoa, kes- 
kinkertaista, ilmaistavaa varten. Kielellä puhuja vulgari- 
soi itsensä. — Ote moraalista kuuromykille ja muille filo- 
sofeille. 

»On ihmeen kaunis kuva tääl»... Kirjallinen nainen, tyy- 
dyttämätön, kiihtynyt, autio sydämeltään ja sisikunnal- 
taan, joka kuulostelee jatkuvasti tuskallisen uteliaasti 
imperatiivia, joka kuiskaa hänen olemuksensa syvyyk- 
sistä: »Aut liberi aut libri»; kirjallinen nainen, joka on 
kyllin sivistynyt ymmärtämään luonnon ääntä silloinkin 
kun se puhuu latinaa, ja toisaalta kyllin turhamainen ja 
hanhimainen puhuakseen itsekseen ranskaksi: »Je me 
verrai, je me lirai, je n'extasierai et je dirai: possible, que 
j'aie eu tant d'esprit?»... 

»Persoonattomilla» on puheenvuoro. — »Mikään ei ole 
meistä helpompaa kuin olla viisaita, kärsivällisiä, mui- 

den yläpuolella. Meistä tippuu pitkämielisyyden ja myö- 
tätuntoisuuden öljyä, olemme absurdin oikeamielisiä, 
annamme kaiken anteeksi. Juuri siksi meidän pitäisi suh- 
tautua itseemme hieman ankarammin; juuri siksi mei- 
dän pitäisi aika ajoin koulia itsestämme esiin pikkuinen 
affektin pahe. Se voi tuntua meistä happamelta; ja ehkä 
nauramme keskenämme vaikutelmaa, jonka siten an- 
namme. Mutta muukaan ei auta! Meille ei ole enää jää- 
nyt muunlaista itsensävoittamista: tämä on meidän as- 
keesiamme, meidän katumusharjoitustamme»... Persoo- 
nalliseksi käyminen — »persoonattomien» hyve... 

Eräästä väitöstilaisuudesta. — »Mikä on kaikkien korke- 
ampien koulutuslaitosten tehtävä?» - Tehdä ihmisestä ko- 
ne. ~ »Mitä keinoa siihen käytetään?» — Hänen pitää op- 
pia ikävystymään. — »Miten se saadaan aikaan?» — Käsit- 
teellä velvollisuus. — »Kuka on siinä hänen esikuvansa?» 
- Filologi: hän opettaa paahtamaan. — »Kuka on täydelli- 
nen ihminen?» - Valtion virkamies. — »Mikä filosofia antaa 
korkeimman kaavan valtion virkamiehelle?» — Kantin fi- 
losofia: valtion virkamies oliona itsessään tuomitsemas- 
sa valtion virkamiestä ilmiönä. — 

Oikeus tyhmyyteen. —- Uupunut ja hitaasti hengittävä työ- 
mies, joka katsoo hyväntahtoisesti, antaa asioiden men- 
nä menojaan: tämä tyypillinen hahmo, jonka nyt työn 
aikakautena (ja »Reichin»! —) tapaa kaikissa yhteiskunta- 
luokissa, vaatii nykyään omakseen jopa taiteen, mukaan- 

lukien kirjan, ennen kaikkea sanomalehden, — kuinka pal- 
jon suuremmalla syyllä kauniin luonnon, Italian... Illan 
ihminen, jonka »huimat halut ovat uinahtaneet», kuten 
Faust sanoo, tarvitsee kesänviettopaikkaa, merikylpylää, 
jäätiköitä, Bayreuthia... Tällaisina aikakausina taiteella 
on oikeus puhtaaseen hulluuteen, — eräänlaisena lomana 
hengelle, älylle ja mielelle. Wagner ymmärsi sen. Puhdas 
hulluus parantaa... 

Vielä eräs ruokavalion ongelma. — Keinot, joilla Julius 
Caesar puolustautui sairaalloisuutta ja päänsärkyä vas- 
taan: loputtomia marsseja, mitä yksinkertaisimmat elä- 
mäntavat, alituinen oleskelu ulkoilmassa, jatkuvia pon- 
nistuksia - siinä ovatkin suurin piirtein säilytys- ja suoja- 
toimet äärimmäistä haavoittuvaisuutta vastaan sille hie- 
nolle ja korkeapaineella toimivalle koneelle, jota sano- 
taan neroksi. — 

Immoralisti puhuu. — Filosofista mikään ei ole niin vas- 
tenmielinen kuin ihminen, joka toivoo... Jos hän näkee 
ihmisen vain puuhissaan, näkee tuon urheimman, ove- 
limman, kestävimmän eläimen eksyvän peräti labyrin- 
tin kaltaisiin hätätiloihin, kuinka ihailtavalta ihminen 
hänestä silloin näyttää! Hän on tähän jopa mieltynyt... 
Mutta filosofi halveksii toivovaa ihmistä, »toivottavaa» 
ihmistä myös — ja yleensä kaikkia toivottavuuksia, ihmi- 
sen kaikkia ihanteita. Jos filosofi voisi olla nihilisti, joh- 

tuisi se siitä, että hän löytää pelkkää tyhjää ihmisten 
ihanteiden takaa. Tai ei edes tyhjää, — vaan vain arvo- 
tonta, absurdia, sairasta, raukkamaista, väsynyttä, kai- 
kenlaista sakkaa hänen elämänsä tyhjiin juodusta pika- 
rista... Jos ihminen kerran on realiteettina niin kunnioi- 
tettava, miksi hän ei ansaitse kunnioitusta, mikäli hän 
toivoo? Onko hänen jotenkin sovitettava se, että hän on 
realiteettina niin kuntoisa? Onko hänen tasapainotettava 
toimintansa, kaikkeen toimintaan liittyvä pään ja tahdon 
jännitys oikomalla jäseniään kuvitteelliseen ja absurdiin? 
- Ihmisen toivomuksien historia on tähän asti ollut hä- 
nen partie honteusensa: on varottava tulkitsemasta sitä 
liian pitkään. Se mikä ihmisen olemassaolon oikeuttaa, 
on hänen reaalisuutensa, — se oikeuttaa hänet ikuisesti. 
Kuinka paljon arvokkaampi on todellinen ihminen ver- 
rattuna johonkin pelkästään toivottuun, unelmoituun, 
törkeästi valheelliseen ihmiseen?... Ja vain ihanteellinen 
ihminen tympäisee filosofia. 

Egoismin luontainen arvo. — Itsekkyys on samanarvoinen 
kuin itsekäs ihminen on fysiologisesti: se voi olla hyvin 
arvokasta, se voi olla arvotonta ja halveksittavaa. Jokais- 
ta ihmistä on arvioitava sen mukaan, edustaako hän elä- 
män kohoavaa vai laskevaa linjaa. Kun se on ratkaistu, on 
meillä myös ohjeisto siitä, minkä arvoista hänen itsekkyy- 
tensä on. Jos hän edustaa nousevaa suuntaa, hänen ar- 
vonsa on todellakin huomattava, — ja elämän kokonai- 
suuden tähden, joka astuu hänen kanssaan askelen eteen- 
päin, saa hänen optimaalisten olosuhteidensa säilymi- 
seen, luomiseen panostaa äärimmäisen suurtakin huol- 
ta. Yksilö, vindividi», kuten kansa ja filosofi sanan ovat tä- 

hän asti ymmärtäneet, on nimittäin erehdys: hän ei ole 
mitään itsessään, ei atomi, ei »rengas ketjussa», ei mi- 
tään yksinomaan entisajoilta perittyä, — hän on koko ih- 
miskunnan kehityskaari, hänet itsensä mukaanlukien... 
Jos hän edustaa laskevaa kehitystä, rappiota, kroonista 
lajistaan huonontumista, sairastumista (-— sairaudet ovat 
yleensä jo rappion seurausilmiöitä, eivät sen syitä), hä- 
nellä on hyvin vähän arvoa, ja on ilman muuta selvää, 
että hänen on otettava mahdollisimman vähän pois hy- 
vin luontuneilta. Hän on sentään heille vain loinen... 

Kristitty ja anarkisti. — Kun anarkisti, yhteisön huonon- 
tuvien kerrosten äänitorvena vaatii kaunopuheisen när- 
kästyneesti »oikeutta», voikeudenmukaisuutta», »yhtä- 
läisiä oikeuksia», on hän tällöin vain epäkulttuurinsa pai- 
neen alainen, joka ei pysty selittämään, miksi hän oi- 
keastaan kärsii, — minkä suhteen hän on köyhä, nimit- 
täin elämän... Hänessä vallitsee valtaisa syyn tarve: jon- 
kun on oltava syypää hänen huonoon oloonsa... »Kau- 
nopuheinen närkästys» tekee hänelle jo hyvää, kaikkien 
piruparkojen tyydytyksenä on pilkkaaminen, — se suo pie- 
noisen vallanhuuman. Jo valitus, itsestään valittaminen 
voi antaa elämälle viehätyksen, jonka vuoksi sitä sietää: 
jokaisessa valituksessa on hienokseltaan annos kostoa, 
huonovointiset syyttävät kurjasta olostaan, joskus jopa 
kurjuudestaan toisenlaisia, ikään kuin nämä olisivat syyl- 
listyneet epäoikeudenmukaisuuteen, kaapanneet itsel- 
leen luvattoman etuoikeuden. »Jos minä olen katurahvas- 
ta, on sinunkin oltava»: tämän logiikan nojalla tehdään 
vallankumouksia. — Missään tapauksessa valittelu ei kel- 
paa mihinkään: se on lähtöisin heikkoudesta. Suurta eroa 

ei ole sillä, syytetäänkö kurjuudesta toisia vaiko itseään 
-ensinmainittua harrastaa sosialisti, viimemainittua esi- 
merkiksi kristitty. Yhteistä ja samalla arvotonta siinä 
on, että jonkun pitää olla syypää kärsimykseen - lyhyesti 
sanoen, että kärsivä määrää itselleen lääkkeeksi koston 
hunajaa. Kostontarve mielihyvänä kohdistuu tilanteen 
mukaan milloin mihinkin: kärsivä löytää kaikkialta syi- 
tä tuulettaa pikkuista kostoaan, — jos hän on kristitty, ku- 
ten sanottu, hän löytää ne itsestään... Kristitty ja anarkis- 
ti, molemmat ovat dekadentteja. — Mutta silloinkin, kun 
kristitty tuomitsee, halventaa, likaa » maailman», hän te- 
kee sen saman vaiston nojalla, jolla sosialistinen työläi- 
nen tuomitsee, halventaa, likaa yhteiskunnan: »viimei- 
nen tuomiokin» on suloista koston lohtua — vallankumo- 
usta, jota sosialistinen työläinenkin odottaa, vain jonkin 
verran pitemmälle lykättynä... Ja vieläpä »tuonpuolei- 
nen» — mihin tarvitaan tuonpuoleista, jollei se ole keino 
tahrata tämänpuoleista?... 

Dekadenssimoraalin arvostelua. — »Altruistinen» moraali, 
sellainen jonka vallitessa itsekkyys riutuu —, on kaikissa 
tapauksissa huono merkki. Tämä koskee yksilöitä ja ni- 
menomaan kansoja. Parhaimmat puuttuvat, kun itsek- 
kyys alkaa kadota. Se, että ihminen valitsee vaistomaises- 
ti sen, mikä hänelle on vahingollista, että vepäitsekkäät» 
vaikuttimet houkuttelevat häntä, siinä miltei dekadens- 
sin kaava. »Fi saa etsiä omaa etuaan» — se on vain moraa- 
linen viikunanlehti jollekin aivan muulle, nimittäin fy- 
siologiselle todellisuudelle: »En pysty enää löytämään 
etuani»... Vaistojen hajoaminen! — Ihmisen loppua tietää 
se, että hänestä tulee altruistinen. — Sen sijaan että lau- 

suisi naiivisti: »Minä en ole enää minkään arvoinen», 
moraalivalhe sanoo dekadentin suussa: »Mikään ei ole 
minkään arvoista, elämä ei ole minkään arvoista»... Vii- 
me kädessä tällainen arvostelma on suuri vaara, se vai- 
kuttaa tartuttavasti, —- koko yhteiskunnan sairaalloisesta 
maaperästä versoo pian esiin trooppista käsitekasvilli- 
suutta, joskus uskontona (kristinoppi), joskus filosofiana 
(schopenhauerilaisuus). Toisinaan tällainen mätänemi- 
sen synnyttämä myrkkypuukasvusto myrkyttää höyryl- 
lään kokonaisiksi vuosituhansiksi elämän... 

Moraalia lääkäreille. — Sairas on yhteiskunnan loinen. 
Tietyssä tilassa elämän jatkaminen on säädytöntä. Se, että 
joku vegetoi vihanneksena raukkamaisen riippuvaisena 
lääkäreistä ja hoidoista sen jälkeen kun elämän mielek- 
kyys, oikeus elämään on menetetty, ansaitsisi yhteiskun- 
nalta osakseen syvän halveksunnan. Lääkäreiden taas 
kuuluisi olla tämän halveksunnan välittäjiä, — ei lääke- 
määräyksiä vaan joka päivä uusi annos inhoa heidän 
potilailleen... On luotava uudenlainen vastuullisuus, 
lääkärin vastuu, kaikkia niitä tapauksia varten, joissa 
elämän, ylöspäin nousevan elämän intressi vaatii häi- 
käilemätöntä rappeutuvan elämän alasvetämistä ja syr- 
jäyttämistä — esimerkiksi mitä tulee siittämisen oikeu- 
teen, syntymisen oikeuteen, elämisen oikeuteen... Pitää 
kuolla ylväästi, milloin ei ole enää mahdollista elää yl- 
väästi. Vapaasti valittu kuolema, kuolema oikeaan aikaan, 
selväjärkisenä ja onnellisena, lasten ja todistajien läsnä- 
ollessa: niin että todellinen hyvästely on vielä mahdolli- 
nen, kun erkaneva on vielä läsnä, jolloin todella suorite- 
taan arviointi siitä, mitä elämässä on saavutettu ja tah- 

dottu, elämän yhteenveto — vastakohtana sille säälittä- 
välle ja kammottavalle komedialle, jota kristinusko on 
harjoittanut kuolinhetkellä. Ei pidä koskaan unohtaa, 
että kristinusko on käyttänyt väärin kuolevan heikkoutta 
omantunnontuskien herättämiseen, että se on jopa arvi- 
oinut ihmistä ja hänen menneisyyttään kuoleman laa- 
dun perusteella! — Tässä on, huolimatta ennakkoasen- 
teen koko raukkamaisuudesta, suoritettava ennen kaik- 
kea oikea, siis fysiologinen arviointi niin sanotusta luon- 
nollisesta kuolemasta: jota viime kädessä on »luonno- 
tonkin» kuolema eli itsemurha. Ihminen ei koskaan sor- 
ru kehenkään muuhun kuin itseensä. Se vain on kuole- 
ma mitä halveksittavimpien olojen vallitessa, epävapaa 
kuolema, kuolema väärään aikaan, raukan kuolema. 
Elämänrakkauden tähden pitää tahtoa toisenlainen kuo- 
lema, vapaa, tietoinen, vailla sattumaa, vailla äkkiyllä- 
tystä... Viimein neuvo herroille pessimisteille ja muille 
dekadenteille. Vallassamme ei ole estää omaa synty- 
määmme: mutta voimme sovittaa tämän virheen - sillä 
toisinaan se on virhe. Kun ihminen hävittää itsensä, hän 
suorittaa mitä kunnianarvoisimman teon: sen nojalla 
hän miltei ansaitsisi elää... Yhteiskunta, mitä sanonkaan, 
elämä itse hyötyy siitä enemmän kuin mistään velämi- 
sestä» luopumuksessa, anemiassa ja muissa hyveissä, 
-silloin ihminen on vapauttanut toiset näkemästä häntä, 
hän on vapauttanut elämän eräästä moitteesta... Pessi- 
mismi, pur, vert, todistaa itsensä vasta herrojen pessi- 
mistien itsensäkumoamisella; logiikassa pitää edetä 
askelen verran pitemmälle, ei pidä kieltää elämää vain 
»tahdolla ja mielteellä» kuten Schopenhauer —, ensin on 
kiellettävä Schopenhauer... Sivumennen sanoen pessi- 
mismi, niin tarttuvaa kuin onkin, ei kuitenkaan lisää jon- 
kin aikakauden, sukupolven sairaalloisuutta kokonai- 
suudessaan: se on sen ilmaus. Siihen sairastutaan kuten 
koleraan sairastutaan: sitä varten pitää olla jo tarpeeksi 

sairaalloinen. Pessimismi sinänsä ei synnytä yhtäkään 
uutta dekadenttia; muistutan tilastotiedoista, joiden mu- 
kaan koleravuosina kuolemantapausten kokonaismäärä 
ei poikkea muista vuosista. 

[Myöhemmin löytynyt oikaisuvedos; syys-lokakuu 1888] 


Myöskin ihmisrakkauden käsky. — On tapauksia, jolloin 
lapsi olisi rikos: kroonisesti sairailla ja kolmannen asteen 
neurasteenikoilla. Mitä tällöin on tehtävä? — Heitä voi 
aina yrittää kehottaa siveyteen vaikka soittamalla Parsi- 
fal-musiikkia: Parsifalilla itsellään, tuolla tyypillisellä idi- 
ootilla, oli liikaakin syitä olla monistamatta itseään. On 
vain harmillista, että yleisen veltostumisen tavallisim- 
piin seurauksiin kuuluu tietty kyvyttömyys hillitä» itse- 
ään (- olla reagoimatta ärsykkeisiin, vähäisimpiinkin sek- 
suaalisiin kiihokkeisiin). Olisi erehdys kuvitella esimer- 
kiksi Leopardia siveäksi. Tässä suhteessa pappi ja mora- 
listi ovat menettäneet pelin; järkevämpää on mennä ap- 
teekkiin. Viime kädessä yhteiskunnan on tässä suhteessa 
täytettävä velvollisuus: sille voidaan esittää hyvin vähän 
näin pakottavia ja perustavanlaatuisia vaatimuksia. Yh- 
teiskunta on elämän suurvaltuutettu, ja sen on vastattava 
jokaisesta epäonnistuneesta elämästä itselleen elämälle, 
- sen on myös sovitettava epäonnistumiset: siispä sen 
on pakko estää ne. Useissa tapauksissa yhteiskunnan on 
estettävä suvunjatkaminen: tähän tarkoitukseen sen on 
pidettävä varalla, syntyperään, arvoasemaan ja henke- 
vyyteen katsomatta, mitä ankarimpia pakkotoimia, va- 
paudenriisto ja toisinaan kastraatio. — Raamatun käsky: 
»Älä tapa!» on lapsellisuutta verrattuna siihen vakavuu- 

teen, jolla elämä komentaa dekadentteja: vÄlkää siit- 
täkö!»... Elämä itse ei tunne mitään solidaarisuutta, ei 
»tasa-arvoa» organismin terveiden ja rappeutuneiden 
osien välillä: viimemainitut on leikattava pois- tai koko- 
naisuus tuhoutuu. — Dekadentteihin kohdistuva sääli, 
myös epäonnistuneille suotu tasa-arvo - se olisi syvintä 
epämoraalisuutta, se olisi peräti moraaliksi korotettua 
luonnonvastaisuutta! 


36 c 
(Nietzsche-Archiv WI1/25/343], alun perin keväältä 1884) 


Kun alempiarvoinen ihminen mieltää oman hölmön ole- 
massaolonsa, oman ääliömäisen onnensa päämääräksi, 
se jo ärsyttää tarkkailijaa; ja jos hän peräti sortaa ja imee 
kuiviin muita ihmisiä oman hyvinvointinsa edistämisek- 
si, on sellainen myrkkykärpänen lyötävä kuoliaaksi. 

Ihmisen arvon tulee määrätä, mitä oikeuksia hän saa 
ottaa itselleen: »tasa-arvo» johtuu korkeampien luontei- 
den halveksimisesta ja on rikos heitä kohtaan. 

Sen myötä, että ihminen ottaa huolekseen perheen, 
kansan jne. edistämisen, hänen merkityksensä lisääntyy, 
edellyttäen että hänen voimansa sallivat hänen ottaa sel- 
laisia tehtäviä. Ihminen, jolla ei ole mitään muuta kuin 
eläimellisiä viettejä ruumiissaan, ei saa mennä naimisiin. 

Oikeudet, joita ihminen ottaa itselleen, ovat suhtees- 
sa velvoitteisiin, joita hän itselleen asettaa, tehtäviin, joi- 
den tasalle hän tuntee varttuneensa. 

Useimmilla ihmisillä ei ole oikeutta olla olemassa, 
vaan he ovat onnettomuus korkeammille yksilöille; epä- 
onnistuneille en etenkään suo oikeutta. On myös epä- 
onnistuneita kansoja. 

Hullu »humaanisuus»! Eläimiin verrattuna ihminen 
voi tuntea itsensä ihmiseksi vertaistensa» parissa. Mutta 
ihmisiin verrattuna... 


36d 
(Nietzsche-Archiv WII / 25 [344], alun perin keväältä 1884) 


Valtiaiden ja vallitsevien säätyjen rappio on aiheuttanut 
historian suurimman onnettomuuden! Ilman Rooman 
keisareita ja Rooman yhteiskuntaa ei kristinuskon mie- 
lettömyys olisi päässyt valtaan. 

Kun vähäarvoisemmat ihmiset alkavat epäillä, on- 
ko korkeampia ihmisiä olemassa, on vaara suuri! Ja vii- 
mein havaitaan, että vähäisillä, alistetuilla, hengeltään 
köyhillä ihmisilläkin on hyveitä ja että ihmiset ovat tasa- 
arvoisia jumalan edessä: maan päällä ei ole pahempaa 
hulluutta ollut! Lopulta näet korkeammat ihmiset mit- 
tasivat itseään orjien mittapuulla — havaitsivat olevansa 
ylpeitä» jne. — havaitsivat kaikki korkeammat ominai- 
suutensa hylättäviksi! 

— Kun Nero ja Caracalla hallitsivat, syntyi paradoksi: 
alhainen ihminen on arvokkaampi kuin tuo valtias! Ja 
esiin murtautui jumalan kuva, joka oli mahdollisim- 
man kaukana mahtavimpien kuvasta — jumala ristillä! 

- Roomalaiset ovat syypäitä Euroopan tähän asti 
suurimpaan onnettomuuteen, tuo ylettömyyden kansa 
— he ovat kohottaneet äärimmäisyydet valtaan samoin 
kuin äärimmäiset paradoksit, kuten juuri »jumalan ris- 
tillä». 

— Ensimmäiseksi on opittava erotus: kreikkalaisten 
puolesta, roomalaisia vastaan — sitä minä sanon antiikin 
sivistykseksi. 

Onko meistä tullut moraalisempia. — Kuten odotettavissa 
oli, minun käsitettäni »hyvän ja pahan tuolla puolen» 
vastaan on moraalisen tyhmistymisen hurjuus, jota Sak- 
sassa tunnetusti pidetään varsinaisena moraalina, heit- 
täytynyt koko painollaan: siitä voisin kertoa sieviä tari- 
noita. Ennen kaikkea minua kehotettiin miettimään, että 
oma aikamme on »kiistatta etevin» siveellisessä arvoste- 
lussa ja että olemme tässä suhteessa todella edistyneet: 
joku Cesare Borgia ei muka olisikaan meihin verrattuna 
vkorkeampi ihminen», eräänlainen yli-ihminen, kuten 
minä olen sanonut. Muuan sveitsiläinen Bund-lehden 
toimittaja meni niin pitkälle, että vaikkakin ilmaisi kun- 
nioittavansa tällaista rohkeutta, »yymmärsi» teokseni tar- 
koituksen siten, että olin ottanut asiakseni kaikkien sää- 
dyllisten tunteiden hävittämisen. Kiitos kaunis! - Vasta- 
ukseksi rohkenen esittää kysymyksen, onko meistä to- 
della tullut moraalisempia. Se, että kaikki uskovat siten, 
on jo muistutus sitä vastaan... Me nykyihmiset, jotka 
olemme kovin herkkiä, haavoittuvaisia ja sadoin tavoin 
huomaavaisia, todella kuvittelemme, että tämä meidän 
edustamamme kaunoinen inhimillisyys, tämä saavutta- 
mamme yksimielisyys sääliväisyydessä, auttavaisuu- 
dessa, vastavuoroisessa luottamuksessa, on myönteistä 
kehitystä ja että sen nojalla olemme kaukana renessans- 
si-ihmisten yläpuolella. Mutta niin on ajatellut jokainen 
aikakausi, niin on ollut pakko ajatella. Varmaa on, että 
emme saa palata renessanssin aikaiseen olotilaan, em- 
me edes kuvitelmissamme: hermomme eivät kestäisi 
sellaista todellisuutta, lihaksistamme puhumattakaan. 
Mutta tämä kyvyttömyys ei todista mistään edistyksestä 
vaan vain toisesta, myöhäisemmästä rakenteesta, heikom- 
masta, hennommasta, haavoittuvammasta, josta syntyy 

välttämättömästi huomaavaisempi moraali. Jos kuvit- 
telemme mielessämme pois hentoutemme ja myöhäi- 
syytemme, fysiologisen ikääntymisemme, niin »inhimil- 
listymisen» moraalimmekin menettää heti arvonsa 
-sinänsä millään moraalilla ei ole arvoa —: se olisi meille 
jopa häpeäksi. Kannattaa toisaalta uskoa, että me nyky- 
ihmiset ja meidän paksulti pehmustettu humaanisuu- 
temme, joka ei halua kompastua yhteenkään kiveen, 
naurattaisi Cesare Borgian aikalaiset koomisuudessaan 
kuoliaiksi. Olemme tosiaan tahattomasti määrättömän 
hullunkurisia moderneine »hyveinemme». Vihamielis- 
ten ja epäluuloja herättävien vaistojen väheneminen - ja 
sehän onkin meidän »edistystämme» — tarkoittaa vain 
yleisen elinvoiman vähenemisen seurausta: vaatii sata 
kertaa enemmän vaivaa, enemmän varovaisuutta, tote- 
uttaa näin riippuvaista, näin myöhäistä elämänlaatua. 
Silloin ihmiset auttavat toinen toistaan, silloin jokainen 
on tietyssä määrin sairas ja sairaanhoitaja. Sitä sanotaan 
sitten »hyveeksi» — : sellaisten ihmisten parissa, jotka 
tunsivat vielä toisenlaisen elämän, täydemmän, tuhlai- 
levamman, ylitsekuohuvamman, olisi sitä kutsuttu toi- 
sin, kenties »raukkamaisuudeksi», »säälittävyydeksi», 
»vanhanpiian moraaliksi»... Tapojemme lempeytyminen 
— tämä on minun väittämäni, sanottakoon vaikkapa mi- 
nun uudistukseni — on rappion seurausta; tapojen ko- 
vuus ja pelottavuus voi päinvastoin olla seurausta elä- 
män ylenpalttisuudesta. Silloin saa näet uskaltaa paljon, 
vaatia paljon ja myös tuhlata paljon. Mikä ennen oli elä- 
män maustetta, olisi meille myrkkyä... Välinpitämättö- 
myyteen — sekin on voiman eräs muoto — olemme myös 
liian vanhoja, liian myöhäisiä: meidän myötätuntomo- 
raalimme, josta minä olen ensimmäisenä varoittanut, 
se mitä voitaisiin nimittää limpressionisme moral, on 
lisäilmaus fysiologisesta liikaärtyvyydestä, joka on omi- 
nainen kaikelle dekadentille. Se liike, joka on yrittänyt 

esiintyä tieteellisenä Schopenhauerin säälimoraaliin 
nojautuen — onneton yritys! — on moraalin varsinainen 
dekadenssiliike, sellaisena se on syvästi sukua kristilli- 
selle moraalille. Väkevät aikakaudet, ylevät kulttuurit 
näkevät säälissä, »lähimmäisenrakkaudessa», epäitsek- 
kyydessä ja itsetunnon puutteessa jotakin halveksittavaa. 
- Aikakausia tulee mitata niiden positiivisten voimien 
mukaan - ja silloin tuo renessanssin tuhlaileva ja kohta- 
lokas aika näyttäytyy viimeisenä suurena aikana, ja me 
modernit, jotka tuskaisesti huolehdimme itsestämme ja 
harrastamme lähimmäisenrakkautta, jotka pidämme 
työtä hyveenä, samoin vaatimattomuutta, oikeudenmu- 
kaisuutta, tieteellisyyttä —- olemme keräilijöitä, säästäväi- 
siä, koneellisia - meidän aikamme on siihen verrattuna 
heikko... Meidän hyveemme riippuvat heikkouksistam- 
me, ne vaativat niitä... » Tasa-arvo», joka on tosiasiassa 
tietynlaista tasapäistämistä, minkä »yhtäläisten oikeuk- 
sien» teoria vain ilmaisee, kuuluu oleellisesti rappioon: 
ihmisten ja säätyjen välinen kuilu, tyyppien moninai- 
suus, tahto olla oma itsensä, kohottautua erilleen — se mi- 
tä minä nimitän etäisyyden paatokseksi, on ominainen 
kaikille voimakkaille aikakausille. Ääripäiden jännitys, 
jänneväli supistuu nykyään jatkuvasti, — äärimmäisyydet 
itse kutistuvat samanlaisiksi... Kaikki poliittiset teoriam- 
me ja valtiolliset perustuslakimme, »Saksan valtakunta» 
mukaanlukien, ovat seurauksia, välttämättömiä seurauk- 
sia rappiosta; dekadenssin tiedostamaton vaikutus on 
päässyt yksittäisten tieteiden ihanteisiin asti vallitsevak- 
si. Minun moitteeni Englannin ja Ranskan koko yhteis- 
kuntatiedettä vastaan on, että se tuntee kokemuksesta 
vain yhteiskunnan rappiomuodostumat ja pitää täysin 
viattomasti omia rappiovaistojaan sosiologisen arvon- 
määrityksen normina. Aleneva elämä, kaiken organisoi- 
van eli siis erottavan, kuiluja avaavan, ylä- ja alapuolelle 
järjestelevän voiman väheneminen muotoutuu nyky- 

päivän sosiologiassa ihanteeksi... Meidän sosialistimme 
ovat dekadentteja, mutta sitä on myös herra Herbert 
Spencer, — hän näkee altruismin voitossa jotakin toivot- 
tavaa!... 

Minun käsitykseni vapaudesta. — Toisinaan asian arvo ei 
määräydy sen mukaan, mitä sillä saadaan aikaan, vaan 
sen, mitä siitä joudutaan maksamaan, — miten kalliiksi 
se meille käy. Annan esimerkin. Liberaalit instituutiot 
lakkaavat heti olemasta liberaaleja, kun ne on saavutettu: 
myöhemmin ei ole pahempaa ja perusteellisempaa va- 
pauden vahingoittajaa kuin liberaalit instituutiot. Tiede- 
täänhän, mitä ne saavat aikaan: ne nakertavat vallan- 
tahtoa, ne ovat moraaliksi korotettua vuorten ja laakso- 
jen tasoittamista, ne tekevät pieneksi, raukkamaiseksi ja 
nautinnonhaluiseksi, — niiden myötä laumaeläin voittaa 
kerran toisensa jälkeen. Liberalismi: selväkielellä lauma- 
eläimellistäminen... Niin kauan kuin samaisten instituu- 
tioiden puolesta vielä taistellaan, ne synnyttävät täysin toi- 
senlaisia vaikutuksia: silloin ne todella suosivat vapautta 
väkevällä tavalla. Tarkemmin katsottuna sota saa nämä 
vaikutukset aikaan, joka sotana suo jatkuvuutta epävapail- 
le vaistoille. Ja sota kasvattaa vapauteen. Sillä mitä vapa- 
us on? Että ihmisellä on tahto vastuullisuuteen. Että hän 
säilyttää etäisyyden, joka erottaa meidät toisistamme. 
Että hän käy välinpitämättömämmäksi vaivaa, kovuutta, 
luopumusta, jopa elämää kohtaan. Että hän on valmis uh- 
raamaan asialleen ihmisiä, itsensä mukaanlukien. Vapa- 
us tarkoittaa sitä, että sotaiset ja voitonhaluiset vaistot 
hallitsevat muita vaistoja, esimerkiksi niin sanottua »on- 


94 


nea». Vapautunut ihminen, sitäkin suuremmalla syyllä 
vapautunut henki, talloo jalkoihinsa sen halveksittavan 
hyvinvoinnin, josta näkevät unta rihkamakauppiaat, kris- 
tityt, lehmät, naiset, englantilaiset ynnä muut demokraa- 
tit. Vapaa ihminen on soturi. - Minkä mukaan mitataan 
vapautta, niin yksilöissä kuin kansoissakin? Sen vastuk- 
sen mukaan, joka on voitettava, sen vaivan perusteella, 
jonka maksaa pysyä yläpuolella. Korkeinta vapaiden ih- 
misten tyyppiä pitäisi etsiä sieltä, missä alituiseen voite- 
taan ankarin vastus: viiden askelen päässä tyranniasta, 
likeltä orjuuden vaaran kynnystä. Tämä pitää psykologi- 
sesti paikkansa, jos tässä ymmärretään »tyrannilla» armot- 
tomia ja pelottavia vaistoja, jotka vaativat itselleen mak- 
simimäärän auktoriteettia ja kuria — kaunein tyyppi oli 
Julius Caesar — ; tämä pitää myös poliittisesti paikkansa, 
kuljettakoon vain historian halki. Kansat, jotka ovat olleet 
minkään arvoisia, ovat hankkineet itselleen arvoa, eivät 
sitä milloinkaan ole saaneet liberaalien instituutioiden 
vallitessa: suuri vaara teki niistä jotakin kunnioituksen 
arvoista, vaara, joka vasta opettaa meille meidän apukei- 
nomme, hyveemme, puolustusvälineemme ja aseemme, 
meidän henkemme, — joka pakottaa meidät olemaan voi- 
makkaita... Ensimmäinen perusväittämä: voimakkuuteen 
tarvitaan pakko; muuten ei voimakkaaksi tulla koskaan. 
— Nuo suuret väkevän, väkevimmän ihmislajin kasvihuo- 
neet, mitä koskaan on ollut, Rooman ja Venetsian tyyppi- 
set aristokraattiset yhteisöt, käsittivät vapauden juuri sii- 
nä merkityksessä, jossa minä tuon sanan käsitän: jona- 
kin, mitä ihmisellä on ja ei ole, jota ihminen tahtoo, jonka 
hän valloittaa omakseen... 

Modernisuuden kritiikkiä. ~ Meidän instituutiomme ei- 
vät enää kelpaa mihinkään: siitä ollaan yhtä mieltä. Mut- 
ta se ei johdu niistä vaan meistä. Kun olemme menet- 
täneet kaikki vaistot, joista instituutiot kasvavat esiin, 
menetämme ylipäätään instituutiot, sillä me emme enää 
kelpaa niille. Demokratismi on aina ollut organisoivan 
voiman rappiomuoto: jo teoksessani »Inhimillistä, liian 
inhimillistä» I, s. 300 olen osoittanut nykyisen demok- 
ratian sekä sen puolinaisuudet, kuten »Saksan valtakun- 
nan» valtion rappiomuodoksi. Instituutioihin tarvitaan 
tietynlaatuinen tahto, vaisto, imperatiivi, jotka ovat epä- 
liberaaleja aina julmuuteen asti: tahto perinteeseen, auk- 
toriteettiin, vastuullisuuteen vuosisatojen ajaksi, suku- 
polviketjujen solidaarisuuteen etu- ja takaperin in infi- 
nitum. Jos tämä tahto on olemassa, syntyy jotakin Roo- 
man imperiumin tapaista: tai Venäjä, ainoa valtio, jolla 
nykyään on ruumiissaan kestävyyttä, jolla on varaa odot- 
taa, joka voi vielä luvata jotakin, — Venäjä, joka on vas- 
takkaiskäsite surkeille eurooppalaisille pikkuvaltioille ja 
hermostumiselle, joka on kohonnut kriittiseen pisteeseen 
Saksan Reichin perustamisen myötä... Länsimailla ei ole 
enää niitä vaistoja, joista instituutiot versovat, joista ver- 
soo tulevaisuus: mikään ei ehkä ole niin raskaasti sen »mo- 
dernin hengen» vastaista kuin tämä. Eletään tätä päivää 
varten, eletään hyvin nopeasti — eletään hyvin vastuutto- 
masti: juuri tätä sanotaan »vapaudeksi». Sitä, mikä tekee 
instituutioista oikeita instituutioita, halveksitaan, viha- 
taan ja torjutaan: luullaan, että olemme vaarassa joutua 
uuteen orjuuteen, milloin vain lausutaankin sana »auk- 
toriteetti». Näin pitkälle menee dekadenssi poliitikko- 
jemme ja puolueidemme arvovaistoissa: he pitävät vais- 
tomaisesti parempana sitä, mikä hajottaa, mikä joudut- 

taa loppua... Todisteeksi käy nykyajan avioliitto. Moder- 
nista avioliitosta on selvästi kadonnut kaikkinainen järki: 
tämä ei kuitenkaan todista avioliittoa vaan modernisuut- 
ta vastaan. Avioliiton järkevyys oli siinä, että mies oli ju- 
ridisesti yksin vastuussa: siten avioliitolla oli painopiste, 
kun se nykyään ontuu molempia jalkojaan. Avioliiton 
järkevyys oli siinä, että se oli periaatteessa purkamaton: 
siten se sai korostuksen, joka kaikui yli sattumanvarais- 
ten tunteiden, kiihkon ja hetkellisyyden, joka sai äänen- 
sä kuuluviin. Samoin se oli siinä, että perheet olivat vas- 
tuussa puolisoiden valinnasta. Suosimalla yhä enemmän 
rakkausavioliittoja on eliminoitu juuri avioliiton perus- 
te, se mikä vasta tekee siitä instituution. Instituutiota ei 
ikinä perusteta yksilötason oikullisuuden varaan, avio- 
liittoa ei, kuten sanottu, perusteta »rakkauden» varaan, 
— se perustetaan seksuaaliselle tarpeelle, omistustarpeel- 
le (nainen ja lapsi omaisuutena), hallitsemistarpeelle, jo- 
ka jatkuvasti organisoi pienintä hallitusmuodostelmaa, 
perhettä, joka tarvitsee lapsia ja perillisiä säilyttääkseen 
saavutetun voimamäärän, vaikutusvallan, vaurauden 
myös fysiologisesti, valmistaakseen pitkän tähtäyksen 
tehtäviä, vaistomaista solidaarisuutta vuosisatojen välil- 
le. Avioliitto instituutiona käsittää itsessään jo suurim- 
man, kestävimmän organisaatiomuodon myöntämisen: 
ellei yhteiskunta itse voi kokonaisuutena varmistaa tule- 
vaisuuttaan etäisimpiin sukupolviin asti, ei avioliitossa 
ole ylipäätään mitään mieltä. — Nykyinen avioliitto on 
menettänyt mielekkyytensä, — siksi se hävitetään. — 

Työväenkysymys. -Tyhmyys, pohjimmaltaan vaistojen rap- 
peutuminen, joka nykyään aiheuttaa kaikki tyhmyydet, 

on syynä siihen, että on olemassa työväenkysymys. Fräi- 
tä asioita ei kysellä: vaiston ensimmäinen imperatiivi. 
— En laisinkaan käsitä, mitä virkaa eurooppalaisella työ- 
läisellä on sen jälkeen, kun hänestä on ensin tehty kysy- 
mys. Hän tuntee asemansa aivan liian hyväksi, jottei pik- 
kuhiljaa kyselisi aina enemmän, aina röyhkeämmin. Hä- 
nellähän on sentään suuri joukko puolellaan. Se toivo on 
kokonaan mennyttä, että näistä olisi muodostunut vaati- 
maton ja tyytyväinen ihmislaji, eräänlainen kiinalainen: 
ja tässä olisi ollut järkeä, se olisi ollut miltei välttämätön- 
tä. Mitä on tehty? — Kaikki, jotta sen edellytykset tukah- 
tuisivat jo idullaan, — ne vaistot, joiden ansiosta työläinen 
olisi mahdollinen, olisi itselleen mahdollinen, on vastuut- 
tomasti ja ajattelemattomasti tuhottu maan tasalle. Työ- 
läiselle on annettu oikeus asepalvelukseen, yhdistymis- 
vapaus, poliittinen äänioikeus: onko sitten ihme, että työ- 
läinen pitää nykyään elämäänsä onnettomuutena (mo- 
raalisesti ilmaistuna epäoikeudenmukaisena — )? Mutta 
mitä halutaan? Kysyn vielä kerran. Jos halutaan päämää- 
rä, on tahdottava myös keinot: jos halutaan orjia, niin narri 
on se, joka heistä herroja koulii. — 

» Vapaus, jollaista en tarkoita...» — Nykyisenlaisina ai- 
koina on vain kohtalokasta joutua vaistojensa varaan. 
Nämä vaistot ovat ristiriitaisia, häiritsevät toisiaan, jos- 
kus jopa tuhoavat; johan olen määrittänyt modernisuu- 
den sisäiseksi fysiologiseksi ristiriidaksi. Koulutuksen jär- 
kevyys vaatisi, että rautaisessa paineessa edes yksi näistä 
vaistosysteemeistä halvaannutettaisiin, jotta toinen pää- 
sisi valtaan, vahvistuisi, kehittyisi valtiaaksi. Nykyään yk- 
silö olisi ensin tehtävä mahdolliseksi karsimalla hänet: 

mahdollisella tarkoitan eheää... Tapahtuu päinvastoin: 
vaatimuksen riippumattomuudesta, vapaasta kehityk- 
sestä, laisser aller'sta esittävät pontevimmin juuri ne, 
joille mikään rajoitus ei olisi liian ankara — tämä pätee in 
politicis, tämä pätee taiteessa. Mutta tämä on dekadens- 
sin oire: meidän moderni »vapaus»-käsitteemme on taas 
yksi osoitus vaistojen rappiosta. — 

Missä tarvitaan uskoa. — Mikään ei ole moralisteilla ja 
pyhimyksillä harvinaisempaa kuin rehellisyys; ehkä he 
väittävät päinvastaista, ehkä jopa itse uskovat. Kun nimit- 
täin jokin usko on hyödyllisempi, tehokkaampi, vakuut- 
tavampi kuin tietoinen tekopyhyys, käy tekopyhyys vais- 
tonvaraisesti viattomuudeksi: ensimmäinen lauselma 
suurten pyhimysten ymmärtämiseksi. Myös filosofeilla, 
toisenlaatuisilla pyhimyksillä, koko heidän alansa vaatii, 
että he suvaitsevat vain tiettyjä totuuksia: nimittäin sel- 
laisia, jotka hankkivat heidän ammattikunnalleen julki- 
sen siunauksen, — Kantin tapaan ilmaistuna, käytännölli- 
sen järjen totuuksia. He tietävät, mitä heidän pitää todis- 
taa, siinä he ovat käytännöllisiä, — he tuntevat toisensa sii- 
tä, että ovat yhtä mieltä »totuuksista». — »Fi pidä valehdel- 
la» — selvemmin sanottuna: varokaa, hyvä herra filosofi, 
lausumasta totuutta... 

Konservatiivin korvaan kuiskattua. — Mitä ei ennen tie- 
detty, mikä nyt tiedetään, voitaisiin tietää — , kääntymi- 

nen tulosuuntaan, paluu missä mielessä ja määrässä 
hyvänsä on täysin mahdoton. Me fyysiseen luontoon pe- 
rehtyneet sen ainakin tiedämme. Mutta papit ja mora- 
listit ovat uskoneet siihen, — he ovat tahtoneet palauttaa, 
ruuvata ihmiskunnan takaisin johonkin aikaisempaan 
hyveen asteeseen. Moraali on aina ollut Prokrusteen vuo- 
de. Tässä suhteessa poliitikotkin ovat jäljitelleet hyveen 
saarnaajia: on vieläkin puolueita, jotka unelmoivat pää- 
määräkseen kaikkien asioiden rapumaisen käynnin. 
Mutta kenenkään vallassa ei ole ryhtyä ravuksi. Fi auta: 
eteenpäin on pakko kulkea, toisin sanoen askel askelelta 
pitemmälle dekadenssiin ( — tässä minun määritelmäni 
modernille »edistykselle»...) Tätä kehitystä voidaan hi- 
dastaa ja hidastamalla padota ja kasata rappiota, tehdä 
siitä rajumpi ja äkkinäisempi: enempää ei voida tehdä. — 

Minun käsitykseni neroudesta.- Suurmiehet ovat suurten 
aikojen tavoin räjähdysaineita, joihin on kertynyt valtai- 
sa voima; heidän edellytyksenään on aina, historiallises- 
ti ja fysiologisesti, että heitä varten on koottu, kerätty, 
säästetty ja talletettu, — ettei pitkään aikaan ole tapahtu- 
nut räjähdystä. Jos jännitys on kasvanut massassa liian 
suureksi, riittää sattumanvaraisinkin kiihoke kutsumaan 
vnerouden», »teon», suuren kohtalon maailmaan. Mitä 
väliä silloin on ympäristöllä, aikakaudella, »ajan hengel- 
lä», »yleisellä mielipiteellä»! — Ajateltakoon vaikka Napo- 
leonin tapausta. Kumousajan Ranska, ja vieläkin enem- 
män vallankumousta edeltänyt, olisi synnyttänyt täysin 
päinvastaisen tyypin kuin Napoleon. Ja koska Napoleon 
oli toisenlainen, vahvemman, pitemmän sivilisaation pe- 
rillinen kuin se, joka Ranskassa hajosi taivaan tuuliin, 

hänestä tuli siellä valtias, hän yksin oli siellä valtias. Suu- 
ret ihmiset ovat välttämättömiä, heidän ilmestymisai- 
kansa on sattumanvarainen; se että heistä miltei aina tu- 
lee aikakautensa valtiaita, johtuu vain siitä, että he ovat 
vahvempia, vanhempia, että heitä varten on koottu kau- 
emmin. Neron ja hänen aikakautensa välillä vallitsee sa- 
manlainen suhde kuin vahvan ja heikon, samaten kuin 
vanhan ja nuoren: aikakausi on suhteessa aina paljon 
nuorempi, ohuempi, vajaavaltaisempi, epävarmempi, 
lapsellisempi. — Se seikka, että Ranskassa tästä ollaan 
nykyään aivan toista mieltä (niin Saksassakin, mutta viis 
siitä), se, että siellä ympäristöteoria, oikea neurootikko- 
teoria on käynyt pyhäksi ja miltei tieteelliseksi ja siihen 
uskotaan jopa fysiologipiireissä, se »ei tuoksu hyvältä», 
se herättää murheellisia ajatuksia. — Englannissakaan 
asiaa ei toisin ymmärretä, mutta siitä ei kukaan piittaa. 
Englantilaisella on vain kaksi mahdollista tapaa suh- 
tautua neroon ja »suurmieheen»: joko demokraattisesti 
Bucklen tapaan tai uskonnollisesti Carlylen tapaan. — Suu- 
riin ihmisiin ja aikakausiin liittyy erittäin suuri vaara; 
kaikkinainen veltostuminen, steriiliys seuraa heidän 
kannoillaan. Suuri ihminen on loppu; suuri aika, esimer- 
kiksi renessanssi, on loppu. Nero — työssä ja toimessa — 
on välttämättömästi tuhlari: hänen suuruuttaan on, että 
hän luovuttaa pois itseään... Itsesäilytysvaisto on kuin 
naulaan ripustettu; valtaisa esiinvirtaavien voimien pai- 
ne epää häneltä kaiken sellaisen varovaisuuden ja huo- 
lellisuuden. Sitä sanotaan »uhrautumiseksi»; siksi yliste- 
tään hänen »sankaruuttaan», hänen piittaamattomuut- 
taan omasta edustaan, hänen antaumustaan idealle, suu- 
relle asialle, isänmaalle: kaikki tyynni väärinkäsityksiä... 
Hän virtaa esiin, virtaa yli, hän kuluttaa itseään, hän ei 
säästele itseään, — fataalisesti, kohtalokkaasti, tahattomas- 
ti, aivan kuin joen tulviminen yli äyräidensä on tahaton- 
ta. Mutta koska tällaisia räjähdysaineita saadaan kiittää 

paljosta, heille on suotu myös paljon vastineeksi, esimer- 
kiksi eräänlainen korkeampi moraali... Sellaistahan on 
ihmisten kiitollisuus: he ymmärtävät hyväntekijöitään 
väärin. — 

Rikollinen ja mitä häneen liittyy. — Rikollistyyppi on vah- 
van ihmisen tyyppi epäsuotuisissa oloissa, sairaaksi teh- 
ty vahva ihminen. Häneltä puuttuu kesytön korpi, tietty 
vapaampi ja vaarallisempi luonto ja elämänmuoto, jossa 
kaikki se mikä on vahvan ihmisen vaistossa hyökkäys- 
ja puolustusasetta pääsee oikeuksiinsa. Yhteiskunta on 
julistanut pannaan hänen hyveensä; hänen eloisimmat 
viettinsä sekoittuvat pian masentaviin affekteihin, epäi- 
lykseen, pelkoon, kunniattomuuteen. Mutta tämähän 
on miltei fysiologisen rappion resepti. Joka joutuu teke- 
mään salassa sitä minkä osaa parhaiten ja mitä tekisi 
mieluiten, pitkään jännittäen, varovaisesti, kavalasti, 
käy aneemiseksi; ja koska hän korjaa vaistojensa satona 
vain vaaroja, vainoa, ankeaa kohtaloa, hänen tunteensa 
kääntyvät samaisia vaistoja vastaan — hän kokee ne kiro- 
ukseksi. Juuri yhteiskunta, meidän kesy, keskinkertai- 
nen, kuohittu yhteiskuntamme on se, jossa luonnonlä- 
heinen ihminen, joka tulee vuorilta tai meriltä seikkai- 
lemasta, rappeutuu väkisinkin rikolliseksi. Tai melkein 
väkisin: sillä eräissä tapauksissa tällainen ihminen osoit- 
tautuu yhteisöä vahvemmaksi: korsikalainen Napoleon 
on kuuluisin tapaus. Tässä ongelmassa on ratkaisevan 
tärkeä Dostojevskin todistus — Dostojevskin, ainoan psy- 
kologin, jolta minulla sivumennen sanoen on ollut jota- 
kin opittavaa: hän kuuluu elämäni hienoimpiin onnen- 
sattumiin, vieläkin suuremmalla syyllä kuin Stendhalin 

löytäminen. Tämä syvä ihminen, joka oli kymmenkertai- 
sesti oikeassa vähätellessään pinnallisia saksalaisia, koki 
siperialaiset kuritushuonevangit, joiden parissa hän asui 
kauan - he olivat yksinomaan pahimpia rikollisia, joilla ei 
ollut enää paluuta yhteiskuntaan - aivan eri tavalla kuin 
oli odottanut; heidät oli veistetty parhaasta, kovimmasta 
ja arvokkaimmasta puusta, mitä Venäjänmaalla yleensä 
kasvaa. Yleistäkäämme rikollisen tapaus: kuvitelkaamme 
luonteita, joilta syystä tai toisesta puuttuu yleinen hy- 
väksyntä, jotka tietävät ettei heitä pidetä hyväntekijöinä 
eikä hyödyllisinä, — tuo tshandala-tunne, ettei ihminen 
ole samanarvoinen, vaan hänet sysätään syrjään arvotto- 
mana, saastuttavana. Kaikilla tällaisilla luonteilla on aja- 
tuksissaan ja teoissaan kellariloukon värit; heissä kaikki 
käy kalvakkaammaksi kuin niissä, joihin päivänvalo osuu. 
Mutta miltei kaikki olemassaolon muodot, joita me nyt 
kunnioitamme, ovat ennen eläneet tässä puolittaisessa 
haudan ilmapiirissä: tieteellinen luonne, taiteilija, nero, 
vapaa henki, näyttelijä, kauppias, suuri keksijä... Niin 
kauan kuin pappia pidettiin ylimpänä tyyppinä, jokai- 
nen arvokas ihmislaji menetti arvonsa... Tulee vielä aika 
~ sen lupaan - jolloin pappia pidetään alhaisimpana, 
meidän tshandalanamme, valheellisimpana, säädyttö- 
mimpänä ihmislajina... Kiinnitän huomiota siihen, kuin- 
ka vielä nyt, lempeimpien tapojen vallitessa mitä kuu- 
naan on maan päällä, ainakin Euroopassa ollut, kaikki- 
nainen syrjäytyminen, kaikkinainen pitkä, aivan liian pit- 
kä pinnanalaisuus, kaikkinainen epätavallinen, läpitun- 
kematon elämisen muoto vie meidät lähemmäs sitä tyyp- 
piä, jonka täydellisin edustaja rikollinen on. Kaikilla hen- 
gen uudistajilla on jonkin aikaa synkeä ja kohtalokas 
tshandalan merkki otsassaan: ei siksi että heidät sellai- 
siksi koetaan, vaan siksi että he itse tuntevat sen pelotta- 
van rotkon, joka erottaa heidät kaikesta peritystä ja kun- 
nioitetusta. Melkein jokainen nero tuntee yhtenä kehi- 

tysvaiheenaan »catilinamaisen elämän», vihan, koston ja 
kapinan tunteen kaikkea sitä vastaan, mikä jo on, mikä 
ei enää kehity... Catilina — jokaisen Caesarin esimuoto. — 


46 


Vaill äärt'on piiri tää. — Filosofin vaikeneminen voi osoit- 
taa sielun ylevyyttä; kun hän puhuu ristiin, se voi olla 
rakkautta; tietäväisessä on mahdollista sellainen kohte- 
liaisuus, joka valehtelee. Varsin hienosti on sanottu: Il est 
indigne des grands ceeurs de répandre le trouble qu'ils res- 
sentent: tähän on vain lisättävä, että sielunsuuruutta voi 
olla sekin, ettei pelkää arvottomimpia asioita. Rakastava 
nainen uhraa kunniansa; »rakastava» tiedemies uhraa 
ehkä ihmisyytensä; rakastavasta jumalasta tuli juuta- 
lainen... 

Kauneus ei ole sattumaa. — Myöskin rodun tai suvun kau- 
neus, sen hienostuneisuus ja hyvyys käytöstavoissa on 
hankittu työllä: neron tavoin sekin on lopputulos suku- 
polvien kerääntyneestä työstä. On täytynyt uhrata paljon 
hyvälle maulle, sen tähden on täytynyt tehdä paljon ja 
jättää tekemättä — Ranskan 1600-luku on kummassakin 
ihailtava -, maun on täytynyt olla periaatteena valittaes- 
sa yhteisöä, asuinpaikkaa, vaatetusta ja seksuaalista tyy- 
dytystä; kauneutta on täytynyt pitää tärkeämpänä kuin 
etuja, tapoja, mielipiteitä ja mukavuudenrakkautta. Ylin 
ohjenuora: itseäänkään ei saa katsoa läpi sormien. — Hy- 
vät asiat ovat suunnattoman kalliita: ja niihin pätee aina 

se laki, että se, jolla ne on, on eri henkilö kuin se, joka ne 
hankkii. Kaikki hyvä on perintöä: mitä ei ole peritty, on 
epätäydellistä, alkua... Ateenassa Ciceron aikoihin, joka 
sitä hämmästeleekin, miehet ja nuorukaiset olivat paljon 
kauniimpia kuin naiset: mutta millaista työtä ja vaivaa 
kauneuden palveluksessa miessukupuoli olikaan vaati- 
nut itseltään vuosisatojen ajan! — Metodiikkaa ei näet 
pidä tässä ymmärtää väärin: pelkkä tunteiden ja ajatus- 
ten kouliminen on miltei yhtä tyhjän kanssa (- tässä pii- 
lee suuri väärinkäsitys saksalaisessa koulutuksessa, joka 
on täysin illusorinen): kehoon ensin muokattava alttiiksi. 
Merkittävien valiotapojen ankara noudattaminen, pää- 
tös elää vain sellaisten ihmisten parissa, jotka eivät pääs- 
tä itseään »retkahtamaan», riittää täysin merkittäväksi ja 
valioksi tulemiseen: parissa kolmessa sukupolvessa kaik- 
ki on jo sisäistetty. Kansan ja ihmiskunnan kohtalon kan- 
nalta on ratkaisevaa, että kulttuuri aloitetaan oikeasta koh- 
dasta- ei »sielusta» (jollainen on ollut pappien ja papin- 
puolikkaiden kohtalokas taikausko): oikea paikka on ke- 
ho, käytöstavat, ruokavalio, fysiologia, kaikki muu seuraa 
siitä... Sen tähden kreikkalaiset säilyivät historian ensim- 
mäisenä kulttuuritapauksena - he tiesivät ja tekivät sen, 
mikä oli tarpeen; kristinusko, joka halveksi kehoa, on ol- 
lut tähän asti ihmiskunnan suurin onnettomuus. — 

Edistys kuten minä sen ymmärrän. — Minäkin puhun 
»paluusta luontoon», joskaan se ei oikeastaan ole paluu, 
vaan nousu — nousu korkeaan, vapaaseen, jopa pelotta- 
vaan luontoon ja luonnollisuuteen, sellaiseen, joka leik- 
kii, saa leikkiä suurilla tehtävillä... Vertausta käyttäen: 
Napoleon oli »paluuta luontoon», kuten minä sen käsi- 

tän (esimerkiksi in rebus tacticis, ja vielä enemmänkin, 
kuten sotilaat tietävät, strategian alalla). - Entä Rousseau 
— mihin hän oikeastaan halusi palata? Rousseau, tämä 
ensimmäinen moderni ihminen, idealisti ja canaille sa- 
massa persoonassa; joka tarvitsi moraalista »arvoa» kes- 
tääkseen omaa olemustaan, joka oli sairas hillittömästä 
turhamaisuudesta ja hillittömästä itsensä halveksunnas- 
ta. Tämäkin keskonen, joka leiriytyi uuden ajan kynnyk- 
selle, halusi paluuta luontoon» — vielä kerran kysyttä- 
köön, mihin Rousseau halusi palata. -Vihaan Rousseauta 
vielä vallankumouksessa: se on maailmanhistoriallinen 
ilmaus tälle idealistin ja canaillen kaksinaisuudelle. Ve- 
rinen farssi, jollaisena tämä kumous toteutui, sen »epä- 
moraalisuus» ei minua juuri liikuta: minä inhoan Rous- 
seaun moraalisuutta — niin sanottuja vallankumouksen 
»totuuksia», joiden kautta se vieläkin vaikuttaa ja hou- 
kuttelee puolelleen kaiken lattean ja keskinkertaisen. 
Oppi tasa-arvosta!... Mutta vaarallisempaa myrkkyä ei 
ole: sillä se tosin näyttää itsensä oikeudenmukaisuuden 
saarnaamalta, kun se todellisuudessa on oikeudenmu- 
kaisuuden loppu... »%Samanarvoisille samanlaista, eriar- 
voisille erilaista» — se olisi todellista oikeudenmukaisuu- 
den puhetta: sekä se mitä siitä seuraa: »Eriarvoisesta ei 
koskaan saa tehdä samanlaista.» — Se, että tämä tasa- 
arvokäsitys toteutettiin niin raa'asti ja verisesti, soi tälle 
»modernille idealle» par excellence eräänlaisen tulen- 
hehkuisen sädekehän, niin että vallankumous on näytel- 
mänä vietellyt puolelleen jaloimpiakin sieluja. Tämä ei 
kuitenkaan ole mikään syy kunnioittaa sitä enää rahtua- 
kaan. — Näen vain yhden, joka koki sen siten kuin se kuu- 
luu kokea, inhoten - hän oli Goethe. 

Goethe. — Ei saksalainen tapahtuma vaan eurooppalai- 
nen: suurenmoinen yritys sivuuttaa 1700-luku palaamal- 
la luontoon, nousemalla renessanssin luonnollisuuteen 
asti, eräänlainen tämän vuosisadan itsensävoittaminen. 
— Hänellä oli itsessään sen vahvimmat vaistot: herkkä- 
tuntoisuus, luonnonpalvonta, antihistoriallisuus, idea- 
listisuus, epätodellisuus ja kumouksellisuus ( — viime- 
mainittu vain eräänä epätodellisen muotona). Hän otti 
avukseen historian, luonnontieteen, antiikin sekä jopa 
Spinozan, ennen muuta käytännön toiminnan; hän ym- 
päröi itsensä vain suljetuin horisontein, hän ei vieraan- 
tunut elämästä vaan heittäytyi siihen; hän ei arastellut 
vaan otti mahdollisimman paljon kantaakseen, tehdäk- 
seen, omaksuakseen. Hän halusi nimenomaan kokonai- 
suutta; hän taisteli järjen, aistien, tunteiden, tahdon eril- 
lisyyttä vastaan (- jota Kant saarnasi kauhistuttavan sko- 
lastisesti, Goethen vastakohta); hän kouli itsensä koko- 
naisuutta varten, hän loi itsensä... Keskellä epätodelli- 
sesti suuntautunutta aikakautta Goethe oli vakaumuk- 
sellinen realisti: hänhän sanoi kyllä kaikelle, mikä vain 
oli hänelle sukua, — hänellä ei ollut suurempaa elämys- 
tä kuin tuo ens realissimum nimeltä Napoleon. Goethe 
suunnitteli vahvan, perusteellisesti sivistyneen, kaikissa 
käytännön asioissa etevän, itseään hallitsevan, itseään 
kunnioittavan ihmisen, joka saa suoda itselleen luon- 
nollisuuden koko määrän ja rikkauden, joka on riittävän 
vahva tähän vapauteen; suvaitsevaisen ihmisen, mutta 
ei heikkoudesta vaan voimasta, koska hän osaa hyödyn- 
tää edukseen senkin, mihin keskivertoluonne sortuisi; 
ihmisen, jolta mitään ei ole enää kielletty, paitsi ehkä 
heikkous, olkoon se sitten nimeltään pahe taikka hyve... 
Tällainen vapautunut henki suhtautuu kaikkeen iloisen 

ja luottavaisen fatalistisesti, uskoen että vain yksittäinen 
voidaan torjua mutta että Kokonaisuudessa kaikki lu- 
nastaa ja myöntää itsensä — hän ei enää sano >ei»... Mutta 
tällainen usko on korkein mahdollinen: olen antanut 
sille Dionysoksen nimen. — 


50 


Voitaisiin sanoa, että tietyssä mielessä 1800-luku on 
myös pyrkinyt kaikkeen siihen, mihin Goethe on pyrki- 
nyt ihmisenä: ymmärryksen ja hyväksymisen univer- 
saalisuuteen, kaiken luoksensa päästämiseen, uhkaroh- 
keaan realismiin, kaiken tosiasiallisen kunnioittamiseen. 
Mistä johtuu, että yhteistulos ei ole Goethe vaan kaaos, 
eksyminen, väsymisen vaisto, joka käytännössä pyrkii 
jatkuvasti takertumaan 1700-lukuun? (- Esimerkiksi tun- 
teiden romantiikkana, altruismina, ylitunteellisuutena, 
maun naismaisuutena, sosialismina politiikassa). Eikö 
1800-luku, ainakin loppuvuosikymmeninään, olekin vain 
vahvistunut, raaistunut 1700-luku, toisin sanoen deka- 
denssi-vuosisata? Niin että Goethe olisi ollut paitsi Sak- 
salle vaan myös koko Euroopalle vain välikohtaus, kaunis 
turhuus? — Mutta suuret ihmiset ymmärretään väärin, 
jos heitä tarkastellaan vain yleisen hyödyn surkeasta pers- 
pektiivistä. Se, ettei heitä voida hyödyntää, kuuluu ken- 
ties sinänsä suuruuteen... 

Goethe on viimeinen saksalainen, jota minä kunnioitan: 
hän olisi kokenut kolme asiaa samalla tavoin kuin minä 

- olemme myös yhtä mieltä rististä»... Usein minulta 
kysytään, miksi yleensä kirjoitan saksaksi: missään mi- 
nua ei lueta huonommin kuin isänmaassa. Mutta kenpä 
viime kädessä tietää, haluanko edes, että minua luetaan 
nyt? — Luoda sellaista, mihin oma aikamme koettelee 
hampaitaan turhaan; pyrkiä muodon ja substanssin puo- 
lesta pienoiseen kuolemattomuuteen — koskaan en ole 
ollut niin kaino, että olisin vaatinut itseltäni vähemmän. 
Aforismi, mietelmä, joiden alalla minä olen ensimmäi- 
nen saksalainen mestari, ovat »ikuisuuden» muotoja; 
minun kunnianhimonani on lausua kymmenessä virk- 
keessä se, minkä muut sanovat kokonaisessa kirjassa, 
- se, mitä muut eivät sano kokonaisessa kirjassa... 

Olen suonut ihmiskunnalle syvällisimmän kirjan, 
mikä sillä on: Zarathustrani. Pian annan sille itsenäisim- 
män teokseni. — 


109 


Mistä minun on kiittäminen 
antiikin kansoja 


1 


Lopuksi sana siitä maailmasta, johon olen hakenut si- 
säänpääsyä, johon olen ehkä löytänyt uuden pääsytien 
-~ antiikin maailmasta. Makuni, joka lienee suvaitsevai- 
sen maun vastakohta, on tässäkin kaukana siitä, että sa- 
noisi kokonaisvaltaisesti kyllä: se ei yleensä mielellään 
sano kyllä, mieluummin ei, mieluiten ei mitään... Tä- 
mä koskee kokonaisia kulttuureja, tämä koskee kirjoja, 
-niin myös paikkakuntia ja seutuja. Pohjimmaltaan vain 
hyvin pieni määrä antiikin kirjoja merkitsee elämässäni 
jotakin; eikä kuuluisimpia ole niiden joukossa. Tyylita- 
juni, joka aisti epigrammin tyylilajiksi, heräsi miltei heti, 
kun jouduin kosketuksiin Sallustiuksen kanssa. En ole 
unohtanut kunnioitetun opettajani Corssenin hämmäs- 
tystä, kun hän joutui antamaan huonoimmalle latinis- 
tilleen parhaan arvosanan, — olin yhdellä iskulla valmis. 
Tiivistä, ankaraa tekstiä, jonka perustana oli mahdolli- 
simman paljon substanssia, kylmä viha »kaunosanoja» 
ja myös »kaunotunteita» kohtaan - siitä tunnistin itseni. 
Aina Zarathustraani asti voidaan minun tyylissäni ha- 
vaita hyvin vakava pyrkimys roomalaiseen esitystapaan, 
aere perennius'iin, mitä tyyliin tulee. - Samoin minun kävi 
kohdatessani ensi kerran Horatiuksen. Tähän mennessä 
en ole ihastunut mihinkään runoilijaan samassa määrin 
kuin alusta alkaen Horatiuksen oodeihin. Eräissä kielissä 
sitä, mikä täällä on saavutettu, ei sovi edes tahtoa. Tämä 
sanojen mosaiikki, jossa jokainen sana virtaa esiin soin- 

tina, paikkana ja käsitteenä oikealle, vasemmalle ja yli 
kokonaisuuden, tämä merkkien minimaalinen laajuus 
ja määrä, tämä siten saavutettu merkkien maksimaali- 
nen voima — tämä kaikki on roomalaista ja jos minua ha- 
lutaan uskoa, ylhäistä par excellence. Koko muu runous 
käy sitävastoin joksikin liian rahvaanomaiseksi ~ pelkäk- 
si tunteiden lörpöttelyksi... 

Kreikkalaisia en voi kiittää mistään yhtä väkevistä vaiku- 
telmista; ja suoraan sanoen he eivät voi merkitä meille 
samaa kuin roomalaiset. Kreikkalaisilta ei opita — heidän 
laatunsa on liian vierasta, se on myös liian juoksevaa 
vaikuttaakseen imperatiivisesti, »klassisesti». Kenetpä 
kreikkalainen olisi koskaan opettanut kirjoittamaan! Ku- 
ka taas olisi siihen oppinut ilman roomalaisia!... Älköön 
esitettäkö vastalauseeksi Platonia. Suhteessa Platoniin 
olen perusteellinen skeptikko enkä ole koskaan pystynyt 
hyväksymään taiteilija Platonin ihailua, jota harraste- 
taan tiedemiespiireissä. Loppujen lopuksi minulla on 
tässä hienostuneimmat antiikin ajan makutuomarit puo- 
lellani. Minusta näyttää, että Platon vispaa kaikki tyyli- 
muodot yhteen, siten hän on eräs ensimmäinen tyylin 
dekadentti: hänellä on omallatunnollaan jotakin saman- 
laista kuin kyynikoilla, jotka keksivät satyra menippean. 
Jotta platoninen dialogi, tämä raivostuttavan omahyväi- 
nen ja lapsellinen dialektiikan laji, voisi viehättää, ei lu- 
kija ole koskaan saanut perehtyä hyviin ranskalaisiin 
kirjailijoihin — kuten Fontenelleen. Platon on pitkästyttä- 
vä. — Lopulta Platoniin kohdistuva epäluuloni ulottuu 
syvälle: minusta hän on niin harhautunut kaikista hel- 
leenin perusvaistoista, niin moralisoitunut, niin esikris- 

tilinen — hän pitää jo käsitettä »hyvä» kaikkein ylimpä- 
nä-, että koko Platon-ilmiöstä käytän kovaa sanaa »kor- 
keampi petos» tai jos sitä on mukavampi kuulla, idea- 
lismi - mieluummin kuin mitään muuta. On saatu mak- 
saa kallis hinta siitä, että tämä ateenalainen kävi koulua 
egyptiläisten luona ( — tai Egyptin juutalaisten?...) Kris- 
tinuskon raskaassa onnettomuudessa Platon on se vide- 
aaliksi» mainittu kaksimielisyys ja houkutus, joka teki 
mahdolliseksi sen, että antiikin jalommat luonteet käsit- 
tivät itsensä väärin ja astuivat sillalle, joka johti ristille»... 
Ja kuinka runsaasti Platonia piileekään vielä käsitteessä 
»kirkko», sen rakenteessa, systeemissä ja käytännössä! 
— Minun virkistykseni, minun mieltymykseni, minun pa- 
rannuskeinoni kaikesta platonisuudesta on aina ollut 
Thukydides. Thukydides ja kenties Machiavellin Ruhti- 
nas ovat minulle läheisimpiä johtuen ehdottomasta tah- 
dosta olla sortumatta petokseen ja nähdä järki todelli- 
suudessa, — ei »järjessä», vielä vähemmän »moraalissa»... 
Tuosta kurjasta kreikkalaisten kaunomaalailusta ihanteek- 
si, jonka keralla »klassisen koulutuksen saanut» nuoru- 
kainen astuu elämään, ei mikään paranna niin perusteel- 
lisesti kuin Thukydides. Häntä on tutkittava rivi riviltä ja 
luettava hänen taka-ajatuksiaan yhtä selvästi kuin hänen 
sanojaan: harvoilla ajattelijoilla on ollut niin runsaasti 
taka-ajatuksia. Hänessä ilmenee täydellisimmin sofisti- 
kulttuuri, toisin sanoen realistikulttuuri: tämä mittaa- 
mattoman arvokas suuntaus sokraattisten koulukuntien 
kaikkialla esiin purkautuvan moraali- ja ihannehuijauk- 
sen keskellä. Kreikkalainen filosofia kreikkalaisen vaiston 
dekadenssina; Thukydides tuon vahvan, ankaran, kovan 
asiallisuuden suurena summana, sen viimeisenä ilme- 
nemänä, mikä oli ollut vanhempien helleenien vaistois- 
sa. Rohkeus todellisuuden edessä erottaa viime kädessä 
toisistaan sellaiset luonteet kuin Thukydideen ja Plato- 
nin: Platon on heikko raukka todellisuuden edessä- niin- 

pä hän pakenee ihanteeseen; Thukydides hallitsee it- 
sensä- siispä hänellä ovat myös asiat hallussaan... 


3 


Sisäinen psykologini varjeli minua vainuamasta kreik- 
kalaisissa »kaunosieluja», »kultaisia keskiteitä» ja muita 
täydellisyyksiä, ihailemasta heidän rauhallisuuttaan suu- 
ruudessa, ihanteellista mielenlaatuaan, korkeaa yksin- 
kertaisuuttaan — tätä »korkeaa yksinkertaisuutta», joka 
on päälle päätteeksi niaiserie allemande. Näin heidän 
väkevimmän vaistonsa, vallantahdon, näin heidän värä- 
jävän tämän vietin kahlitsemattomasta voimasta, — näin 
heidän kaikkien instituutioidensa kasvavan esiin suoja- 
toimista, joiden tarkoituksena oli varjella heitä heidän 
sisäiseltä räjähdysaineeltaan. Valtaisa sisäinen jännite 
purkautui sitten pelottavana ja häikäilemättömänä viha- 
mielisyytenä ulospäin: kaupunkiyhteisöt raatelivat toi- 
siaan, jotta itsekunkin asukkaat saisivat toisiltaan rau- 
han. Voimakkuus oli välttämätöntä: vaara oli lähellä —, se 
vaani kaikkialla. Uljaan notkea ruumiillisuus, hillitön rea- 
lismi ja immoralismi, joka on helleenille ominainen, oli 
välttämättömyys, ei luonto». Se oli vasta seuraus, alusta 
asti sitä ei ollut olemassa. Ja juhlien ja taiteiden tarkoi- 
tus oli vain tuntea itsensä ylemmäksi, osoittautua ylem- 
mäksi: ne ovat välikappaleita itsensä ylistämiseksi, jos- 
kus myös pelottamiseksi... Ja sitten kreikkalaisia arvos- 
tellaan saksalaiseen tapaan heidän filosofiensa perus- 
teella, yritetään löytää sokraattisten koulukuntien poro- 
porvarillisuudesta avain siihen, mikä on pohjimmaltaan 
helleenistä!... Filosofithan ovat kreikkalaisen kulttuurin 
dekadentteja, vastakkaisliike vanhaa, ylhäistä makua vas- 
taan (-agonaalia vaistoa, polis'ta, rodun arvoa, syntype- 

rän arvovaltaa vastaan). Sokraattisia hyveitä saarnattiin 
siksi että kreikkalaiset olivat menettäneet ne: he olivat 
kaikki tyynni herkkiä, pelokkaita, epävakaita, koomikoi- 
ta, ja heillä oli liikaakin syitä sallia saarnata itselleen 
moraalia. Fi niin, että siitä olisi ollut jotakin apua: mut- 
ta suuret sanat ja asenteet sopivat niin hyvin dekaden- 
teille... 


4 


Minä olin ensimmäinen joka, voidakseni ymmärtää van- 
hempaa, vielä runsasta ja jopa ylitsevuotavaa helleenis- 
tä vaistoa, suhtauduin vakavasti tuohon ihmeelliseen il- 
miöön, joka kantaa Dionysoksen nimeä: se voidaan se- 
littää yksinomaan voiman liikamäärän perusteella. Se, 
joka on omistautunut kreikkalaisten tutkimiselle, kuten 
tuo heidän kulttuurinsa syvällisin nykyään elävä tuntija, 
baselilainen Jacob Burckhardt, tiesi heti, että asia oli tär- 
keä: Burckhardt lisäsi teokseensa Die Kultur der Griechen 
oman kappaleen äskenmainitusta ilmiöstä. Tämän vas- 
takohta löytyy saksalaisten filologien miltei hupaisasta 
vaistojen köyhyydestä, kun he joutuvat dionyysisyyden 
läheisyyteen. Varsinkin maineikas Lobeck, joka kirjan 
välissä kuivatun toukan varmuudella ryömi tähän sala- 
peräisten tilojen maailmaan ja uskotteli itselleen olevan- 
sa tieteellinen inhottavasta kevytmielisyydestään ja lap- 
sellisuudestaan huolimatta, — Lobeck on suurta oppinei- 
suutta esittäen antanut ymmärtää, etteivät nämä kaikki 
kuriositeetit oikeastaan merkitse mitään. Kukaties papit 
ovat ilmoittaneet näiden orgioiden osanottajille jotakin 
arvokkaanpuoleista, kuten vaikka että viini ilahduttaa, 
että ihminen voi toisinaan elää hedelmiä syömällä, että 
kasvit alkavat kukkia keväällä ja kuihtuvat syksyllä. Mitä 

tulee tuohon orgiastisten rituaalien, symbolien ja myyt- 
tien outoon rikkauteen, joka kirjaimellisesti rehottaa an- 
tiikin maailmassa, Lobeck saa aiheen ryhtyä vielä hive- 
nen verran henkevämmäksi. »Kreikkalaisilla», hän sanoo 
(Aglaophamus I, 672), »ei ollut muuta tekemistä, joten he 
nauroivat, hyppivät, riehuivat, tai koska ihminen sitäkin 
joskus haluaa, he istuutuivat itkemään ja valittamaan. 
Myöhemmin ilmaantui muita paikalle, ja he yrittivät kek- 
siä jonkin syyn tällaiseen silmiinpistävään käytökseen; 
ja näin syntyi tapojen selitykseksi lukemattomia juhla- 
tarinoita ja myyttejä. Toisaalta uskottiin, että noina juh- 
lapäivinä esiintyvä hulluttelu kuului myös välttämättä 
juhlintaan ja säilytettiin se välttämättömänä osana ju- 
malpalvontaa.» —- Tämä on halveksittavaa höpötystä, eikä 
Lobeckiin voi hetkeäkään suhtautua vakavasti. Aivan 
toisenlainen vaikutus syntyy, kun tutkimme »kreikkalai- 
sen» käsitettä, jonka Winckelmann ja Goethe muodosti- 
vat itselleen ja havaitsemme heidän ideansa yhteenso- 
pimattomaksi sen elementin kanssa, josta dionyysinen 
taide kasvaa esiin — orgiasmin. Epäilemättä Goethe olisi 
sulkenut periaatteellisesti pois kaiken tämänlaatuisen 
kreikkalaisen sielun mahdollisuuksista. Siispä Goethe ei 
ymmärtänyt kreikkalaisia. Sillä vasta dionyysisissä mys- 
teereissä, dionyysisen tilan psykologiassa ilmenee hellee- 
nisen vaiston perustodellisuus — sen »elämäntahto». Mitä 
helleeni takasi itselleen näillä mysteereillä? Ikuisen elä- 
män, elämän ikuisen paluun; menneisyydessä luvatun 
ja pyhitetyn tulevaisuuden; voitokkaan elämänmyön- 
tämisen kuoleman ja muutoksen ylitse; todellisen elä- 
män kokonaisvaltaisena elämän jatkumisena siittämisen, 
seksuaalisuuden salaisuuksien kautta. Siksi kreikkalaisil- 
le sukupuolisymboli oli kunnioitettu vertauskuva itses- 
sään, todellinen syvämerkitys, joka piili koko antiikin 
hurskaudessa. Kaikki siittämisen, raskauden, syntymän 
yksityiskohdat herättivät mitä korkeimpia ja juhlavim- 

pia tunteita. Mysteeriopissa on tuska julistettu pyhäksi: 
»synnytystuskat» pyhittävät kivun yleensä, — kaikki keh- 
keytyminen ja kasvaminen, kaikki mikä takaa tulevaisuu- 
den vaatii tuskaa... Jotta olisi ikuista luomisen iloa, jotta 
elämäntahto myöntäisi itsensä ikuisesti, on pakosta ol- 
tava myös ikuisesti »synnytystuskia»... Tätä kaikkea mer- 
kitsee sana Dionysos; korkeampaa symboliikkaa en tun- 
ne kuin tämän kreikkalaisen, dionyysisen. Siinä on koet- 
tu uskonnollisesti syvimmäksi elämänvaistoksi se, joka 
johtaa elämän tulevaisuuteen, elämän ikuisuuteen - itse 
elämään vievä tie, siittäminen, pyhäksitieksi... Vasta kris- 
tinusko, joka tunsi perinpohjaista kaunaa elämää koh- 
taan, likasi seksuaalisuuden: se heitti sontaa meidän elä- 
mämme alun ja edellytyksen päälle... 


5 


Orgiasmin psykologia ylitsekuohuvana elämän ja voiman 
tunteena, jonka piirissä tuskakin vaikuttaa virkistävästi, 
soi minulle avaimen traagisen tunteen ymmärtämiseen, 
jonka sekä Aristoteles että varsinkin meidän pessimis- 
timme ovat käsittäneet väärin. Tragedia ei pysty todista- 
maan yhtään mitään helleenien pessimismistä Schopen- 
hauerin merkityksessä, vaan se päinvastoin on ratkaiseva 
vastaväite ja todiste samaista pessimismiä vastaan. Elä- 
män myöntämistä sen oudoimmissa ja ankarimmissakin 
ongelmissa, elämäntahtoa, joka uhraa iloisesti korkeim- 
mat tyyppinsä omalle ehtymättömyydelleen — sitä minä 
olen sanonut dionyysiseksi, sen minä keksin sillaksi traa- 
gisen runoilijan psykologiaan. Ei siksi, että päästäisiin 
irti kauhusta ja säälistä, jotta puhdistauduttaisiin vaa- 
rallisesta affektista purkamalla se väkivaltaisesti — kuten 
Aristoteles asian ymmärsi -— : vaan jotta ylitettäisiin kau- 

hu ja sääli ja oltaisiin itse kehkeytymisen ikuinen ilo, 
— ilo joka käsittää myös tuhoamisen ilon... Ja tässä ka- 
joan jälleen kohtaan, josta aikoinani lähdin liikkeelle 
-teokseni Tragedian synty oli minun ensimmäinen kaik- 
kien arvojen uudelleenarviointini: sen kautta asetun jäl- 
leen sille maaperälle, josta tahtoni, kykyni kasvaa esiin — 
minä, filosofi Dionysoksen viimeinen oppilas, — minä, 
ikuisen paluun opettaja... 

Vasara puhuu 


»Miksi niin kova? — lausui keittiöhiili kerran timantille: 
emmekö sitten ole lähisukulaisia?» 

Miksi niin pehmeä? Oi veljeni, näin minä teiltä ky- 
syn: ettekö sitten ole — minun veljiäni? 

Miksi niin pehmeitä, niin taipuvia, niin peräänanta- 
via? Miksi sydämessänne on niin paljon kieltoa, kiistä- 
mistä? Niin vähän kohtaloa katseessanne? 

Ja ellette tahdo olla kohtaloita ja armottomia: miten 
voisitte joskus minun kerallani — voittaa? 

Ja ellei kovuutenne tahdo salamoida, leikata ja viil- 
tää: miten voisitte joskus minun kerallani — luoda? 

Sillä kaikki luovat ovat kovia. Ja autuudelta täytyy teis- 
tä tuntua saadessanne painaa kätenne vuosituhansiin 
kuin vahaan... autuudelta saadessanne kirjoittaa vuosi- 
tuhanten tahtoon kuin metalliin, — metallia kovempina, 
metallia jalompina. Vain täysin kova on kaikkein jaloin. 

Tämän uuden laintaulun, oi veljeni, minä asetan tei- 
dän yllenne: tulkaa koviksi! — — 


Näin puhui Zarathustra, s. 237 [1. painos] 

Epäjumalten hämärä 





Miten vasaralla filosofoidaan 


(Nietzschen kuvaus kirjan synnystä ja rakenteesta teok- 
sesta Ecce Homo) 


1 


Tämä alle 150-sivuinen kirja, sävyltään iloinen ja koh- 
talokas, naurava demoni — , teos, joka syntyi niin lyhy- 
essä ajassa, etten kehtaa mainita päivien lukumäärää, on 
yleisesti ottaen kirjojen joukossa poikkeus: ei ole mitään 
sisällökkäämpää, itsenäisempää, kumoavampaa, ~ häi- 
jympää. Jos halutaan lyhyesti käsitys siitä, miten kaikki 
oli päälaellaan edessäni, sopii aloittaa tästä kirjoitukses- 
ta. Se, mitä nimiösivulla sanotaan epäjumalaksi, on aivan 
yksinkertaisesti sama, mitä tähän asti on sanottu totuu- 
deksi. Epäjumalten hämärä — toisin sanoen: vanhat to- 
tuudet kulkevat kohti loppuaan. 


2 


Sellaista todellisuutta, videaalisuutta» ei ole, mihin tässä 
kirjassa ei olisi kajottu ( — kajottu: mikä varovainen eufe- 
mismi!...) Eikä vain ikuisiin epäjumaliin, vaan kaikkein 
nuorimpiin, siis vanhuudenheikoimpiin. Esimerkiksi »mo- 
derneihin ideoihin». Navakka tuuli puhaltaa puiden lo- 
mitse, ja kaikkialle putoilee hedelmiä — totuuksia. Siinä 
näkyy aivan liian rikkaan syksyn tuhlaus: me kompas- 

tumme totuuksiin, tallomme jopa joitakin kuoliaiksi, — nii- 
täonliikaa... Mutta ne, joita saamme käsiimme, eivät enää 
ole kyseenalaisia, ne ovat ratkaisuja. Vasta minulla on kä- 
dessäni »totuuksien» mittapuu, vasta minä voin ratkais- 
ta. Ikään kuin minussa olisi kasvanut toinen tajunta, kuin 
minussa olisi »tahto» sytyttänyt valon valaisemaan sitä 
viistoa polkua, jota pitkin se on tähän asti kulkenut... Viisto 
polku - sitä sanottiin tieksi »totuuteen»... Kaikki »synkät 
vietit» ovat ohi, juuri hyvä ihminen oli kaikkein vähiten 
tietoinen oikeasta tiestä... Ja vakavasti puhuen, ennen 
minua kukaan ei tuntenut oikeaa tietä, ylöspäin johtavaa: 
vasta minusta lähtien on taas toiveita, tehtäviä, suuntaa- 
antavia kulttuurin teitä- minä olen niiden iloinen airut... 
Juuri siksi olen myös kohtalo. — — 


3 


Välittömästi saatuani valmiiksi yllämainitun teoksen ja 
hukkaamatta päivääkään tartuin valtaisaan Uudelleen- 
arvioinnin /Die Umwerthung aller Werthe; ensimmäinen 
ja ainoa osa tunnetaan paremmin nimellä Antikristus, 
suom. huom.] tehtävään suvereenia ylpeyttä tuntien, jo- 
hon ei mitään voi verrata, joka hetki varmana kuolemat- 
tomuudestani, piirtäen merkki merkiltä kohtalon var- 
muudella vaskitauluihin. Esipuhe syntyi syyskuun kol- 
mantena 1888: kun aamulla sen kirjoitettuani astuin ul- 
koilmaan, löysin edestäni kauneimman päivän, minkä 
ylä-Engadin on koskaan minulle suonut - läpikuultavan, 
värejä hehkuvan, kaikki vastakkaisuudet, kaikki jään ja 
etelän välimuodot sisältävän. — Vasta 20. syyskuuta läh- 
din Sils-Mariasta tulvan viivästyttämänä, ja olin kaikkein 
viimeinen vieras tällä ihanalla paikkakunnalla, jolle kii- 
tollisuuteni tahtoo lahjoittaa kuolemattoman nimen. 

Matkalla sattui kommelluksia ja jouduin jopa hengen- 
vaaraan tulvan peittämässä Comossa, jonne ehdin vasta 
yömyöhällä. 21. päivän iltapäivällä saavuin Torinoon, 
ainoalle järkevälle asuinpaikalleni, jossa tästedes oles- 
kelen. Vuokrasin uudelleen saman asunnon, joka minul- 
la oli ollut keväällä, Via Carlo Alberto 6, III, vastapäätä 
mahtavaa Palazzo Carignanoa, jossa Vittorio Emanuele 
on syntynyt, josta avautuu näköala Piazza Carlo Alber- 
tolle ja sieltä vielä kukkuloille asti. Empimättä ja tuokio- 
takaan tuhlaamatta ryhdyin jälleen työhön: teoksen vii- 
meinen neljännes oli vielä edessäpäin. 30. syyskuuta suuri 
voitto, seitsemäs päivä; jumalan joutilaisuutta Po-joen 
rannalla. Samana päivänä kirjoitin vielä esipuheen Epä- 
jumalten hämärään, jonka painoarkkien korjaaminen 
oli ollut syyskuussa viihdettäni. — Sellaista syksyä en ole 
koskaan kokenut enkä pitänyt mitään vastaavaa edes 
mahdollisena maan päällä, — ikuiseksi ajateltu Claude 
Lorrain, joka päivä samaa rajatonta täydellisyyttä. — 

Jälkilauseen motto 


Tunnistamme itsemme monesta luonnonmaisemasta 
miellyttävää väristystä tuntien; se on kaksoisolento-ilmi- 
öistä kaunein. — Kuinka onnellinen lieneekään se, joka 
kokee tuon juuri täällä, tässä alituisessa lokakuun ilmas- 
sa, tässä veitikkamaisen onnellisessa tuulten leikissä aa- 
musta iltaan, tässä puhtaimmassa kirkkaudessa ja lauh- 
keimmassa viileydessä, koko tämän ylätasangon uhmak- 
kaan vakavassa kumpu-, järvi- ja metsäluonteessa, joka 
on rohkeasti leiriytynyt pelottavan ikilumen viereen, tääl- 
lä, missä Italia ja Suomi ovat solmineet liiton ja jossa näyt- 
tää olevan luonnon kaikkien hopeisten värisävyjen tyys- 
sija: — kuinka onnellinen se, joka voi sanoa: »Luonnossa 
on varmasti paljon suurempaa ja kauniimpaa, mutta tä- 
mä on minulle läheinen ja tuttu, veriheimolainen, vielä- 
pä enemmänkin.» 


E Nietzsche: Inhimillistä, liian inhimillistä II: 
Vaeltaja ja hänen varjonsa $338 (1879) 


Aforismi viittaa Sils-Marian maisemiin, jotka filosofi näki viimei- 
sen kerran kirjoittaessaan Epäjumalten hämärää. 

Jälkilause 


Nietzschen filosofia in nuce 


Vuosi 1888 oli Friedrich Nietzschen tuotteliain. Yksistään 
vuoden jälkipuoliskolla 43-vuotias filosofi kirjoitti usein 
kuumeisella kiireellä noin viisi teosta: Antikristus, Ecce 
Homo, Nietzsche contra Wagner, Tapaus Wagner sekä nyt 
julkaistava Epäjumalten hämärä. Käsikirjoitus valmistui 
Sils-Mariassa syyskuun yhdeksäntenä, ja kirjapaino toi- 
mitti lämpimäiskappaleet marraskuun lopulla. 

Teos oli viimeinen, jonka Nietzsche itse näki painet- 
tuna. Salakavalasti edennyt sairaus luhisti hänet Torinon 
kadulle tammikuun 3. päivänä 1889. Yhdeksäntenä päi- 
vänä Franz Overbeck nouti hänet pois. Virallisen tulkin- 
nan mukaan hänen ainoa myöhempi hengentuotteensa 
oli seuraavan vuoden elokuussa kyhätty tuhruinen kirje- 
lippu sisarelle: 


Hauska kuulla, Lama-kulta, että sinun kirjeesi sinul- 
le, pikku elukkani, voi hyvin — sinua tervehtii sydä- 
mellisesti, cordialement, confrère frere Friedrich Nietz- 
sche 13.8.1890 Naumburg a/Saale (Lama oli Elisabeth 
Nietzschen lempinimi, jota sisarukset olivat lapsuu- 
desta asti käyttäneet.) 


Epäjumalten hämärä tuli aikataulun mukaan kirja- 
kauppoihin keväällä 1889, mutta Antikristus oli vielä pai- 
nokäsikirjoituksen asteella, ja se ilmestyi vasta Fritz Koege- 
lin toimittamissa kootuissa teoksissa 1894-5. Täpärämmin 
kävi Ecce Homon, joka oli jo valtaosaltaan ladottu. Elisa- 
beth Förster-Nietzsche ja Peter Gast pyysivät tekstin pois 

kustantamolta viime tingassa. Jos Ecce Homo olisi ilmes- 
tynyt jo 1889, se olisi epäilemättä aiheuttanut skandaa- 
lin. Kirja sisälsi sivun verran rankinta mahdollista solva- 
usta Nietzschen äitiä ja sisarta kohtaan, eikä edesmen- 
neen Richard Wagnerin avioelämäkään jäänyt rauhaan. 
Äiti ja sisar olettivat polttaneensa tämän liuskan (vaikka 
sisar muuten uskollisesti tallettikin kaikki veljensä kirjoi- 
tukset), mutta sen kopio löytyi 1969 Peter Gastin jäämis- 
töstä. Insel-kustantamo julkaisi Ecce Homon 1908 ja vuo- 
desta 1911 alkaen se on ollut jatkuvasti saatavilla. Ilmei- 
sesti jää ikuiseksi arvoitukseksi, miten 1951 vain englan- 
niksi ilmestynyt My Sister and I (joka yleensä suoralta kä- 
deltä kuitataan väärennökseksi) voi sisältää samansuun- 
taisia viittauksia kuin Eccen hylätyt kohdat. 

Teoksen alkuperäiseksi nimeksi Nietzsche kaavaili 
Psykologin joutilaisuutta (Miissiggang eines Psychologen); 
hän oli juuri saanut valmiiksi Antikristuksen ja koki Ecce 
Homon mukaan eräänlaista seitsemättä päivää ja juma- 
lan joutilaisuutta Po-joen rannalla. Tämä selittää eräät 
muuten oudot viittaukset kirjan esipuheessa. Nietzschen 
ystävä ja uskottu, oikolukija ja sihteeri Peter Gast (Nietz- 
schen antama salanimi; alun perin hän oli musiikkitie- 
teilijä ja säveltäjä Heinrich Köselitz) kirjoitti tällöin filo- 
sofille: » Voi, minä pyydän, jos vain epäpätevä ihminen 
saa pyytää: loistokkaampi, komeampi nimi!» Pyyntö to- 
teutui; Nietzsche itse myönsi uuden nimen olevan »il- 
keys Wagneria kohtaan» (parodia Nibelungin sormus 
-tetralogian viimeisestä oopperasta Jumalten hämärä, 
Götterdämmerung). Alaotsikossa esiintyvä »vasara» ym- 
märretään usein väärin: esipuheessa ilmoitetaan sen 
olevan ääniraudan korvike, jolla koputellaan eri epä- 
jumalia (tähänastisia korkeimpia arvoja) ja kuunnellaan, 
miten onttoja ne ovat. 

Epäjumalten hämärän ensimmäinen painos ilmes- 
tyi siis myyntiin jo 1889, mutta menekki oli yhtä huono 

kuin muillakin Nietzschen teoksilla, joita kutakin oli 
myyty runsaat sata kappaletta. Eräs syy nihkeään vas- 
taanottoon saattoi olla Nietzschen vaeltajanluonne; hä- 
nen useimmat filosofiset teoksensa ovat syntyneet Poh- 
jois-Italian ja Sveitsin rajamailla, eikä saksankielisissä 
maissa ollut tekijästä juuri minkäänlaista mielikuvaa. Toi- 
saalta filosofi itse katsoi, että hänen tekstinsä valikoivat 
lukijansa — eli että hän ei oikeastaan halunnutkaan »kan- 
nattajakuntaa». Kaikki tämä käy yksiin hänen aristokraat- 
tisen radikalisminsa kanssa, jota on joskus nimitetty myös 
anarko-psykologiseksi koulukunnaksi. Muita anarkopsy- 
kologeja ovat olleet Max Stirner (Yksilö ja hänen omansa) 
sekä Dostojevski. 

Toinen painos, josta tämä suomennos on pääosin 
suoritettu (uuden kriittisen laitoksen ohella), ilmestyi 
toukokuussa 1893. Peter Gast oli ryhtynyt yhteistyöhön 
Nietzschen äidin ja kustantaja Naumannin kanssa, ja hä- 
nen tarkoituksenaan oli julkaista laaja sarja teoksia, jois- 
ta tämä kuitenkin jäi viimeiseksi. Elisabeth Förster-Nietz- 
sche palasi nimittäin Paraguaysta, taloudellisen perika- 
don partaalla olevasta Nueva Germania -siirtokunnasta 
ja oli valmiiksi synkkänä: hänen aviomiehensä Bernhard 
Förster oli tehnyt itsemurhan, eikä tietoisuus veljen pa- 
rantumattomasta mielisairaudesta auttanut asiaa. Ensi 
töikseen hän lopetti teossarjan julkaisemisen (Elisabeth 
Gastille: »Kukas teidät nimitti toimittajaksi?) Gast oli kiel- 
tämättä syyllistynyt omavaltaisuuksiin: kappaleeseen 
Aforismeja ja nuolia hän oli laatinut joka lauselmalle ly- 
hyen otsikon, esim. aforismiin »Kaikki totuus on yksin- 
kertaista...» hän lisäsi nimikkeen: »Sigillum veri!» Arthur 
Schopenhauerin mukaan. Tästä käännöksestä nämä lisä- 
ykset on päätetty jättää pois. 

Varsinaiset kootut teokset käynnistyivät Nietzsche- 
arkiston johdolla 1894, ja vuosisadan loppuun toimitta- 
jina olivat lähinnä Fritz Koegel ja Arthur Seidl, myöhem- 

min myös August ja Ernst Horneffer. Vuoden 1900 paik- 
keilla Gast palasi arkiston palvelukseen: vain hän osasi 
lukea Nietzschen myöhäistä käsialaa. Malliesimerkiksi 
sopii Walter Kaufmannin Weimarista saama valokopio, 
jonka hän julkaisi The Will to Power -käännöksessään 
(1967) ja kommentoi, että »tätä on äärimmäisen vaikea 
tulkita» ja arveli, ettei siitä aforismia synny. Kyseessä oli 
kuitenkin Wagnerin musiikkia koskeva täydellinen afo- 
rismi, jonka Gast oli onnistunut tulkitsemaan painoasuun 
jo 1904 (Grossoktav osa 14, myös Baeumlerin valikoimas- 
sa Die Unschuld des Werdens 1931.) Koegel muuten sepit- 
ti niin ikään omiaan koostamalla jäämistöniteisiin sel- 
laisia kirjoja, joita Nietzschen kynästä ei ollut koskaan 
lähtenyt, ja osat 9-12 piti vetää pois kirjakaupoista ja 
korvata Gastin ja Elisabeth Förster-Nietzschen toimitta- 
milla versioilla. Tämän teossarjan toinen painos ilmes- 
tyi suureksi osaksi Krönerin kustantamana, ja suoras- 
taan klassisen maineen on saanut Krönerin taskupainos, 
jonka 1930-1931 uudistetut niteet ovat jatkuvasti myyn- 
nissä. 

Toinen täydellisyyteen pyrkivä laitos oli ns. Musarion- 
Ausgabe 1920-luvulta (toim. Richard Oehler ja Friedrich 
Wiirzbach), mutta sen teksti oli nuoruuden kirjoitelmia 
lukuunottamatta peräisin Grossoktavista. Todella kunni- 
anhimoisen projektin käynnisti Nietzsche-arkisto yhteis- 
työssä miincheniläisen Beckin kustantamon kanssa: ns. 
Historiallis-kriittisen kokonaislaitoksen ensimmäiset vii- 
si nidettä (1934-1940) kattavat ajan vuoteen 1869 asti eli 
eivät sisällä vielä edes Tragedian syntyä. Näiden kirjojen 
ohella ilmestyi neljä nidettä kirjeitä vuoteen 1942 asti. 
Toimittaja toisensa jälkeen sai kutsun asepalvelukseen, ja 
kuoliniskuna tälle suurisuuntaiselle projektille voidaan 
pitää sitä, kun sarjan päätoimittaja Karl Schlechta antoi 
musiikkitieteilijä Gustav Lenzewskille tehtäväksi toimit- 
taa Nietzschen jälkeenjääneet sävellykset. Kahden paksun 

kirjan verran kaiverrusoriginaaleja ja muutama alkupe- 
räiskäsikirjoituskin lähetettiin Leipzigiin Schottin nuotti- 
painoon — ja vuonna 1945 kaikki tuhoutuivat liittoutu- 
neiden pommituksessa. 

Käsikirjoitukset olivat nyt tavoittamattomissa, ja 
Schlechta julkaisi »suppeat kootut» 1956 lähinnä painet- 
tujen lähteiden nojalla; jälkeenjääneiden muistiinpano- 
jen osalta hän julkaisi vain Vallantahto-koosteeseen 
kuuluvat aforismit vanhassa Hans-Joachim Metten laati- 
massa arkistojärjestyksessä. (Tästä versiosta Walter Kauf- 
mannilla riitti irvailemista; mutta nyt kun vertailu on mah- 
dollista, Schlechtan tekstin yhtäpitävyys kriittisen laitok- 
sen kanssa on ällistyttävä.) 

Puolittain sattumalta käynnistyi 1960-luvun taittees- 
sa tapahtumasarja, jonka seurauksena italialaiset Giorgio 
Colli ja Mazzino Montinari kääntyivät Weimarin Goethe- 
Schiller -arkiston puoleen, ja silloisessa DDR:ssä sijain- 
neen laitoksen johtaja Karl-Heinz Hahn osoitti uskoma- 
tonta ystävällisyyttä ja tarjosi käsikirjoitukset vapaasti 
käytettäviksi. Ensimmäinen nide Kriittistä kokonaispai- 
nosta ilmestyi Berliinissä 1967, noin 30 nidettä julkais- 
tiin ennen Collin ja Montinarin kuolemaa, eikä sarja ole 
vieläkään valmis nuoruudenteosten osalta. Pehmeäkan- 
tisessa »Studienausgabessa» kirjallisen jäämistön osuus 
on yli puolet tekstistä, ja vasta nyt tuo ns. Nachlass avau- 
tuu koko monumentaalisuudessaan. Vuonna 1976 Curt 
Paul Janz toteutti kesken jääneen nuottiprojektinkin: 
Sveitsin musiikkitieteellinen seura ja Bärenreiter-kustan- 
tamo julkaisivat Nietzschen harvinaista lahjakkuutta to- 
distavat sävellykset. 

Tässä yhteydessä lienee syytä selventää eräitä seik- 
koja, joita on viime aikoina esitetty Nietzschen »hirviö- 
mäisestä» sisaresta. Ilman Elisabethia noin 5000 paino- 
sivua käsittävä jäämistö olisi luultavasti tuhoutunut. 
Nietzschen äiti Franziska piti kyllä sairaasta pojastaan 

esimerkillistä huolta, mutta hän oli silti pastorin leski ja 
hurskas uskovainen. Ei ole luultavaa, että hän olisi säilyt- 
tänyt ainakaan koko jäämistöä. Elisabeth tiesi mitä teki, 
kun hän siirsi omistusoikeuden kokonaan itselleen 1896. 
Jo vuosia aikaisemmin filosofi oli itse harkinnut vakavas- 
ti eräiden muistiinpanovihkojensa hävittämistä, mutta 
Elisabethin onnistui pelastaa ne. 

Mitä tulee Elisabethin »väärennöksiin», on kyllä tot- 
ta, että Karl Schlechta kiinnitti jo 1934 huomiota siihen, 
että arkiston hallussa ei ollut kaikkien kirjeiden originaa- 
leja vaan ainoastaan käsin kirjoitetut kopiot (Urabschrift). 
Kun hän pyysi Elisabethilta alkuperäiskappaleita, hänelle 
osoitettiin varsin tylysti ovea. Niinpä hän päätti keskittyä 
riidattomiin teksteihin, ja sisaren kuoltua 1935 kirjeet 
olivat viimein tutkittavissa. Elisabeth oli hankkinut itsel- 
leen aiheettoman huonon omantunnon retusoimalla ar- 
violta kymmenen kirjeen vastaanottajatiedot; lähinnä 
äidille osoitettuja kirjeitä oli peukaloitu ja vaihdettu tilal- 
le vastaanottajaksi Elisabeth. Tarkoitus lienee ollut antaa 
käsitys, että sisarusten välit olivat aina mitä parhaimmat. 
Itse teksteihin ei ollut kajottu, filosofisesta jäämistöstä 
puhumattakaan. Nietzschen sisaren »rötökset» ovat hä- 
viävän pieniä hänen ansioihinsa verrattuina. 

Eräissä yhteyksissä Nietzsche itse kehotti aloittamaan 
teostensa lukemisen juuri Epäjumalten hämärästä se- 
littäen, että se sisälsi hänen filosofiansa pähkinänkuo- 
ressa. Näin onkin asianlaita; Alfred Baeumlerin mukaan 
Nietzschen myöhäisfilosofiaa on mahdoton ymmärtää 
ilman tätä teosta; ja hänen mukaansa se muodostaa li- 
säksi johdatuksen Antikristukseen. Nämä kaksi kirjaa 
ovatkin samantapaisia sillä erotuksella, että Antikristus 
keskittyy yhteen ongelmaan, papilliseen luonteeseen 
sekä kristinuskon kehitykseen, kun taas Epäjumalten hä- 
märä koputtelee psykologin vasarallaan valtavaa määrää 
filosofisia kysymyksiä. Nietzsche julkaisi ylipäätään niu- 

kasti käsityksiään tieto-opista, ontologiasta ym. vastaa- 
vasta, mutta Epäjumalten hämärä on tässä suhteessa 
poikkeus. 
` Teos noudattaa varsin erikoislaatuista symmetriaa. 
Alun perin esipuheeksi oli aiottu kappale Mitä saksalai- 
silta puuttuu, mutta sen tilalle tuli vain lyhyt johdanto. 

Luultavaa on, että Aforismeja ja nuolia -kappale on 
kooste Nietzschen aiemmin sepittämistä mietelmistä. 
Viimeinen aforismi toistuu Antikristuksen ensimmäises- 
sä numerossa. Varsinkin nämä lyhyet toteamukset sisäl- 
tävät runsaasti vihjauksia saksalaisiin lauluihin ja sanan- 
parsiin, ja tältä osin viittaamme selityksiin. 

Ensimmäinen varsinainen pääkappale käsittelee 
Nietzschen ominta aluetta, kreikkalaisuutta; samaan tee- 
maan kirja myös päättyy. Tällä alalla hän oli aikansa joh- 
tavia asiantuntijoita. Jo niin sanottu jäähyväiskirjoitus, 
60-sivuinen latinankielinen essee, jonka hän laati lähti- 
essään Schulpfortan sisäoppilaitoksesta 1864, käsitteli 
kreikkalaista elegikkoa Theognis Megaralaista. Tämä tut- 
kielma on säilynyt, ja se sisältää paljon muutakin kuin 
ulkoa opittua tietoa. Jo 19-vuotiaana Nietzsche oivalsi 
Theogniin aristokraattisen olemuksen vastakohdaksi kan- 
san »plebeijisyydelle». Hänen kenties tunnetuin filologi- 
nen kirjoituksensa ilmestyi useassa osassa Rheinisches 
Museum -lehdessä nimellä Diogenes Laertioksen lähteet, 
ja antiikin filosofeja tutkittaessa se on edelleen ohittama- 
ton perusteos. Hänet nimitettiin Baselin yliopiston klas- 
sisen filologian professoriksi, vaikka hän ei ollut väitellyt 
tohtoriksi; tämä oli rikkoa hänen välinsä mm. orientalisti 
Paul Deussenin kanssa. Myöhemmin hänet vihittiin kun- 
niatohtoriksi lähinnä juuri Laertios-tutkielman perus- 
teella. 

Jo filosofisessa esikoisessaan Tragedian synty musii- 
kin hengessä (1872) hän esitti useita ennenkuulumat- 
tomia havaintoja kreikkalaisesta kulttuurista; harva oli 

ymmärtänyt Platonia rappioilmiöksi. Samaten hän oli 
kenties ensimmäinen, joka romutti idealisoidun kuvan 
kreikkalaisesta yhteiskunnasta ja liitti siihen välttämät- 
tömänä ainesosana julmuuden. Kirjan lopussa vanha 
ateenalainen huomauttaakin: »...kuinka paljon tämä kan- 
sa onkaan saanut kärsiä saavuttaakseen tällaisen kaune- 
uden!» 

Seuraavat kappaleet sisältävät perinteisen filosofian 
kritiikkiä. Nietzschen varsinainen lempiaihe eli moraali 
on selkeästi mukana, mutta nyt hän käsittelee myös pe- 
rinteisiä filosofisia ongelmia, muiden muassa tahdonva- 
pautta ja kosmista kokonaisnäkemystä. Kappaleet Moraali 
luonnonvastaisuutena, Neljä suurta erehdystä sekä Ihmis- 
kunnan parantajat muodostavat parhaan mahdollisen 
johdatuksen hänen Antikristukseensa. 

Nietzsche on vastakohtien ja ristiriitaisuuksien filo- 
sofi. Kirjan alkupuolella hän ilmoittaa sanovansa kyllä 
kaikelle, loppupuolella taasen hän sanoo makunsa olevan 
lähinnä suvaitsematon. Ensisijainen avain tällaisten nä- 
ennäisten ristiriitojen ymmärtämiseen on antiteesin ja 
antipodisuuden käsite. Juuri Epäjumalten hämärää on 
pidetty rankasti saksalaisvastaisena teoksena eikä aivan 
syyttä. Kuitenkin, kuten Alfred Baeumler toteaa, hänen 
lopullisena tarkoituksenaan oli saksalaisten henkinen kas- 
vattaminen — Nietzschen kritiikki on yleensä aina laadul- 
taan rakentavaa. Lisäksi häntä voidaan pitää eräänlaise- 
na lateraalisen ajattelun edelläkävijänä: hän esittää usei- 
ta eri näkökantoja, jotka saattavat olla keskenään täysin 
sovittamattomia, ja antaa lukijan itsensä pohtia, miksi 
näin voisi ajatella tai miksi näin EI voisi ajatella. 

Välirikko Wagnerin kanssa johtui useistakin syistä, 
mutta luultavasti lopullisen iskun antoi Wagner itse, joka 
esitti Nietzschen lääkärille, että tämän migreeni saattoi 
johtua liiallisesta masturboinnista. Tavalla tai toisella louk- 
kaus kantautui asianomaisen itsensä korviin. Virallisem- 

pia syitä oli muun muassa Wagnerin kallistuminen kris- 
tillisiin aiheisiin teksteissään (»Heldenthum und Chris- 
tenthum»!) ja sävellyksissään; ja Nietzschen mielestä 
etenkin Parsifal oli puhdasta ultramontanismia, paavil- 
lisuutta valepuvussa. 

Streifziige eines Unzeitgemässen, Aikaansa sopeutu- 
mattoman vaelluksia, on kirjan laajin osa ja muodostaa 
noin puolet sen pituudesta. Der Unzeitgemässe on eräs 
Nietzschen perustermi; hänen varhaisempiin teoksiinsa 
kuuluu neliosainen Unzeitgemässe Betrachtungen; nimi 
on käännetty englanniksi mm. Unmodern Observations 
tai Thoughts out of Season. Streifzug tarkoittaa lähinnä 
retkeä (kuten partiolaisten), ja se puolestaan on käännet- 
ty eri kielille nimillä expeditions, skirmishes (Kaufmann, 
kukapa muu), divagation (ransk.) ja nabjegi (ven.) (Pie- 
tarilainen Suvorin julkaisi Polilovin käännöksen »Sumer- 
ki idolov» jo 1906; 1993 painetun Snezhinskajan version 
nimeksi tuli »Sumerki kumirov».) 

Kappale käsittää 51 eripituista numeroa Senecasta 
Goetheen. Joukossa on muutamia mietelmiä, jotka ny- 
kyään tulkittaisiin vähintäänkin »poliittiseksi väärinajat- 
teluksi». On vain pidettävä mielessä se, että tuohon ai- 
kaan näitä aiheita käsitteli joka toinen filosofi, ja Nietz- 
sche pyrki tietoisesti ärsyttämään. Kirja oli »suuri sodan- 
julistus», mikä viittasi siihen, että hän odotti vilkasta po- 
lemiikkia, joka valitettavasti jäi toteutumatta. Aristo- 
kraattisen radikalismin ääri-ilmaukset tuovat mieleen 
Zarathustran suulla lausutun huomautuksen: »Minä ra- 
kastan ihmisiä». Siis jälleen kerran tapaamme Nietzschen 
kasvattajan roolissaan. 

Teos päättyy symmetrisesti kuten alkoikin, antiikin 
ihailuun. Ei kuitenkaan vailla kritiikkiä; tuskin missään 
julkaistussa kirjassaan Nietzsche näin selvästi ilmoittaa 
pitävänsä roomalaisia tärkeämpinä esikuvina kuin kreik- 
kalaisia. 

Numeron 36 jälkeen on lisätty samaa aihetta täyden- 
tävää jäämistöaineistoa. Ensimmäinen katkelma on Epä- 
jumalten hämärään aiottu sivu, jonka Nietzsche veti vii- 
me hetkessä pois oikovedoksesta. Kaksi muuta ovat pe- 
räisin hänen muistivihkoistaan, ja etenkin jälkimmäinen 
pohdiskelee roomalaisten ja kreikkalaisten välistä suh- 
detta samaan tapaan kuin Epäjumalten hämärän viimei- 
nen kappale. 

Kirja päättyy nimellä Vasara puhuu julkaistuun sitaat- 
tiin teoksesta Näin puhui Zarathustra. Mainittakoon, että 
Nietzsche ajatteli jatkuvasti Zarathustraa vain kolmiosai- 
sena ja eräässä vaiheessa hän jopa pyrki keräämään ta- 
kaisin jakamansa neljännet osat, joita oli yhteensäkin 
painettu vain 40 kappaletta. Hän nimittäin katsoi, ettei 
neljännen osan aika ollut vielä tullut. Ensi kerran se il- 
mestyi Gastin toimittamassa laitoksessa 1891. 

Kaiken kaikkiaan Epäjumalten hämärä on kaleido- 
skooppi, joka suo ainutlaatuisen katsauksen Nietzschen 
myöhäisfilosofiaan. Hän oli itse sitä mieltä, että hänen 
sävellyksensä täydensivät tekstiä, joka »jää aina vajavai- 
seksi, kuten sanojen tapana on» (kirjeluonnos kapellimes- 
tari Felix Mottlille). Teoksesta kuultaa Ermanarich-sin- 
fonian sankarillisen synkeä tunnelma sekä Uudenvuo- 
denyön demonisesti viuhuva viulu, joka ennakoi Shosta- 
kovitshia, ja kaikki seestyy viimein juhlavasti astelevaksi 
Hymniksi elämälle. Suotta ei Nietzsche säveltänyt juuri 
ystävättärensä Lou Salomen runoa, sillä helsinkiläiskau- 
nottaren ajatusmaailma oli hyvin lähellä hänen omaansa: 


Gewifs, so liebt ein Freund den Freund, 
wie ich dich liebe, räthselvolles Leben! 

Ob ich gejauchzt in dir, geweint, ob du mir Leid, 
ob du mir Lust gegeben, 

ich liebe dich mit deinem Gliick und Harme, 
und wenn du mich vernichten mußt, 

entreifse ich mich schmerzvoll deinem Arme, 
wie Freund sich reift von Freundes Brust. 
Mit ganzer Kraft umfass' ich dich. 
Laf deine Flamme meinen Geist entziinden 
und in der Gluth des Kampfes, 
mich die Räthsellösung deines Wesens finden! 
Jahrtausende zu denken und zu leben 
wirf deinen Inhalt voll hinein! 
Hast du kein Glück mehr übrig mir zu geben, 
wohlan! noch hast du deine Pein... 


[Proosakäännös: 

Niin varmasti ystävä rakastaa ystävää kuin minä si- 
nua, arvoituksellinen elämä! Jos olenkin vuoksesi valitta- 
nut ja itkenyt, jos olet minulle kärsimystä tahi iloa suo- 
nut, rakastan sinua, onneasi ja murhettasi, ja kun joudut 
minut tuhoamaan, riuhtaisen itseni yhtä tuskaisesti kä- 
destäsi, kuin ystävä itsensä ystävän rinnalta riuhtaisee. 
Kaikin voimin syleilen sinua. Sytyttäköön liekkisi henke- 
ni ja taistelun tuoksinassa auttakoon se minua löytämään 
ratkaisun olemuksesi arvoitukseen. Vuosituhanten ajat- 
telua ja elämää varten paljasta koko sisältösi. Ellei sinulla 
enää riitä minulle onnea annettavaksi, niin olkoon! On- 
han sinulla vielä tuskasi...] 


Markku Saarinen 

Selityksiä 


Aere perennius: vaskea ikuisempi (Horatius HI, 30, 1). 
Agon: kamppailu, ottelu; agonaalinen: kamppailu-, taistelu-. 


Ajattelijoiden kansa: Saksalaisia nimitti runoilijoiden ja ajatteli- 
joiden kansaksi ensi kerran Karl Musäus kansansatukoko- 
elmassaan 1782. 


Amor intellectualis dei: älyllinen rakkaus jumalaan. 
Antecedentia: edeltävät, edeltäjät. 


Arjalainen: Intialaisten ja iranilaisten nimitys itsestään; sanskr. 
ärya, ir. airya jalosyntyinen, alun perin sana lienee mer- 
kinnyt toveria tai ystävää; vrt. toisaalta Nietzschen kirje 
johtavalle antisemiitille Th. Fritschille: »...se, että kiusalli- 
set diletantit puuttuvat keskusteluun ihmisten ja rotujen 
arvosta, vetoavat >auktoriteetteihim, joita jokainen valis- 
tunut henki halveksii kylmästi... että he alituiseen mielet- 
tömästi vääristävät ja puolustelevat epämääräisiä käsitteitä 
»germaaninen,, »seemiläinen,, »arjalainen,, kristillinen ja 
saksalainen — siihen kaikkeen voisin pitemmän päälle 
suuttua tosissani... Jalopuksi, miltä arvelette minusta tun- 
tuvan, kun antisemiitti lausuu nimen Zarathustra?» Nietz- 
schen viha kaikkinaisia kuppikuntia kohtaan oli rajaton. 


Aut liberi aut libri: joko lapsia tai kirjoja. 
Bon sens: terve järki. 

Cant: (engl.) tekopyhyys 

Causa sui: oman itsensä syy. 


Cornaro: Lodovico Cornaro, venetsialainen ylimys: Discorsi della 
vita sobria 1558. 


Crede experto: Usko asiantuntijaa. 


Daimonion: hyvä tai paha henki; ks. Platon: Sokrateen puolustus- 
puhe 31d. 


De rigueur: ehdoton, välttämätön. 


Dionysos, Ariadne...: Repliikki liittynee Nietzschen suunnittele- 
maan näytelmään Naxos, mutta ei sisälly säilyneisiin 
luonnoksiin. 

Dostojevski: Nietzsche luki ranskaksi ainakin teokset Muistelmia 
kuolleesta talosta ja Kellariloukko. Karamazovin veljeksis- 
tähän lienee nähnyt näyttämösovituksen. 


Ecce homo: Pilatus: »Katso ihmistä!» (Joh. 19:5); voidaan myös 
kääntää »Katsokaa, millainen ihminen! Kas tässä teille ih- 
minen!» (Kr. Ide, ho anthröpos!) Nietzsche antoi omaelä- 
mäkerralliselle kuvaukselleen saman nimen; osaksi juuri 
»rienaavam otsikon vuoksi teos uskallettiin julkaista vasta 
1908, kootuissa teoksissa 1911. 


Ens realissimum: todellisin olio (skolastisessa metafysiikassa ju- 
mala). 


Etsi nollia: Vaikute saatu Goncourtien päiväkirjasta: »He etsivät 
nollaa arvonsa kymmenkertaistamiseksi.» 


Evangile des humbles: vähäpätöisten, nöyrien evankeliumi. 
Galanterie: seurapiirikohteliaisuus, liehittely. 


Goethe ja Schiller: He olivat ystäviä jälkimmäisen kuolemaan 
asti. Nietzsche kenties vastustaa Schillerin pyrkimystä en- 
naltamäärättyyn ihanteeseen (lähinnä teoksessa »Naiivis- 
ta ja sentimentaalisesta runoudesta»). Eduard von Hart- 
mann oli Schopenhauerin tapaan pessimisti, mutta yrit- 
tää nähdä historian kulussa lainmukaisuuden toisin kuin 
Nietzsche. 


Goethe ja risti: Viittaa Venetsialaisepigrammiin n:o 66, jossa Goet- 
he ilmoittaa inhoavansa neljää asiaa: tupakansavua, lutei- 
ta, valkosipulia ja ristiä. 


Goncourt-veljekset: »...myönnän, että luen mieluummin Hugoa 
kuin Homerosta.» 


Heenokin kirja: Noin 200-luvulta peräisin oleva heprealainen apo- 
kryfi, joka on säilynyt etiopian ja slavonin kielellä. Nietz- 
sche luki Renanin Jeesuksen elämästä kohdan: »Heenokin 
kirja sisältää vielä väkevämpiä kirouksia kuin evankeliu- 
mit maallisuutta, rikkaita ja mahtavia vastaan.» 

Helootit: Doorilaisten alistama Kreikan vanha kantaväestö; varsin- 
kin Spartassa orjina. 


Hengen aristokratismi: Tässä tarkoittaa Renanin käsitettä; mutta 
jälkeenjääneissä muistiinpanoissa (Wille zur Macht 942): 
»On vain synnynnäistä, veren aatelia (...) Missä puhutaan 
>hengen aristokraateista», ei yleensä puutu syitä salata jo- 
takin; se on tunnetusti kunnianhimoisten juutalaisten lem- 

pisanonta. Henki nimittäin ei yksin aateloi; vaan tarvitaan 
ensin jotakin, mikä aateloi hengen. Mitä sitten tarvitaan? 
Verta.» 


Horrendum pudendum: hirvittävä hävettävä, myös hirvittävä häpy. 


Täti-naisellinen: Ewig-Weiblich... Goethen Faust II:n lopussa ole- 
va Chorus Mysticus. 


Il est indigne...: Ei ole suurten sydänten arvoista levitellä koke- 
maansa sisäistä rauhattomuutta. 


Il faut tuer les passions: Kiihkeät tunteet on tapettava. 


Imitatio Christi: oik. De Imitatione Christi (Kristuksen seuraami- 
sesta), kirj. Tuomas Kempiläinen 1420-luvulla. 

Imperatiivi: Viitataan lähinnä Kantin kategoriseen imperatiiviin: 
» Toimi niin, että sinun menettelytapasi kelpaisi aina myös 
yleiseksi laiksi.» 


LUimpressionisme moral: moraalinen alttius. 


In impuris naturalibus: Epäpuhtaassa luonnollisuudessa. Muun- 
nos Tuomas Akvinolaisen ilmauksesta vin puris naturali- 
bus». 


In infinitum: äärettömiin. (Tav. ad infinitum). 

In politicis: poliittisissa asioissa. 

In psychologicis: psykologiaan liittyvissä asioissa. 
In rebus tacticis: taktisissa asioissa. 


Incipit Zarathustra: Zarathustra (Z:n aikakausi) alkaa. Nietzsche 
käyttää runsaasti keskipäivään liittyviä vertauksia: »suuri 
keskipäivä» on olotila nykyisen ihmisen ja yli-ihmisen 
välillä. 

Increscunt animi...: vKasvavat sielut, varttuvi haavasta kunto» 
(Furius Antias, roomalainen annalisti 100-1. eKr.; säilynyt 
Aulus Gelliuksen teoksessa Attikan öitä [18. 11. 4.)) 


Intelligiibeli luonne: Kantin mukaan subjektilla on luonne eli syy- 
suhdelaki, joka jakautuu empiiriseen luonteeseen (osoit- 
taa subjektin ilmiönä luonnonlakien mukaisesti) ja intel- 
ligiibeliin luonteeseen (ajallisesti riippumaton tekojen ai- 
heuttaja). Kant yrittää täten yhdistää vapauden ja luon- 
non eli todistaa ihmisen kyvyn siveellisiin tekoihin. Nietz- 
sche oli eri mieltä... 

Je me verrai...:»Katson itseäni, luen itseäni, hurmioidun ja sanon: 
>Onko mahdollista, että minä olen ollut noin henkevä?» 


Jo kahdeksantoista vuoden ajan: Saksan valtakunta perustettiin 
1871. 


Joutilaisuus...: Teoksen työnimi oli Psykologin joutilaisuutta 
(Missiggang eines Psychologen); Peter Gastin kirje 27.9.88: 
» Voi, minä pyydän, jos vain epäpätevä ihminen saa pyy- 
tää: komeampi, loistokkaampi nimi!» Nietzsche suostuu 
vastauksessaan ja sanoo uuden nimen olevan vilkeys Wag- 
neria kohtaan» (joka oli säveltänyt oopperan Götterdäm- 
merung (Jumalhämärä, Jumaltentuho). 


Joutilaisuus II: Psykologin joutilaisuus -nimi selittyy sillä, että 
Nietzsche oli juuri saanut valmiiksi Antikristuksen, jonka 
oli määrä aloittaa teossarja Kaikkien arvojen uudelleenar- 
viointi; nide jäi kuitenkin ainoaksi. Filosofi koki niin voi- 
makasta täyttymyksen tunnetta, että Ecce Homossaan hän 
toteaa olotilakseen: »Seitsemäs päivä, jumalan joutilai- 
suutta Po-joen rantamilla.» 


Jumalakin lauleskelee: Ernst Moritz Arndtin laulu »Des Deutschen 
Vaterland»: »Soweit die deutsche Zunge klingt und Gott im 
Himmel Lieder singt»; Nietzsche tulkitsi Gott-sanan vit- 
sikkäästi nominatiiviksi datiivin asemesta. 


Kaikki totuus on yksinkertaista: vrt. Schopenhauer: »Simplex si- 
gillum veri.» Tämän aforismin otsikoksi Peter Gast rustasi 
1893 omavaltaisesti »Sigillum veri!» 


Kaikkien aikojen viisaimmat: vrt. Goethe, Kophtisches Lied. 
Kasuistiikka: hiustenhalkominen, sanakikkailu. 


Kaunotyyli: Winckelmannin nimitys eräälle Kreikan taiteen kau- 
delle. 


Käenpiian notkeus: Muinaisessa Kreikassa havaittiin tämän lin- 
nun kaulan notkeus ja uskottiin sillä olevan taikavoimia. 


Königsbergiläinen: Immanuel Kantin kotikaupunki oli Königsberg 
(nykyinen Kaliningrad), jossa hän vietti käytännöllisesti 
koko ikänsä. 


Uart pour lart: Taidetta taiteen vuoksi. Esiintynyt Victor Cousinil- 
la ja Théophile Gautierilla; sitten muodostui oikeaksi muo- 
tisanonnaksi. 


La noblesse: jalous, ylevyys. 

La science: tiede. 


LaTrappe: Ranskalaisen sistersiläisluostarin nimi; tästä sana trap- 
pistimunkki. Trappistit noudattavat ehdotonta vaikene- 
mista, kasvisruokavaliota yms. 


Lactea ubertas: maidon runsaus. 


Laisser aller: »Antaa mennä», 1800-luvun liberaalin talouspolitii- 
kan asioihin puuttumattomuus. 


Libertin: vapaahenkinen, vapaa-ajattelija, vapaamielinen. 
Libertinage: vapaamielisyys, hillittömyys. 


Liszt ja Sorminäppäryyden...: Die Schule der Geläufigkeit on Karl 
Czernyn kuuluisa etydikokoelma, jota itse Lisztkin aikoi- 
naan soitti. 


Manun lait: Mänava dharmashästra eli Manusmrti, 2685 anus- 
tubh-runomittaista sutraa käsittävä muinaisintialainen 
lakikokoelma n. 200-100-luvulta eKr.; Nietzschen käyttä- 
mä versio: Louis Jacolliot, Les législateurs religieux. Manou- 
Moise-Mahomet. Hänen opiskelutoverinsa Paul Deussen 
tiettävästi käänsi hänelle eräitä tekstejä suoraan sanskri- 
tista. 


Monstrum in fronte...: Hirviö kasvoiltaan, hirviö hengeltään. 


Motiivi: Nietzsche tekee erotuksen motiivin, syyn, kiihokkeen ja 
perusteen välillä; taustalla Schopenhauerin teos Riittävän 
perusteen lauselman nelinkertaisesta juuresta. 


Ne heidän olkohon.!...: Viimeinen rivi Lutherin virrestä »Jumala 
ompi linnamme». Nietzsche tarkoittaa kuitenkin Saksan 
valtakuntaa. 


Oliona itsessään ja ilmiönä: Jälleen viittaus Kantin käsitteisiin 
Dingan sichja Phänomen (kr. noumenon/phainomenon); 
virkamieheen sovellettuna tarkoittaisi tavoittamattomaan 
virkamiesihanteeseen pyrkimistä. 


On ihmeen kaunis kuva tää: Taminon aaria Mozartin »Taikahui- 
lusta»; kyseessä on yön kuningattaren tytärtä Paminaa esit- 
tävä medaljonki tai vastaava. 


On ne peut penser...: Ihminen voi ajatella ja kirjoittaa vain istual- 
taan. 


Orgiasmi: ekstaattinen hillittömyys keinona tavoittaa jumalallinen 
todellisuus. 

Pahoilla ihmisillä ei ole lauluja: »Böse Menschen haben keine Lie- 
der», sananparreksi muodostunut katkelma J. G. Seumen 
runosta »Die Gesänge». 


Panem et Circen: Juvenaliksen satiirissa [10, 81] esiintyy lentäväk- 
si lauseeksi muodostunut Panem et circenses, leipää ja sir- 
kushuveja,. Nietzsche sanoo kuitenkin Circen, joka on 
latinaistunut akkusatiivimuoto nimestä Kirke. Kirkehän 
muistetaan ennen kaikkea Odysseuksen kiusanhenkenä. 


Partie honteuse: häpeällinen osa; myös sukupuolielin. 
Petits faits: pikkuseikkoja. 


Port-Royal: Ranskalainen sistersiläisluostari; yleistyi tarkoittamaan 
kokonaista jansenistista, jesuiittoja vastustavaa koulukun- 
taa; tärkein edustaja ehkä Pascal. 


Proprium: ominaislaatu. 


Pulchrum est paucorum hominum: Kaunis kuuluu harvoille (Ho- 
ratius, satiiri [I, 9.44.]) 


Puhdas hullu, hulluus: Richard Wagnerin Parsifalissa käyttämä 
käsite, joka tarkoittaa alun perin yksinkertaista puhdassy- 
dämistä; Nietzsche sai oopperan libretton Wagnerilta ja to- 
tesi sen sisältävän liikaa verta». Tässä yhteydessä hän tul- 
kitsee sanat »der reine Thor» sananmukaisesti. 


Pur, vert: puhdas, vihreä (raaka). 


Rappio: Nietzsche käyttää varsin harvoin saksalaista sanaa Verfall; 
tavallisimmin hän kirjoittaa décadence ~ siis poikkeuksetta 
ranskalaisessa kirjoitusasussa. 


Reineke Fuchs: Viittaa Goethen samannimiseen runocepokseen 
1794, jossa kavala kettu puolustelee itseään dialektisesti 
eläinten oikeudenkäynnissä. 


Ruskeaverikkö: David Straussin jälkeenjääneistä runoista (julk. 
Zeller, nide 12). Runo on todella oodi oluelle. 


Sand, George: Goncourtien päiväkirjasta: »Rouva Sand, märehti- 
vä sfinksi, Apis-lehmän. 


Säckingenin moraali...: Muunnos Joseph Viktor von Scheffelin 
runoelmasta Der Trompeter von Säckingen; viittaa ehkä 
myös Nesslerin samanaiheiseen oopperaan. 


Sokrateen rumuudesta: Cicero, Tusculan. IV 37, 80. 

Sub specie aeterni: ikuisuuden näkökannalta. 


Takaoven filosofia: Toinen, joka arvosteli Kantia samasta syystä, 
oli Ernst Haeckel, joka erotti toisistaan Kant ykkösen ja 
Kant kakkosen. Ykkönen oli Puhtaan järjen kritiikin kir- 
joittaja, joka antinomioillaan osoitti, ettei jumalan ole- 
massaoloa voi todistaa; kakkonen kirjoitti Käytännöllisen 
järjen kritiikin, joka piti jumalaa »välttämättömänä olen- 
tona». 


Tamquam re bene gesta: kuin hyvin onnistuneesta tilaisuudesta. 


Ut desint vires, tamen...: Vaikka puuttuvat voimat, on himo kii- 
tettävä. Alun perin Ovidiuksella (Fx Ponto HI 4, 79) on 
>voluntas:»=tahto. 


Vapaat henget: Nietzschellä sana tarkoittaa toisinaan vain vapaa- 
ajattelijoita, ateisteja, myös nihilistejä, skeptikoita jne. 
(kuten teoksessa Moraalin alkuperästä) mutta pääasiassa 
tavoiteltavaa olotilaa (»me vapaat henget», kuten teok- 
sessa Antikristus). 


Vapaus, jota en tarkoita: Muunnos Max von Schenkendorfin lau- 
lusta »Freiheit, die ich meine». 

